
Hierdie boek is gelisensieer vir eie gebruik. Indien die boek jou gehe[p het in jou verhouding met die HERE, vertel gerus jou vriende daarvan. 
My lewe het in 1995 ‘n drastiese wending geneem na ‘n nood operasie vir my blindederm. Toe ek my oë oopmaak na die operasie het die dokter my vertel dt ek baie gelukkig kan wees, aangesien hulle nie net my blindederm kon verwyder het nie, maar ook so ‘n meter van my dunderm wat ‘n kanker gewas gehad het. Indien hulle dit nie gevind het nie, sou ek heel moontlik binne ‘n jaar van kanker gesterf het. Nie die sort van nuus wat jy verwag nie. 
So ek lei aan ‘n seldsame kanker bekend deesdae as NET kanker maar was vroeër as Carcinoid bekend, en indien die gewas funksioneel was het dit Carcinoid sindroom veroorsaak. Dit is by my die geval en maak dit vir myself onmoontlik om enige beroep te kan beoefen. Dit is nou al sedert 2013 die geval. 
Ek glo nie iemand is gereed om op 44 jarige leeftyd te hoor dat jy gaan sterf nie. Dit het my gedwing om seker te maak dat die dag wanneer ek my oë toemaak op hierdie aarde, ek by my verlosser en saligmaker, Jesus sal wees. So al die boeke wat u hier sal vind by www.shama.org.za het ek geskryf in my soeke na dit wat vir my die sekerheid sou gee dat ek saam met Jesus, die Vader en al die gelowiges in die agste dag, die dag sonder begin en einde, sal wees.
Behalwe vir ‘n klein pensioen vertrou ons dat daar wel eendag mense donasies sal skenk om ons lewens te vergemaklik, veral nadat my vrou in die tussen tyd haar eie stryd met kanker gehad het. Sy het ‘n bilaterale mastektomie ondergaan, en is vandag kanker vry, maar met baie lelike operasie wonde wat dit ook onmoontlik maak om enige kuns borste te kan dra. Oor die afgelope tien jaar het ons darem al twee donasies ontvang al word die artikels en boeke teen ‘n tempo van 200+ per maand afgelaai.
Indien u ‘n bydrae aan ons wil maak sodat ek die nodige mediese behandeling kan ontvang om my stryd van dertig+ jare te vergemaklik, of om vir herstel werk by haar te kan doen, het ek die nodige besonderhede hieronder aangeheg en kan u dit plaaslik of internasionaal gebruik.Gebruik u foon se kamera om die QR kode te skandeer en dan vir ons ‘n bydrae te maak.
My persoonlike blog is louwrense@blogspot.com.
Facebook: https://www.facebook.com/ShamaMinistries

https://buymeacoffee.com/louwrens
 
Website  http://www.shama.org.za
 
Ontwaak Jy Wat Slaap
 
“Want vroeër was julle duisternis, maar nou is julle lig in die Here—wandel soos kinders van die lig. Want die vrug van die Gees bestaan in alle goedheid en geregtigheid en waarheid. En beproef wat die Here welbehaaglik is; en hou nie gemeenskap met die onvrugbare werke van die duisternis nie, maar bestraf dit liewer. Want wat in die geheim deur hulle gedoen word, is skandelik selfs om te noem. Maar al die dinge wat deur die lig bestraf word, word openbaar; want alles wat openbaar word, is lig. Daarom sê Hy: Ontwaak, jy wat slaap, en staan op uit die dode, en Christus sal oor jou skyn. Pas dan op dat julle nougeset wandel, nie as onwyse nie, maar as wyse; en koop die tyd uit, omdat die dae boos is. Daarom moet julle nie onverstandig wees nie, maar verstaan wat die wil van die Here is.”
(Efesiërs 5:8-17)
 
 
 
 
Inleiding
“As dit dan gepreek word dat Christus uit die dode opgewek is, hoe sê sommige onder julle dat daar geen opstanding van die dode is nie? As daar geen opstanding van die dode is nie, dan is Christus ook nie opgewek nie. En as Christus nie opgewek is nie, dan is ons prediking vergeefs en vergeefs ook julle geloof; en dan word ons valse getuies van God bevind, omdat ons teen God getuig het dat Hy Christus opgewek het, wat Hy nie opgewek het nie, ten minste as die dode nie opgewek word nie. Want as die dode nie opgewek word nie, dan is Christus ook nie opgewek nie; en as Christus nie opgewek is nie, dan is julle geloof nutteloos, dan is julle nog in julle sondes; dan is ook die wat in Christus ontslaap het, verlore. As ons net vir hierdie lewe op Christus hoop, dan is ons die ellendigste van alle mense. Maar nou, Christus is opgewek uit die dode; Hy het die eersteling geword van die wat ontslaap het. Want aangesien die dood deur ‘n mens is, is die opstanding van die dode ook deur ‘n mens. Want soos hulle almal in Adam sterwe, so sal hulle ook almal in Christus lewend gemaak word; maar elkeen in sy eie orde: as eersteling Christus, daarna die wat aan Christus behoort by sy koms. Daarna kom die einde, wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het. Want Hy moet as koning heers totdat Hy al sy vyande onder sy voete gestel het. Die laaste vyand wat vernietig word, is die dood. Want Hy het alles aan sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het. En wanneer alles aan Hom onderwerp is, dan sal ook die Seun self Hom onderwerp aan die Een wat alles aan Hom onderwerp het, sodat God alles in almal kan wees. Anders, wat sal hulle doen wat hulle vir die dode laat doop, as die dode geheel en al nie opgewek word nie? Waarom laat hulle hul nog vir die dode doop? Waarom is ons ook elke uur in gevaar? Ek sterf dag vir dag, broeders, so waar as ek op julle roem in Christus Jesus, onse Here. As ek in Éfese op menslike wyse met wilde diere geveg het, watter voordeel was dit vir my? As die dode nie opgewek word nie, laat ons dan eet en drink, want môre sterf ons! Moenie dwaal nie; slegte gesprekke bederf goeie sedes. Wees nugter op die regte manier, en sondig nie; want sommige het geen kennis van God nie. Ek sê dit tot julle beskaming. ” (1Kor 15:12-34)
Is daar ‘n hemel? En indien daar is, wat is die toegangs vereistes. Weet ons wat is nodig om daaraan te voldoen? Hoekom en waar moet Jesus Christus as Koning optree? 
Het die profete van die Ou Testament iets geweet oor hierdie tydperk, en het hulle dit dalk beskryf? In die gedeelte wil ek graag kyk na die verskillende profete en hul siening van die toekoms. Ek is bewus daarvan dat baie van u dalk sal wonder hoekom spesifiek die Ou Testamentiese profete en hulle siening van die toekoms, maar was u bewus daarvan dat baie van die profete se woorde nog nie vervul is nie? Een so ‘n voorbeeld kom uit Jeremia 30:3 “Daar kom ‘n tyd, sê die Here, dat Ek die lot van my volk Israel en Juda sal verander en hulle sal terugbring om die land te besit wat Ek aan hulle voorvaders gegee het, sê die Here.” Meeste van die kommentare bevestig dat Israel as volk, met ander woorde al Jakob se nasate, nooit Kanaän in besit geneem het na die Babeloniese tydperk nie, aangesien die stamme wat weggevoer was slegs Benjamin en Juda se stamme was, en het hulle toe onder bevelvoerders gestaan wat deur hulle oorheersers aangestel is.
Ander profesië is soos die van Daniël se 70 weke, wat party persone verklaar gedeeltelik volbring is. Dan is daar Sagaria, wat gesien het hoe die nuwe aarde verskyn en sal lyk, en dan is daar Esegiël se tempel. Verder is daar ook nog ander skrifte soos in Jesaja wat verklaar dat Egipte die HERE sal dien, saam met Assirië, en nog sommer vele meer.
Ek wil dus graag kyk na hoekom die ou profete sekere gesigte gesien het, op wie dit van toepassing is, en wat dit beteken.
 
Moses 5 vers 1 – Is daar ‘n verskil tussen Israel en die Kerk?
Die Bybel leer ons nie dat daar ‘n Afrikaanssprekende hemel, ‘n Engelssprekende hemel, en ‘n Grieksesprekende hemel gaan wees nie, maar dit is baie duidelik dat daar ‘n hemel is, en dat alle Christene daar sal wees. Daar word ook nie vir ons gesê dat daar verskillende hemels vir verskillende kerkgroepe gaan wees nie. So, hoe gaan dit dan lyk, en wie gaan dan almal in die hemel wees? 
Heel aan die begin van die boek het ek ‘n uiteensitting gegee van die verbond van geregtigheid wat Jesus kom vestig het. Ek het ook verwys na wat die gevolge is van die verbond en die invloed wat dit op van ons teologiese standpunte is. Ek vra dat u dit net weer sal lees aangesien dit hierdie punt volledig bespreek. 
Om net verder lig daar op te werp, het ek dit uit ‘n ander hoek ook gestel in die gedeelte.
Maar, kom ons begin by die begin. Wie is alreeds, en wie gaan nog hemel toe. Die wat reeds in die hemel is, is mense soos Moses, Dawid, Samuel, en nog baie ander persone van die Ou Testament. As ons na Nuwe Testamentiese mense soek is dit seker mense soos Petrus, Paulus en Johannes. Wat u dalk mag opval is dat ek slegs name van mense noem wat uit Israel afkomstig is. Die rede hiervoor is om vir u te wys dat hulle sekerlik daar is, omdat hulle aan die volk van die HERE, Israel behoort het. Wat ek leer uit die Ou Testament is dat slegs persone wat die HERE behaag het die ewige lewe beërwe en nie alle Israeliete nie. Die HERE spreek die volgende woorde uit oor Israel: “Want jy is ‘n volk heilig aan die HERE jou God; jou het die HERE jou God uitverkies om uit al die volke wat op die aarde is, sy eiendomsvolk te wees. Die HERE het ‘n welgevalle aan julle gehad en julle uitverkies, nie omdat julle meer was as al die ander volke nie, want julle was die geringste van al die volke. Maar omdat die HERE julle liefgehad en die eed gehou het wat Hy vir julle vaders gesweer het, het die HERE julle met ‘n sterke hand uitgelei en jou uit die slawehuis, uit die hand van Farao, die koning van Egipte, verlos. Jy moet dan weet dat die HERE jou God God is, die getroue God wat die verbond en die goedertierenheid hou vir die wat Hom lief het en sy gebooie onderhou, in duisend geslagte.” (Deu 7:6-9)
Maar hoe nou gemaak met ander mense van ander nasies? 
Ek wil begin by die begin. Nou mag jy dink dat as ek na Openbaring verwys, ek aan die einde begin, maar Christus is aan die woord, en Hy was van die begin van die aarde al daar. Openbaring 3 vers 9: "Kyk, Ek gee jou uit die sinagoge van die Satan, van die wat sê dat hulle Jode is en dit nie is nie, maar lieg". Hier sien ons dat Jesus aan die gemeente skryf en sê dat sommige voorgee dat hulle Jode is maar lieg. Die gemeente is in Filedelfia, verseker nie in Israel nie. Dit is ook ‘n bevestiging van Openbaring 2 vers 9: "Ek ken jou werke en verdrukking en armoede maar jy is ryk en die lastering van die wat sê dat hulle Jode is en dit nie is nie, maar ‘n sinagoge van die Satan." So hier gee Jesus vir ons ‘n belangrike stukkie inligting. Slegs ware Jode sal gered word. Dit stem saam met wat Moses meedeel in Deuteronomium 7 verse 6 en 7: "Want jy is 'n volk heilig aan die HERE jou God; jou het die HERE jou God uitverkies om uit al die volke wat op die aarde is, sy eiendomsvolk te wees.  Die HERE het 'n welgevalle aan julle gehad en julle uitverkies, nie omdat julle meer was as al die ander volke nie, want julle was die geringste van al die volke".
Sodra ons besef dat God nooit Sy beloftes sal verander nie, sal ons besef dat daar iets is wat nie pluis is nie. Hoe kan God ons as heidene dan ook red as Sy Woord verklaar dat slegs Jode gered word? Die antwoord kom uit Handelinge 10 vers 34 en 35 :" En Petrus het sy mond geopen en gesê: Ek sien waarlik dat God geen aannemer van die persoon is nie,  maar dat in elke nasie die een wat Hom vrees en geregtigheid doen, Hom welgevallig is." Hier sien ons dat as ons Hom vrees en geregtigheid doen, ons Hom welgevallig is. Dit los egter nog nie die probleem van Openbaring op nie, want ons is nog nie Jode nie. Die antwoord moet ons gaan soek in Israel se geskiedenis met die uittog uit Egipte. Hier gee die HERE vir die Israeliete ‘n wet wat hulle moet gehoorsaam. Numeri 15 vers 15 en 16: "Wat die vergadering aangaan, een en dieselfde insetting geld vir julle en vir die vreemdeling wat by julle vertoef. 'n Ewige insetting in julle geslagte is dit: soos julle, so moet die vreemdeling voor die aangesig van die HERE wees.  Een wet en een reg moet geld vir julle en vir die vreemdeling wat by julle vertoef."  Eksodus 12 vers 48 gee die finale antwoord vir ons: "En as 'n vreemdeling by jou vertoef en tot eer van die HERE die pasga wil vier, moet by hom almal wat manlik is, besny word; en dan mag hy nader kom om dit te vier, en hy sal soos 'n kind van die land wees. Maar géén onbesnedene mag daarvan eet nie."
In Israel se geskiedenis sien ons dat wanneer iemand uit ‘n ander volk hom of haar verbind het met die Israeliete, hulle as volksgenote geag is. ‘n Baie goeie voorbeeld vir ons is Rut. Alhoewel sy die reg gehad het om na haar mense terug te gaan na haar man se dood, het sy gekies om saam met Naomi na haar land te gaan. Die woorde wat Rut ook gespreek het, ontsluit die waarheid verder. Rut 1:16 "Maar Rut sê: Moenie by my aandring dat ek u moet verlaat om agter u om te draai nie; want waar u gaan, sal ek gaan; en waar u vertoef, sal ek vertoef; u volk is my volk, en u God is my God. 17  Waar u sterwe, sal ek sterwe en daar begrawe word! Mag die HERE so aan my doen en so daaraan toedoen--net die dood sal skeiding maak tussen my en u." Hier gee sy tekenne dat sy kies om deel te word van Naomi se volk, en saam met Naomi haar God sal aanbid. Wie was Rut? Dawid se grootouma. Waar kom Jesus vandaan? Uit Dawid se geslag.
Nou hoe pas al hierdie stukke in mekaar? Die HERE het Israel uitgekies as Sy volk. Ons, as heidene moet dus kies om by die volk van die HERE gevoeg te word. Hoe doen ons dit? Deur deel te word van die verbond met die HERE. Dit is om Christus se geregtigheid te besit. So ons moet weet wat Jesus kom doen het op aarde, en dit is om die ou verbond te vervul deur aan al die voorwaardes te voldoen. Dan gee dit ons die geleentheid om deel te word van die Israel van die HERE, soos Paulus vir ons in Galasiërs dit opgeteken het. “Want in Christus Jesus het nòg die besnydenis nòg die onbesnedenheid enige krag, maar ‘n nuwe skepsel. En mag daar vrede en barmhartigheid wees oor almal wat sal wandel volgens hierdie reël, en oor die Israel van God!” (Gal 6:15-16)
Johannes 3 vers 5: "Jesus antwoord: Voorwaar, voorwaar Ek sê vir jou, as iemand nie gebore word uit water en Gees nie, kan hy in die koninkryk van God nie ingaan nie." Ek moet besluit, nie my ouers of iemand anders kan die besluit vir my neem nie, om deel te word van die volk van God, moet ek wederbaar word, en die nagmaal vier om my by die volk van God te skaar. Dit is die teken van die verbond, daarna moet ek deur die doopwater gaan, en dan met die Heilige Gees gevul word.
Wat is die verskil dan? Die boodskap wat ons elke dag hoor van sovele geleerdes, pastore, dominees en ander Christelike gesagsfigure, is dat ek net Jesus moet aanneem as my saligmaker, en nou is die saak reg. Wat hulle almal nie vertel nie, is dat ek moet deel word van die verbond wat die HERE gemaak het. Ons almal dink dit gebeur met die doop van babas, of wanneer ek hierdie kort gebedjie opsê agter die voorbidder aan, maar hulle vergeet dat ek moet erken dat ek nie by magte is om enigsins iets aan die saak te maak nie. Al wat ek kan doen is vir die HERE vra om my te wederbaar. Ek kan nie na Hom bid en sê dat ek nou Sy kind is nie, want dan is ek nog in beheer, en eindig ek op as ‘n goeie mens met goeie gewoontes. Ek moet verklaar dat ek tot niks goeds instaat is en dat slegs Hy my kan red, en dat ek nou my lewe neerlê en Sy lewe aanvaar, en dit doen ek deur my deel te maak van Sy verbondsvolk. Hy sal en moet dit doen, en eers dan sal ek as erfgenaam van Hom kan lewe.
Hoe stel Paulus dit vir ons? Efesiërs 2: "11 ¶ Daarom, onthou dat julle wat vroeër heidene in die vlees was en onbesnedenes genoem word deur die sogenaamde besnydenis wat in die vlees met hande verrig word, 12  dat julle in dié tyd sonder Christus was, vervreemd van die burgerskap van Israel en vreemdelinge ten aansien van die verbonde van die belofte, sonder hoop en sonder God in die wêreld. 13  Maar nou in Christus Jesus het julle wat vroeër ver was, naby gekom deur die bloed van Christus. 14 ¶ Want Hy is ons vrede, Hy wat albei een gemaak en die middelmuur van skeiding afgebreek het 15  deurdat Hy in sy vlees die vyandskap tot niet gemaak het, naamlik die wet van gebooie wat in insettinge bestaan; sodat Hy, deur vrede te maak, die twee in Homself tot een nuwe mens kon skep 16  en albei in een liggaam met God kon versoen deur die kruis, nadat Hy daaraan die vyandskap doodgemaak het." Hier bevestig Paulus dat daar geen verskil meer tussen Israel en die Kerk is nie, en dat ons as wedergebore Christene, Jode word wanneer ons in verbond met die Here staan.
Verder skryf Paulus as volg aan die Christene in Rome: “En as God, al wil Hy sy toorn bewys en sy mag bekend maak, tog met groot lankmoedigheid die voorwerpe van toorn wat vir die verderf toeberei is, verdra het, juis om bekend te maak die rykdom van sy heerlikheid oor die voorwerpe van barmhartigheid wat Hy voorberei het tot heerlikheid, ons naamlik wat Hy geroep het, nie alleen uit die Jode nie, maar ook uit die heidene? Soos Hy ook in Hoséa sê: Ek sal die wat nie my volk is nie, my volk noem; en haar wat nie bemin is nie, beminde; en in die plek waar aan hulle gesê is: Julle is nie my volk nie! daar sal hulle genoem word kinders van die lewende God.” (Rom 9:22-26). Petrus verklaar die volgende in 1 Petrus 2: “Maar julle is ‘n uitverkore geslag, ‘n koninklike priesterdom, ‘n heilige volk, ‘n volk as eiendom verkry, om te verkondig die deugde van Hom wat julle uit die duisternis geroep het tot sy wonderbare lig, julle wat vroeër geen volk was nie, maar nou die volk van God is; aan wie toe geen barmhartigheid bewys is nie, maar nou bewys is.”  (1Petrus 2:9-10)
Ek vertrou dat hierdie kort gedeelte die probleem rondom uitverkiesing vir u sal uitklaar. Dit help nie ons probeer om alles so moeilik te maak nie. Jesus het self verklaar dat ons soos ‘n kind moet word om Hom te volg. Ek weet boeke en boeke is al oor die onderwerp geskryf, maar ek glo dat die antwoord hierbo, dit ook vir ‘n kind verstaanbaar sal maak.
So om die vraag te beantwoord oor wie in die hemel gaan wees, is die kort en die lang antwoord elkeen wat deel geword het van die Nuwe Verbond met die HERE, met ander woorde, almal wat deel geword het van die Israel van God, en Jesus se geregtigheid besit.
Die een vraag wat dit vir ons beantwoord, is dat ons as werklike Kerk, kan aanspraak maak op al die beloftes wat oor Israel uitgespreek is en nog vervul moet word.
Nou verklaar Paulus die volgende in 1 Korintiërs 10: “Want ek wil nie hê, broeders, dat julle nie sou weet nie dat ons vaders almal onder die wolk was en almal deur die see deurgegaan het, en almal in Moses gedoop is in die wolk en in die see, en almal dieselfde geestelike spys geëet het, en almal dieselfde geestelike drank gedrink het, want hulle het gedrink uit ‘n geestelike rots wat gevolg het, en die rots was Christus. Maar God het in die meeste van hulle geen welgevalle gehad nie, want hulle is neergeslaan in die woestyn. En hierdie dinge was voorbeelde vir ons, dat ons nie begerig moet wees na slegte dinge soos hulle begerig was nie. En wees ook nie afgodedienaars soos sommige van hulle was nie, soos geskrywe is: Die volk het gaan sit om te eet en te drink en het opgestaan om te speel. En laat ons nie hoereer soos sommige van hulle gehoereer het nie, en daar het op een dag drie en twintig duisend geval. En laat ons Christus nie versoek soos ook sommige van hulle gedoen het nie, en hulle het deur die slange omgekom. En moenie murmureer soos ook sommige van hulle gemurmureer het nie, en hulle het deur die verderwer omgekom. Maar al hierdie dinge het hulle oorgekom as voorbeelde en is opgeskrywe as ‘n waarskuwing aan ons op wie die eindes van die eeue gekom het. Daarom, wie meen dat hy staan, moet oppas dat hy nie val nie.” (1Kor 10:1-12) Die skrif bevestig ook dat indien ons vrae het oor hoe ons moet optree, ons moet kyk hoe die HERE met Israel gehandel het, en dan ons handeling inrig volgens die antwoord wat die HERE vir Israel gegee het. 
Jesaja verklaar ook dat ons na Israel moet kyk as voorbeeld. Jesaja 41:22 “Laat hulle aanbring en ons te kenne gee wat gaan gebeur! Gee te kenne die vorige dinge, hoedanig hulle was, sodat ons daarop kan ag gee en van die afloop daarvan kan kennis neem. Of laat ons die toekomende dinge hoor!” 
So om saam te vat. Beide Jesaja en Paulus leer ons dus dat ons moet oplet oor hoe die HERE met Israel gehandel het, en dan sal ons weet hoe Hy met ons as Nuwe Testamentiese Christene gaan optree. Verder kan ons dus kyk na wat alles vir Israel belowe is, en dit vir onsself toeëien. Daar is hoevele beloftes in die Ou Testament wat nog nie vervul is nie, en beskrywings van hoe dit in die lewe hierna gaan wees, wat ons na kan kyk en uitvind waar en hoe dit vir ons as Christene impakteer.
Ek het ook onlangs ‘n nuwe aparte dokument op my webtuiste gelaai getiteld “Jode – Nasie of Kerkgroep?” wat die onderwerp in diepte bespreek. Ek stel voor dat u dit daar lees of aflaai by http://www.shama.org.za 
 
 
 
 
Moses 5 vers 2 – Wegraping of nie?
Deurdat ons nou weet dat daar geen verskil is tussen ons en Israel nie. Is een van die grootste gevolge wat dit vir ons inhou, dat ons die Bybel met nuwe oë lees, om seker te wees dat ons nie mis wat die HERE in gedagte het nie. Nog ‘n gevolg is dat ons moet kyk of al ons leerstellings klop met die feit dat ons nou Israel is, en of ons dalk weer moet ondersoek instel na van ons leerstellings. In my eie ondersoek is daar ‘n paar leerstellings wat dan onmiddelik weer na gekyk moet word.
Die eerste lering wat ek na wil kyk is diè oor die wegraping. Die leer is gegrond op die feit dat ons nou in ‘n genade tyd leef, dat Jesus sal kom om die Kerk voor, gedurende of na die verdrukking weg te vat, dat die HERE dan vir Israel sal herstel, en dat Jesus dan weer sal kom om finaal die wereld te oordeel. Die aanhangers van die leer beweer dat daar ‘n verskil tussen die Kerk en Israel is, en dan verwys hulle na die geheimenis waarvan Paulus praat wat aan hom toevertrou is. Nou word daar beweer dat daar sekere gedeeltes in die Bybel is wat net sekere persone insae oor het, en dit handel oor die feit dat die HERE verskillend gaan optree teenoor die Kerk, as ons dit vergelyk met die Jode. Hulle grootste bewys wat gebruik word, is die gedeelte in Daniël 9 waar die 70 weke bespreek word, en word daar geleer dat die laaste week nog nie aangebreek het nie, en dat dit deel is van die geheimenis waarna Paulus verwys. Die feit dat Jesus en Paulus presies vir ons vertel dat die verborgenheid is, dat die evangelie aan die ganse mensdom verkondig sal word, is glo nie die verborgenheid nie. “waarvan ek ‘n dienaar geword het volgens die bediening van God wat aan my gegee is in julle belang, om die woord van God te vervul, naamlik die verborgenheid wat van die eeue en geslagte af verborge was, maar nou geopenbaar is aan sy heiliges, aan wie God wou bekend maak wat die rykdom van die heerlikheid van hierdie verborgenheid onder die heidene is, dit is Christus onder julle, die hoop van die heerlikheid.” (Col 1:25-27)
Maar ons het so pas in die vorige hoofstuk bewys dat daar nie ‘n verskil tussen Israel en die Kerk is nie. So hoe bewys ek dan dat gedeeltes soos Daniël se sewentig weke reeds vervul is? 
Die wegraping is seker ook een van die leerstellings wat baie Christene gerus maak omdat hulle nie hoef bang te wees dat hulle deur die verdrukking hoef te gaan nie, want die verdrukking is mos net vir Israel en die ongelowiges, of dit is hoe die mense geleer word. Indien ons besef dat ons as Kerk nou Israel geword het, sit ons dus met die probleem dat ons dan ook die verdrukking sal moet deurgaan, en dan raak dinge ‘n bietjie moeilik. 
Die hele leer van die wegraping is gebaseer op ’n lering dat ons nou in ‘n genade tyd leef wat inpas tussen weke 69 en 70 van Daniël. Daar is al baie boeke geskryf oor Daniel se sewentig weke, en hoe dit geïnterpreteer moet word. Oor die eerste 69 weke is almal dit min of meer een dat dit al verby is en dat dit dui op die tydperk van die terugkeer uit ballingskap tot en met die koms van Jesus. Die laaste week is die een wat skielik so 160 jaar gelede deur ‘n sekere Darby nuwe betekenis aan gegee is , en nou hardloop almal wat nie sterk is in die geloof, agter hom aan. Voor hom was daar geen lering oor ‘n wegraping ooit deur die Kerk verkondig nie. Hy was ook die eerste persoon wat weer onderskeid tussen Israel en die Kerk gemaak het. Die lering het gemaak dat mense vandag duisende rande spandeer om na Israel te gaan en vir die Jode probeer namaak deur weer Shabbat te hou net sodat hulle gesien kan word dat hulle deel wil wees van die beweging om weer die tempel in Jerusalem te vestig, en weer allerhande offers in te stel.
Maar hoe lui Daniël se profesie oor die sewentigste week? “En hy sal een week lank met baie ‘n sterk verbond sluit, en gedurende die helfte van die week sal hy slagoffer en spysoffer laat ophou; en op die vleuel van gruwels sal daar ‘n verwoester wees, en wel tot aan die einde; en wat vas besluit is, sal oor wat woes is, uitgestort word.” (Dan 9:27) Hier profeteer Daniël dat in die laaste week, wat eintlik jare is, daar ‘n nuwe verbond gesluit sal word. Wanneer ons na Jesus se bediening kyk, sien ons dat Hy vir drie en ‘n halwe jaar deur Israel gegaan het om die Israeliete te oortuig dat Hy die Christus is, en dat hulle hul moes bekeer en Hom sien vir wie Hy was. Na drie en ‘n half jaar, soos Daniël dit uitdruk, in die middel van die week, is Jesus gekruisig. Ons weet ook dat Jesus die volmaakte offer was en vir die Vader aanvaarbaar was, daarom het die offer soos Daniël dit noem dus ook opgehou, want dit was nie meer nodig nie. Daarna sal Jerusalem verwoes word. Dit word verder bespreek hieronder.
Kom ons behandel die gedeeltes kronologies soos deur Daniël geskryf. Die verbond wat Jesus gesluit het met ons as Nuwe Testamentiese Christene is die sterkste verbond wat daar kan wees, want die verbond is tussen God die Vader en Jesus Sy Seun namens ons gesluit. Ons weet dat Jesus self gesê het dat Hy gekom het om die verbond te vervul, daarom is Hy self geoffer, en daarom is dit die sterkste verbond wat daar kan wees. Mat 5:17 “Moenie dink dat Ek gekom het om die wet of die profete te ontbind nie. Ek het nie gekom om te ontbind nie, maar om te vervul.” So het Hy die verbond met Abraham vervul, wat bepaal het dat mans besny moes word en slegs besnydes nasate van Abraham en daarom erfgename en kinders van God genoem kon word.  Ons moet onthou dat die HERE vir Abraham gevra het om Isak te offer, maar deur hom te vra om sy seun te offer, moes die Maker van die verbond dieselfde doen, en dit is hoekom Jesus geoffer moes word. Die eerste verbond moes aanhoudend bevestig word deur offers te bring aan die HERE, en moes alle manspersone besny word op die agste dag. Verder moes die volk tiendes betaal aan die Leviete vir hulle diens by die tempel, en moes alle eerstelinge aan die HERE geoffer word. Die besnydenis en offers was nodig omrede die HERE ‘n vloek op elke eersteling geplaas het met die uittog uit Egipte. So moes Jesus dus self sterf en opstaan uit die dood om as eersteling die vloek van Egipte te verwyder.
Die volgende is ‘n kort opsomming van Daniël se gesig en profesie wat hy van Gabriël ontvang het.
“By die begin van jou smekinge het ‘n woord uitgegaan, en ek het gekom om dit mee te deel, want jy is ‘n geliefde man; gee dan ag op die woord en verstaan die gesig.” Daniël 9:23.
1 – “Sewentig sewetalle is oor jou volk en jou heilige stad bepaal,” (Sien ook Lev 25:9 “Jy moet ook sewe jaarweke tel, sewe maal sewe jaar, sodat die dae van die sewe jaarweke vir jou nege en veertig jaar is”). So die sewentig 7 talle is dus 490 jaar. 
2 – “om die goddeloosheid te voleindig” Dat gedurende die tyd die goddeloosheid van die HERE se volk sal verdwyn na die uitstorting van die Heilige Gees, waar almal wat die Gees ontvang ‘n hart van vlees ontvang sodat hulle nie meer goddeloos sal optree nie. 
3 – “en om die maat van die sondes vol te maak”. Dat daar ‘n einde sal kom aan die tydperk waar sonde heers oor God se kinders deur die wet, en Jesus die volmaakte offer vir sonde sal wees.
 4 – “en om die ongeregtigheid te versoen en om ewige geregtigheid aan te bring” Dit is waarvoor Jesus gekom het; om versoening te bring sodat ons Sy geregtigheid kan ontvang wat ons sin word as deel van die Nuwe Verbond, waar ons nie meer gesien word deur ons sonde nie, maar onder die Bloed van Jesus, en dus sonder sonde voor die genadetroon van die Vader kan verskyn. 
5 – “en om gesig en profeet te beseël” Om ‘n einde te bring aan al die profesië rondom die eerste koms van Jesus as verlosser.
6 – “en om wat hoogheilig is, te salf.” Jesus moes dus ook gedurende die tydperk gesalf word as Koning, Verlosser, en Profeet.
So dit is alles wat gedurende die 490 weke moes gebeur. Nou begin Gabriël eers met ‘n uiteensetting van wat sal gedurende watter tydperk gebeur.
“Nou moet jy weet en verstaan: van die uitgang van die woord af om Jerusalem te herstel en op te bou tot op ‘n Gesalfde, ‘n Vors, is sewe sewetalle;” maw 49 jaar voor die tempel herstel is.
 “en twee en sestig sewetalle lank sal dit herstel en opgebou word, met pleine en slote, maar in tye van benoudheid”. So na die herstel tot en met Jesus sal dit dus 434 jaar wees.(62 x 7)
“En ná die twee en sestig sewetalle sal ‘n Gesalfde uitgeroei word”, (so gedurende die 70 ste week) “maar sonder iets vir Hom; en die volk van ‘n vors wat sal kom, sal die stad en die heiligdom verwoes, maar sy einde sal met ‘n oorstroming wees, en tot die einde toe sal dit oorlog wees, vasbeslote verwoestings” Nou gee Gabriël hier te kenne dat Jesus gedurende die sewentigste week uitgeroei sal word, soos vroeër genoem, in die middel van die week en dan ook wat met Jerusalem sal gebeur. Jerusalem sal deur ‘n vors wat sal kom, met ander woorde ‘n vors wat nie gedurende Daniël se tyd ‘n vors was nie, verwoes word, en Jerusalem se einde sal wees soos dit gebeur het, met die leërs wat soos ‘n vloed sal inkom en Jerusalem sal verwoes. Verwys maar gerus na Daniël 11:22, 26 en 40 waar soldate na as ‘n vloed verwys word. “en tot die einde toe sal dit oorlog wees, vasbeslote verwoestings” Dit is vasbeslote verwoestings wat nooit sal ophou nie, dit is waarom daar tot vandag toe nog aanhoudende oorlog in en om Jerusalem is. 
Nog ‘n waarheid wat verkeerd gebruik word, is soos Paulus dit stel dat daar ‘n verborgenheid is. Hierdie woorde van hom word deur baie mense heeltemal buite verband gebruik, sodat hulle hul boodskap kan verkondig. Daar word onder andere verklaar dat slegs mense wat die verborgenheid verstaan, insig in die Bybel kan hê. 
Maar Paulus verklaar self vir ons wat die verborgenheid is waarvan hy praat: Efesiërs 1: 7-10 “In Hom het ons die verlossing deur sy bloed, die vergifnis van die misdade na die rykdom van sy genade, wat Hy oorvloedig aan ons bewys het in alle wysheid en verstand, deurdat Hy aan ons die verborgenheid van sy wil bekend gemaak het na sy welbehae wat Hy in Homself voorgeneem het, om die volheid van die tye te reël, met die doel om alle dinge wat in die hemele sowel as wat op die aarde is, onder een hoof in Christus te verenig— in Hom in wie ons ook ‘n erfdeel ontvang het nadat ons vantevore daartoe verordineer is ooreenkomstig die voorneme van Hom wat alles werk volgens die raad van sy wil, sodat ons kan wees tot lof van sy heerlikheid, ons wat reeds tevore op Christus gehoop het, in wie julle ook, nadat julle die woord van die waarheid, die evangelie van julle redding, gehoor het, in wie julle, nadat julle ook geglo het, verseël is met die Heilige Gees van die belofte, wat die onderpand is van ons erfdeel om sy eiendom te verlos tot lof van sy heerlikheid.”  So die verborgenheid van Paulus is dat die evangelie van vrede aan die heidene verkondig sou word en dat ons mede erfgename saam met Jesus geword het met Hom as hoof. Daar is geen verwysing na ’n geheime koms van Christus om net Sy volgelinge weg te vat en dan die oordele op die aarde te laat neerkom nie. 
So het die sewentigste week begin met Jesus se bediening op aarde, en het geëindig met die uit dra van die evangelie aan die heidene. Dit dan die interpretasie van Daniël se sewentigste week asook die bewys dat daar geen wegraping is of sal wees soos dit deur baie persone verkondig word nie. Jesus het self male sonder tal gewaarsku dat ons moet volhard tot die einde toe, en nie verwag om nie deur foltering te gaan nie. In Paulus se tyd was daar ook persone wat nie verstaan het waaroor die evangelie gaan nie. Paulus skryf aan Timótheüs die volgende: “Soos ek jou versoek het toe ek na Macedónië op reis was, moet jy in Éfese wag om sekere persone te beveel dat hulle geen ander leer moet leer nie, en hulle nie besig hou met fabels en eindelose geslagsregisters nie, wat net twisvrae bevorder meer as stigting van God wat in die geloof is. Maar die doel van die gebod is liefde uit ‘n rein hart en ‘n goeie gewete en ‘n ongeveinsde geloof waarvan sommige mense afgedwaal en hulle afgewend het na onsinnige praatjies; hulle wil leraars van die wet wees, alhoewel hulle wat hulle sê, of die dinge wat hulle beslis beweer, nie verstaan nie.” (1Ti 1:3-7)
So om saam te vat. Die verbond wat Jesus kom vestig het, was die sterk verbond waarvan Daniël geskryf het, want dit het die vloek van die dood van die eerstelinge verwyder, asook alle offers wat die volk moes bring. Verder het Hy al ons sondeskuld betaal sodat ons vlekkeloos in geregtigheid voor die Vader kan verskyn. So Hy is ons geregtigheid, wat vir ons beteken die reg om voor God te staan sonder skuld, veroordeling en minderwaardigheid. Dit is om in die regte verhouding voor die Skepper te staan, skepsel teenoor Skepper. Dit kan ons slegs doen wanneer ons ‘n oorvloed van die gawe van geregtigheid ontvang. En dit is wat Jesus kom doen het.
Baie van die aanhangers van die leer oor die wegraping, wys daarop dat die daaglikse offer eers met die verwoesting van die tempel opgehou het, en dat ons dit eintlik nie kan gebruik as maatstaf nie. Wat hulle vergeet, is dat indien Jesus die Christus was, was dit nie meer nodig om te offer na Sy dood nie, want Hy was die volmaakte offer vir alle offers wat deur Moses voorgeskryf is. Geen offers was meer nodig daarna nie. So indien hulle die verklaring so wil gebruik, verklaar hulle dus dat Jesus nie die Christus was nie, en dat die HERE nog steeds die offers in die tempel aanvaar het.
Daar is ook ‘n ander gedeelte wat vir ons verklaar hoekom Jesus geoffer kon word, en hoekom die Vader spesifiek Jesus se offer raakgesien het en nie die offer wat deur die hoëpriester gebring is die dag van Jesus se kruisiging nie. Toe Jesus deur die hoëpriester ondervra is, het die volgende verhaal hom afgespeel. “Maar oplaas kom daar twee valse getuies en sê: Hierdie man het gesê: Ek kan die tempel van God afbreek en dit in drie dae opbou. Daarop staan die hoëpriester op en sê vir Hom: Antwoord U niks nie? Wat getuig hierdie manne teen U? Maar Jesus het stilgebly. En die hoëpriester antwoord en sê vir Hom: Ek besweer U by die lewende God dat U vir ons sê of U die Christus, die Seun van God, is? Jesus antwoord hom: U het dit gesê. Maar Ek sê vir u almal: Van nou af sal u die Seun van die mens sien sit aan die regterhand van die krag van God en kom op die wolke van die hemel. Toe verskeur die hoëpriester sy klere en sê: Hy het godslasterlik gespreek, wat het ons nog getuies nodig? Kyk, nou het julle sy godslastering gehoor!”  (Mat 26:61-65) Die klere van die hoëpriester moes van een stuk materiaal gemaak word, sonder dat daar nate aan was. Die hoëpriester kon dus nie met gelapte klere in die tempel gaan om te offer die volgende dag nie, want sy klere was geskeur. So daar was geen manier wat hy voor die HERE kon verskyn sonder om sy klere weer reg te maak nie, maar dit sou nog steeds nate gehad het. Dus kon die Vader nie sy offer aanneem nie omdat hy nie aan die voorskrifte van Moses voldoen het nie, en daarom is Jesus se offer aangeneem, en het die daaglikse offer opgehou. Daaroor ook dat Sy klere nie verdeel is nie, maar dat hulle die lot daaroor gewerp het.
U moet onthou dat Jesus aan die kruis gehang het van die tyd dat die oggend offer geoffer moes word, tot die tyd dat die aandoffer gedoen moes word, of van nege uur in die oggend tot drie uur die middag. Hy is ook buite die laer gekruisig, sodat Hy ook diè offer kon volbring. “Ons het ‘n altaar waarvan die wat die tabernakel bedien, geen reg het om te eet nie; want die diere waarvan die bloed vir die sonde deur die hoëpriester in die heiligdom ingedra word—hulle liggame word buitekant die laer verbrand. Daarom het Jesus ook, om die volk deur sy eie bloed te heilig, buitekant die poort gely. Laat ons dan uitgaan na Hom toe buitekant die laer en sy smaad dra” (Heb 13:10-13) So het Jesus dus ‘n einde gebring aan alle offers wat deur die hoëpriester en ander Leviete gebring moes word. Hy het dit ook nie in die aardse tempel gedoen nie maar in die hemelse tabernakel. “Dit was dus nodig dat die afbeeldinge van die dinge in die hemele deur hierdie offers gereinig moes word, maar die hemelse dinge self deur beter offers as hierdie. Want Christus het nie ingegaan in ‘n heiligdom met hande gemaak, ‘n teëbeeld van die ware nie, maar in die hemel self om nou voor die aangesig van God vir ons te verskyn; ook nie om Homself dikwels te offer, soos die hoëpriester elke jaar in die heiligdom ingaan met bloed wat nie sy eie is nie, want dan moes Hy dikwels gely het van die grondlegging van die wêreld af. Maar nou het Hy een maal in die voleinding van die eeue verskyn om die sonde deur sy offer weg te doen. En net soos die mense bestem is om een maal te sterwe en daarna die oordeel, so sal Christus ook, nadat Hy een maal geoffer is om die sondes van baie weg te neem, vir die tweede maal sonder sonde verskyn aan die wat Hom verwag tot saligheid.” (Heb 9:23-28).
Daarom ook dat die voorhangsel van die tempel geskeur het met Sy dood. Dit was dus die einde van die eerste helfte van die sewentigste week, met Jesus se bediening op aarde wat drie en ‘n half jaar geduur het, wat in Daniël se profesie ‘n halwe week was.
Die laaste gedeelte van die week was die tydperk tot en met die gesig wat Petrus gesien het van die onrein diere wat op ‘n laken neergedaal het. Dit was weereens drie en ‘n half jaar na Jesus se kruisiging. Gedurende die tyd het die Jode tyd gekry om hulle te bekeer en te erken dat Jesus die Christus was. Met die dood van Stephanus, het die tydperk opgehou, en het die evangelie na ons as heidene gekom. So is Daniël se profesie dus vervul, en het ons as mense wat deur Jesus deelagtig is aan die Nuwe Verbond die Israel van die HERE geword. Gal 6: “En mag daar vrede en barmhartigheid wees oor almal wat sal wandel volgens hierdie reël, en oor die Israel van God!” (Gal 6:16)
Maar wat dan van die gebore Jode? Hulle was die eersgeborene na die vlees, maar het soos Esau hulle eersgebore reg verkoop deurdat hulle Jesus verwerp het. Hulle oordeel is dieselfde oordeel wat deur die hele Bybel oor Edom uitgespreek word. Israel as staat vandag het niks te doen met die Israel van die profete nie. U sien, ons as wedergebore Christene het Israel geword, en sal dus 'n ewige lewe erf in die nuwe Israel saam met Jesus en die Vader. Jesus het vir hulle self gesê wat hulle gedoen het: “Luister na ‘n ander gelykenis: Daar was ‘n sekere huisheer wat ‘n wingerd geplant het; en hy het ‘n heining daarom gesit en ‘n parskuip daarin gegrawe en ‘n wagtoring gebou, en hy het dit aan landbouers verhuur en op reis gegaan. En toe die vrugtetyd nader kom, stuur hy sy diensknegte na die landbouers om sy vrugte te ontvang. Maar die landbouers het sy diensknegte geneem en een geslaan en ‘n ander een doodgemaak en ‘n ander een gestenig. Weer het hy ander diensknegte gestuur, meer as die eerstes, en hulle het met dié net so gemaak. Oplaas het hy sy seun na hulle gestuur en gesê: Hulle sal my seun ontsien. Maar toe die landbouers die seun sien, het hulle onder mekaar gesê: Dit is die erfgenaam; kom laat ons hom doodmaak en sy erfdeel in besit neem. En hulle het hom geneem en buitekant die wingerd uitgewerp en doodgemaak. Wanneer die eienaar van die wingerd dan kom, wat sal hy met daardie landbouers doen? Hulle antwoord Hom: Die slegte mense—hy sal hulle ‘n slegte dood laat sterwe en die wingerd verhuur aan ander landbouers wat hom die vrugte op die regte tyd sal gee. Jesus sê vir hulle: Het julle nooit in die Skrifte gelees nie: Die steen wat die bouers verwerp het, dit het ‘n hoeksteen geword. Hy het van die Here gekom en is wonderbaar in ons oë? Daarom sê Ek vir julle: Die koninkryk van God sal van julle weggeneem en aan ‘n volk gegee word wat die vrugte daarvan sal dra. En hy wat op hierdie steen val, sal verpletter word; maar elkeen op wie hy val, dié sal hy vermorsel. En toe die owerpriesters en die Fariseërs sy gelykenisse hoor, het hulle begryp dat Hy van hulle spreek. En hulle het probeer om Hom in hulle mag te kry, maar hulle was bang vir die skare, omdat dié Hom vir ‘n profeet gehou het.” (Mat 21:33-46) 
Hulle weet wat hulle gedoen het. Ek kry ook nie ‘n gedeelte in die gelykenis van Jesus waar die huisheer weer die oorspronklike landbouers aanstel nie. Alle mense op aarde moet deel van die verbond met Jesus word om nie in die poel van vuur gegooi te word nie. Johannes  getuig van Jesus as volg: “Jesus antwoord hom: Ek is die weg en die waarheid en die lewe; niemand kom na die Vader behalwe deur My nie.” Joh 14:6.
 
 
 
Moses 5 vers 3 – Aan watter volk behoort u?
Noudat ons weet dat daar nie ‘n wegraping gaan wees nie, en dat alle Christene deel word van Israel, is die volgende vraag aan watter volk ek behoort. Ek weet dat u sal dink dat u mos ‘n Jood is, want u het u by God se volk gevoeg. Maar is ek regtig seker daarvan? Ja, ek is seker van my feite, maar ons vind dat net die stamme van Juda, Benjamin en Levi in Jesus se tyd in Jerusalem was. Meeste van die ander kinders van Jakob se nakomelinge het nie meer as Jode gefunksioneer nie. So weet ons dat in Jeremia se tyd van die bewoners van Jerusalem terug gekeer het na Egipte, en vroeër het die oorspronklike stamme verspreid geraak. As ons weer kyk na die gedeelte in Jesaja waar die profeet sê dat daar ‘n grootpad tussen Assirië en Egipte en Jerusalem sal wees, gee dit tog vir ons ‘n aanduiding dat nie almal in Israel gaan wees in die hemel nie. Daar sal wel persone wees wat in ander landstreke woon, maar hulle sal as burgers van die land waar hulle woon, bekend staan. So sal daar Egiptenare wees, Sidoniete, en nog sommer ‘n hele paar ander volke. 
So dink ek aan Jesaja wat as volg profeteer oor Egipte, Israel en Assirië: “En dit sal wees ‘n teken en ‘n getuie vir die HERE van die leërskare in Egipteland; as hulle die HERE aanroep vanweë die verdrukkers, sal Hy aan hulle ‘n redder stuur en ‘n stryder wat hulle sal verlos. En die HERE sal Hom aan die Egiptenaars bekend maak, en die Egiptenaars sal die HERE ken in dié dag; en hulle sal Hom dien met slagoffers en spysoffers en geloftes doen aan die HERE en dit betaal. En die HERE sal die Egiptenaars slaan, slaan en genees; en hulle sal hul tot die HERE bekeer, en Hy sal hulle verhoor en hulle genees. In dié dag sal daar ‘n grootpad wees van Egipte na Assirië, en Assiriërs sal in Egipte kom en Egiptenaars in Assirië; en Egipte sal saam met Assirië die HERE dien. In dié dag sal Israel die derde wees naas Egipte en Assirië, ‘n seën in die midde van die aarde, omdat die HERE van die leërskare hom geseën het, met die woorde: Geseënd is my volk Egipte en my maaksel Assirië en my erfdeel Israel!” (Isa 19:20-25)
Matthew Henry se kommentaar oor die gedeelte is as volg: Jesaja 19:18-25 – “The words, “In that day,” do not always refer to the passage just before. At a time which was to come, the Egyptians shall speak the holy language, the Scripture language; not only understand it, but use it. Converting grace, by changing the heart, changes the language; for out of the abundance of the heart the mouth speaks. So many Jews shall come to Egypt, that they shall soon fill five cities. Where the sun was worshipped, a place infamous for idolatry, even there shall be a wonderful reformation. Christ, the great Altar, who sanctifies every gift, shall be owned, and the gospel sacrifices of prayer and praise shall be offered up. Let the broken-hearted and afflicted, whom the Lord has wounded, and thus taught to return to, and call upon him, take courage; for He will heal their souls, and turn their sorrowing supplications into joyful praises. The Gentile nations shall not only unite with each other in the gospel fold under Christ, the great Shepherd, but they shall all be united with the Jews. They shall be owned together by him; they shall all share in one and the same blessing. Meeting at the same throne of grace, and serving with each other in the same business of religion, should end all disputes, and unite the hearts of believers to each other in holy love.” Die gedeelte bevestig dat daar ‘n tyd gaan kom waar Egipte en Assirië die HERE sal dien in oorgawe. So is daar baie ander gedeeltes wat ook ander landstreke definieër, maar dit sal later bespreek word.
Dan is daar veskeie profesië waar ons na kan kyk en wonder of dit al gebeur het. Ek dink die een wat dalk vir ons die sleutel bevat kom uit Sagaria “En wie uit die geslagte van die aarde nie na Jerusalem optrek om voor die Koning, die HERE van die leërskare, te aanbid nie—hulle sal geen reën kry nie. En as die geslag van Egipte nie optrek en nie kom nie, op wie geen reën sal val nie, dan sal tog die plaag hulle tref waarmee die HERE die nasies tref wat nie opgaan om die huttefees te vier nie. Dit sal die straf van Egipte wees en die straf van al die nasies wat nie optrek om die huttefees te vier nie. In dié dag sal op die klokke van die perde staan: Heilig aan die HERE! En die potte in die huis van die HERE sal wees soos die komme voor die altaar. Ja, al die potte in Jerusalem en Juda sal aan die HERE van die leërskare heilig wees; en almal wat wil offer, sal kom en daarvan neem en daarin kook; en in dié dag sal daar geen Kanaäniet in die huis van die HERE van die leërskare meer wees nie.” (Sag. 14:17-21). Die gedeelte kom voor nadat Sagaria die finale oordeel in die laaste dae gesien het waar dit donker sal wees, en die nuwe dag nog nie begin het nie. So kan ons dus aflei dat wat hiervan gepraat word sal aan die einde van die huidige dispensasie gebeur, gedurende die duisendjarige vrederyk. Dit wil dan vir ons te kenne gee dat daar verskillende nasies ook in die duisendjarige vrederyk hierna sal wees. Een groep sal in Jerusalem saam met Jesus regeer, en die wat in Egipte, en so ook die in die ander lande is, sal moet opkom na Jerusalem eenmaal per jaar om die huttefees te vier.
Maar hoekom juis die huttefees? Dit is die fees wat Israel moes hou om die dag te gedenk wat die HERE hulle uit Egipte vrygemaak het en hulle uitgelei het na Kanaän. So dit wil voorkom asof daar dan ‘n verskil gaan wees waar ons as Christene onsself gaan bevind op die nuwe aarde. Sodra ons die Bybel uit die oogpunt lees, besef ons skielik dat baie van die ou profete dus geprofeteer het oor hoe dit in die ryk van die Messias gaan wees. So het byvoorbeeld Jesaja gesê dat die leeu en die lam sal saam op die oop veld wees, en albei sal gras eet. Soos u sal sien glo ek in die fisiese uitleg van die profete, en verwag dat dit wat geskryf is sal gebeur. Ek sal later die verskillende gedeeltes in detail bespreek.
Maar wat sê die Nuwe Testament oor die aangeleentheid? Daar is twee gedeeltes in Openbaring waar dit aangeraak word. Die eerste gedeelte is in die briewe aan die sewe gemeentes, met die tweede gedeelte die gedeelte waar die dier met sewe koppe en tien horings uit die see opkom. In die Ou Testament vind ons dat daar altyd oordele oor sewe volke uitgespreek is, maar in die Nuwe Testament vind ons sewe gemeentes, en dan die samevoeging daarvan in die gedeelte oor die dier met sewe koppe wat uit die see opkom. Die gedeelte is die enigste waar ons vind dat al die verskillende volke en gemeentes tog op die ou einde een is in die dier wat al die koppe beheer. Die horings van die dier is aankondigings of boodskappe wat die dier bring. Die dier is natuurlik die Satan wat sy valsheid as die waarheid vir die Kerk voorhou.
Maar wat leer ons uit die gedeeltes in die begin van Openbaring?
Vandag kry ons amper elke dag te doen met mense wat anders is. So kry ons te doen met mense wat op ‘n sekere manier glo, en ander wat weer heeltemal anders glo. Maar wie is op die ou einde reg? Is daar iewers in die Bybel ‘n gedeelte wat vir my vertel wie reg en wie verkeerd is? As ek dalk vind dat ek verkeerd is, is daar dan ook vir my raad oor wat ek moet regmaak?
Die Bybel is verseker ‘n boek wat elkeen van die vrae vir ons beantwoord, maar dan moet ons verstaan wat elke profeet geskryf het, en moet ons dit kan ontrafel. Kom ons gebruik die briewe van Johannes in Openbaring aan die verskillende gemeentes as ‘n beginpunt om die verskillende tipes Christene uit te beeld. Alhoewel die briewe geskryf is aan verskillende gemeentes, vind ons vandag dat ons dit kan interpreteer as die verkillende maniere van hoe ons glo. So sal ons dan agterkom dat die manier wat ons dalk glo dalk ooreenstem met miskien twee of drie van die gemeentes waarvan ons in Openbaring lees. 
Aan Efese
“Skryf aan die engel van die gemeente in Éfese: Dít sê Hy wat die sewe sterre in sy regterhand hou, wat wandel tussen die sewe goue kandelaars: Ek ken jou werke en jou arbeid en jou lydsaamheid, en dat jy slegte mense nie kan verdra nie; en dat jy dié op die proef gestel het wat sê dat hulle apostels is en dit nie is nie, en hulle leuenaars bevind het; en dat jy verdra het en lydsaamheid besit, en ter wille van my Naam gearbei en nie moeg geword het nie. Maar Ek het teen jou dat jy jou eerste liefde verlaat het. Onthou dan waarvandaan jy uitgeval het, en bekeer jou en doen die eerste werke. Anders kom Ek gou na jou toe en sal jou kandelaar van sy plek verwyder as jy jou nie bekeer nie. Maar dit het jy, dat jy die werke van die Nikolaïete haat, wat Ek ook haat. Wie ‘n oor het, laat hom hoor wat die Gees aan die gemeentes sê. Aan hom wat oorwin, sal Ek gee om te eet van die boom van die lewe wat binne in die paradys van God is.” 
Wie is die gemeente van Efese? Ons vind hier dat die mense werklik die HERE ken, want daar word gesê dat die HERE hulle werke ken, hulle arbeidsaamheid en hulle lydsaamheid is Hy ook mee bekend. Verder ondersoek hulle en weet hulle wie vals is en wie nie, en dat hulle arbei en nie moeg word nie. Hulle haat ook die werk van die Nikolaïete, met ander woorde hulle leer ook dat egbreek en hoerery nie deur die HERE geduld word nie. Dit klink vir my of hierdie groep mense werklik reg lewe, maar tog vind die HERE iets verkeerd. Hulle word gevra om weer die eerste werke te doen, aangesien hulle hul eerste liefde verlaat het.
Maar wat is die eerste werke? Die skrywer van Hebreërs lig dit as volg uit: “Daarom moet ons nie bly by die begin van die prediking aangaande Christus nie, maar na die volmaaktheid voortgaan sonder om weer die fondament te lê van die bekering uit dooie werke en van die geloof in God, van die leer van die doop en van die handoplegging en van die opstanding van die dode en van die ewige oordeel.” (Heb 6:1-2) Hierdie mense word gevra om hulle weer te bekeer, en dan te doen wat die volgende stappe is. Wanneer ons na die gedeelte kyk, sien ons dan die gedeeltes wat daarop volg is dat ons moet glo en gedoop word. So die groep is dus die wat nie in die doop van die gelowiges glo nie, maar hulle hou vas aan die kinder doop. U sien hulle is nog in Egipte en het nog nooit getrek nie. 
Hulle word ook vir ons beskryf in Esegiël 31 : “En in die elfde jaar, in die derde maand, op die eerste van die maand, het die woord van die HERE tot my gekom en gesê: Mensekind, sê aan Farao, die koning van Egipte, en aan sy menigte: Na wie lyk jy in jou grootheid? Kyk, Assur was ‘n seder op die Líbanon, skoon van takke en ‘n skaduryke bos en hoog van groei; en sy top was tussen die wolke. Waters het hom grootgemaak; die watervloed het hom hoog laat groei, wat met sy strome gegaan het rondom die plek waar hy geplant was, en sy watervore uitgestuur het na al die bome van die veld. Daarom het hy hoër gegroei as al die bome van die veld, en het sy takke baie geword en sy takkies lank, weens die groot waters toe hy uitgeskiet het. Al die voëls van die hemel het nes gemaak in sy takke, en al die wilde diere van die veld het onder sy takkies aangeteel, en allerhande groot volke het onder sy skaduwee gaan sit. En hy het skoon geword in sy grootheid, in die lengte van sy takke, omdat sy wortel by groot waters was. Seders het nie naby hom gekom in die tuin van God nie, sipresse was nie soos sy takke nie, en platane het nie gehaal by sy takwerk nie: geen boom in die tuin van God was met hom te vergelyk in sy skoonheid nie. Ek het hom mooi gemaak deur die menigte van sy takke, sodat al die bome van Eden wat in die tuin van God was, hom beny het. Daarom, so het die Here HERE gesê: Omdat hy hoog uitgegroei het, en hy sy top tussen die wolke verhef het en hoogmoedig geword het oor sy hoogte, sal Ek hom oorgee in die hand van die magtige onder die nasies; dié sal sekerlik met hom handel; vanweë sy goddeloosheid het Ek hom uitgedrywe. Vreemdes, die geweldigste nasies, het hom afgekap en hom neergewerp; op die berge en in al die dale het sy takke geval, en sy takkies is stukkend gebreek in al die klowe van die land; en al die volke van die aarde het uit sy skaduwee weggegaan en hom so laat lê. Al die voëls van die hemel het gaan sit op sy omgevalle stam, en al die wilde diere van die veld was op sy takkies; sodat al die bome wat by water staan, nie hoog sou groei en hulle top nie sou verhef tussen die wolke nie, en hulle magtiges nie sou gaan staan in hulle hoogheid, almal wat water drink nie! Want hulle is almal oorgegee aan die dood om te gaan na die onderste van die aarde, onder die mensekinders, na die wat in die kuil neerdaal. So sê die Here HERE: Op die dag toe hy na die doderyk neergedaal het, het Ek laat treur: Ek het om sy ontwil die watervloed oordek en die strome daarvan teruggehou, sodat die groot waters gestuit is; en Ek het om sy ontwil die Líbanon in swart gehul, en al die bome van die veld het gesmag om sy ontwil. Deur die geluid van sy val het Ek die nasies laat bewe, toe Ek hom na die doderyk laat neerdaal het saam met die wat in die kuil neerdaal; en al die bome van Eden, die uitgesoektes en bestes van die Líbanon, almal waterdrinkers, het hulleself getroos in die onderste van die aarde. Hulle het ook saam met hom neergedaal na die doderyk, na die wat verslaan is deur die swaard, ook sy helpers wat in sy skaduwee gesit het onder die nasies. Na wie lyk jy so in heerlikheid en grootheid onder die bome van Eden? En tog sal jy neergewerp word saam met die bome van Eden na die onderste van die aarde; tussen die onbesnedenes sal jy lê, saam met die wat verslaan is deur die swaard. Dit is Farao en sy hele menigte, spreek die Here HERE.” (Ezek 31:1-18)
Ons lees hier van ‘n boom wat baie groot geword het, alhoewel dit in Egipte gestaan het, was dit groter as die bome wat in die paradys was. U sien die groep mense het baie geword, maar was nogtans in Egipte, omdat hulle nie wou trek nie. Hulle was tevrede om onder die gesag van Satan te bly, en het nie die HERE se voorskrifte gevolg om uit Egipte te trek nie, want hulle wou nie deur die see gaan nie. Hulle wou nie gedoop word nie. So sal hulle bestemming dus wees by die onbesnedenes, by die sondaars. Maar Jesus doen ‘n beroep op hulle om hulle te bekeer, want dan sal hulle kan eet van die boom van die lewe. Dit sal verseker dat hulle die dood nie sien nie, maar hulle sal dan in die paradys by Hom wees, en nie meer in Egipte nie. Die profeet gebruik hier vir ons die voorbeeld wat met Israel gebeur het omdat hulle die HERE verloën het. Hy het hulle verwerp. So indien jy in Egipte is, moenie dink dat die HERE anders teen jou sal optree nie. Gelukkig vind hierdie eers plaas in die duisendjarige vrederyk en sal die mense die geleentheid kry om te leer wie die HERE regtig is, soos vir ons geleer word in Jesaja 2: “En baie volke sal heengaan en sê: Kom laat ons optrek na die berg van die HERE, na die huis van die God van Jakob, dat Hy ons sy weë kan leer en ons in sy paaie kan wandel. Want uit Sion sal die wet uitgaan en die woord van die HERE uit Jerusalem. En Hy sal oordeel tussen die nasies en regspreek oor baie volke; en hulle sal van hul swaarde pikke smee en van hul spiese snoeimesse; nie meer sal nasie teen nasie die swaard ophef nie, en hulle sal nie meer leer om oorlog te voer nie.” (Isa 2:3-4)
Een les wat ons hier aan die begin moet leer is dat al doen jy alles reg, maar daar is nogtans iets verkeerd, selfs baie klein, in jou lewe, jy heeltemal onaanvaarbaar is vir die HERE. In Eksodus leer ons dat die Israeliete alle suurdeeg moes verwyder uit hulle huise met die instelling van die pasga voor die trek, en moes hulle ongesuurde brode eet. U sien net ‘n klein bietjie suurdeeg kan ‘n hele brood deurtrek. Net so maak ‘n klein sondetjie in ons lewe ons heeltemal onaanvaarbaar vir die HERE.
So die eerste groep Christene is die wat nie glo dat die doop ‘n verskil in ‘n persoon se lewe kan maak nie. Hulle word aangesê om hulle te bekeer en die eerste werke weer te doen, dan sal hulle die ewige lewe ontvang.
Smirna
“En skryf aan die engel van die gemeente in Smirna: Dít sê die eerste en die laaste, wat dood was en lewend geword het: Ek ken jou werke en verdrukking en armoede maar jy is ryk en die lastering van die wat sê dat hulle Jode is en dit nie is nie, maar ‘n sinagoge van die Satan. Vrees vir niks wat jy sal ly nie. Kyk, die duiwel gaan sommige van julle in die gevangenis werp, sodat julle op die proef gestel kan word; en julle sal tien dae lank verdrukking hê. Wees getrou tot die dood toe, en Ek sal jou die kroon van die lewe gee. Wie ‘n oor het, laat hom hoor wat die Gees aan die gemeentes sê. Die wat oorwin, sal deur die tweede dood geen skade ly nie”
Hierdie groep mense kry slegs bemoediging. Hulle laat my dink aan die stam van Juda in die Ou Testament, die stam waaruit Jesus gebore is. Hierdie mense word veral aangevat deur die wat glo dat hulle Christene is, maar dit nie is nie. (die wat sê dat hulle Jode is en dit nie is). Die mense van Smirna sal altyd die kritiek ervaar van “Dit gaan nie so met ‘n Christen nie”. Hierdie kritiek sal gewoonlik kom van mense wat in die Laodicense se kerk behoort, want Jesus vertel hierdie mense die volgende: “Almal wat Ek liefhet, bestraf en tugtig Ek.”  Indien jy weet dat jy kind van God is, maar jy die hele tyd deur “kerkmense” aangevat word, weet dat jy deel het met Smirna en aan hulle behoort. Die gedeelte vertel ook vir die mense dat daar baie moeilike tye vir hulle voorlê. Ons lees ook dat die mense ‘n kroon sal ontvang, sodat hulle saam met Jesus sal regeer in die duisend jaar van vrede. Dit word bevestig deurdat daar beide hier en in Hoofstuk 20 vir hulle gesê word dat die tweede dood geen mag oor hulle sal hê nie. Hulle toekoms word later in die hoofstuk behandel.
Pergamus
“En skryf aan die engel van die gemeente in Pérgamus: Dít sê Hy wat die skerp tweesnydende swaard het: Ek ken jou werke en die plek waar jy woon, waar die troon van die Satan is. En jy hou vas aan my Naam en het die geloof in My nie verloën nie, selfs in die dae waarin Antipas my getroue getuie was, wat gedood is by julle waar die Satan woon. Maar Ek het enkele dinge teen jou: dat jy daar mense het wat vashou aan die leer van Bíleam wat Balak geleer het om ‘n struikelblok voor die kinders van Israel te werp, naamlik om afgodsoffers te eet en te hoereer. So het jy ook mense wat vashou aan die leer van die Nikolaïete, wat Ek haat. Bekeer jou; anders kom Ek gou na jou toe en sal teen hulle oorlog voer met die swaard van my mond. Wie ‘n oor het, laat hom hoor wat die Gees aan die gemeentes sê. Aan hom wat oorwin, sal Ek gee om te eet van die verborge manna, en Ek sal hom gee ‘n wit keursteen, en op dié steen ‘n nuwe naam geskrywe wat niemand ken nie, behalwe hy wat dit ontvang.” 
Hier vind ons ‘n groep mense wat nie altyd die Woord reg interpreteer nie, aangesien Jesus sê dat Hy die een is wat ‘n skerp twee snydende swaard het. Die swaard is die Bybel, en Jesus verklaar dat hulle deur die Bybel, die Woord van God, geoordeel sal word. Verder word hulle meegedeel dat hulle woon in die plek waar Satan woon. Dit klink vir my of die persone ook in Egipte by die Satan is, omdat hulle glo dat die doop slegs ‘n “teken” is, en nie die ware betekenis daarvan vir die mense leer nie. Hier kan ek persoonlik aan ‘n hele paar Charismatiese gemeentes dink wat die leer verkondig. 
Die mense hou verder vas aan die leer van Bileam en die leer van die Nikolaïte, wat ‘n leer is van vrye seksuele verhoudings. Ek is bekend met baie gemeentes en hoofde van gemeentes en groepe wat verkondig dat jy maar kan saamleef, dat jy maar eers kan probeer voordat jy trou om vas te stel of jy seksueel aanpasbaar is, en al hierdie losbandighede kan doen sonder om te sondig. Verder is daar mense wat vra dat almal wat deur egskeidings is by hulle welkom is, want die HERE sal nooit iemand verwerp nie. Ek is jammer, maar die gedeelte stel dit anders. Die HERE haat onkuise verhoudings, en sal dit nooit goedkeur nie. Hy sal slegs mense aanvaar wat hulle sondes bely, en hulle algehele vertroue in Hom stel en tot wedergeboorte kom.
Die HERE verklaar dat Hy met die swaard van Sy mond sal oorlog voer teen die leiers, omdat die Woord, die Bybel hulle verkeerd sal bewys. Maar, soos in elke gedeelte, vra Jesus dat hulle hulle sal bekeer, want dan sal Hy hulle gee om deel te wees van die Nagmaal, die verborge manna, of die verbond.
Thiatire
“En skryf aan die engel van die gemeente in Thiatire: Dít sê die Seun van God wat oë het soos ‘n vuurvlam, en sy voete is soos blink koper: Ek ken jou werke en liefde en diens en geloof en jou lydsaamheid en jou werke, en dat die laaste meer is as die eerste. Maar Ek het enkele dinge teen jou; dat jy die vrou Isébel, wat haarself ‘n profetes noem, toelaat om te leer en my diensknegte te verlei om te hoereer en afgodsoffers te eet. En Ek het haar tyd gegee om haar van haar hoerery te bekeer, en sy het haar nie bekeer nie. Kyk, Ek werp haar neer op ‘n siekbed, en die wat met haar owerspel bedryf, in ‘n groot verdrukking, as hulle hul nie van hul werke bekeer nie. En haar kinders sal Ek sekerlik doodmaak, en al die gemeentes sal weet dat dit Ek is wat niere en harte deursoek, en Ek sal aan elkeen van julle gee volgens sy werke. En ek sê vir julle en die ander wat in Thiatire is, almal wat hierdie leer nie het nie, en die wat die dieptes van die Satan, soos hulle dit noem, nie leer ken het nie: Ek sal op julle geen ander las lê nie. Hou maar net vas wat julle het, totdat Ek kom. En aan hom wat oorwin en my werke tot die einde toe bewaar, sal Ek mag oor die nasies gee, en hy sal hulle regeer met ‘n ysterstaf; soos erdegoed word hulle verbrysel, net soos Ek ook van my Vader ontvang het. En Ek sal hom die môrester gee. Wie ‘n oor het, laat hom hoor wat die Gees aan die gemeentes sê.” 
Hoeveel mense ken u wat dalk vir u sê dat as u nie kerk toe gaan, of dalk nie so optree, u nie die ewige lewe sal beërwe nie. Mense wat maar Sondag na Sondag in die kerk sit en so hulle lewe om kry. Van geloof of enige ander gawe van die Heilige Gees is daar nie sprake nie, maar ons is “O.K.”, ons gaan mos kerk toe. Dit is die groep waarvan Johannes hier praat. Hulle het vasgeval in ‘n vorm godsdiens, en sal so deel van die hoer van Openbaring 17,18 en 19 wees.
In vandag se tyd, met die sogenaamde “nuwe hervormers”, vind ons dat die persone die Bybel wil interpreteer deur nou juis navorsing te doen oor die omstandighede van die tyd sodat hulle die Bybel dus in die regte perspektief kan beoordeel. Paulus skryf egter in die tweede brief aan die Korintiërs die volgende: “Maar hulle sinne is verhard. Want tot vandag toe bly by die lesing van die Ou Testament dieselfde bedekking sonder dat dit opgelig word, die bedekking wat in Christus vernietig word.” (2Kor 3:14) U sien ons het nie nodig om die geskiedenis na te speur nie, ons moet die Gewer van alle goeie gawes nader sodat Hy die gedeeltes vir ons kan verlig. Christenskap is nie soos elke ander geloof nie, want ons dien ‘n lewende God.
In die Ou Testament skryf die profete as volg oor die mense: “So spreek die Here HERE: Omdat Moab en Seïr sê: Kyk, die huis van Juda is soos al die nasies— daarom, kyk, Ek maak die berghange van Moab oop, dat dit sonder stede is, sonder sy stede in sy hele gebied, die sieraad van die land: Bet-Jésimot, Baäl-Meon en tot Kirjatáim toe; aan die kinders van die Ooste sal Ek dit, saam met die kinders van Ammon, as besitting gee, sodat die kinders van Ammon nie meer genoem sal word onder die nasies nie. Ek sal ook in Moab strafgerigte voltrek; en hulle sal weet dat Ek die HERE is.” (Ezek 25:8-11)
Jeremia gee vir ons ‘n volledige beskrywing van die mense in hoofstuk 48: “Vervloek is hy wat nalatig is om die werk van die HERE te doen; ja, vervloek is hy wat sy swaard van bloed terughou! Moab was gerus van sy jeug af en het stil gelê op sy afsaksel, sonder dat hy leeggemaak is van vat in vat: hy het nie in ballingskap gegaan nie; daarom het sy smaak in hom gebly en sy geur nie verander nie. Daarom, kyk, daar kom dae, spreek die HERE, dat Ek aftappers na hom sal stuur wat hom sal aftap en sy vate sal leegmaak en sy kruike stukkend slaan. En Moab sal beskaamd staan deur Kamos, soos die huis van Israel beskaamd gestaan het deur Bet-el waar hulle op vertrou het. Hoe kan julle sê: Ons is helde en manne bekwaam om te veg? Moab is verwoes, en hulle het opgegaan in sy stede, en sy beste jongmanne het afgegaan om geslag te word, spreek die Koning wie se Naam is HERE van die leërskare. Die ondergang van Moab is naby om te kom, en sy onheil is baie haastig. Beklaag hom, almal wat rondom hom is en almal wat sy naam ken! Sê: Hoe is die sterk staf, die sierlike stok gebreek! Kom af uit jou heerlikheid, en sit in die dorsland, o inwoner, dogter van Dibon! Want die verwoester van Moab het teen jou opgetrek, hy het jou forte verwoes. Gaan staan op die pad, en kyk uit, o inwoner van Aroër! Vra vir hom wat vlug en vir haar wat ontkom; sê: Wat het gebeur? Moab staan beskaamd, want hy is verslae. Huil en skreeu, verkondig dit by die Arnon dat Moab verwoes is! Ja, ‘n oordeel het gekom oor die land van die gelykte, oor Holon en oor Jahas en oor Mefáät, en oor Dibon en oor Nebo en oor Bet-Diblatáim, en oor Kirjatáim en oor Bet-Gamul en oor Bet-Meon, en oor Kérijot en oor Bosra, ja, oor al die stede van die land Moab, die wat ver en die wat naby is. Die horing van Moab is afgekap en sy arm is verbreek, spreek die HERE. Maak hom dronk, omdat hy hom groot gehou het teen die HERE, sodat Moab neerslaan in sy uitbraaksel en hy self ook ‘n belagging word. Want was Israel vir jou nie ‘n bespotting nie? Of is hy onder die diewe betrap, dat jy die hoof geskud het so dikwels as jy van hom gespreek het? Verlaat die stede en gaan woon in die rots, inwoners van Moab! En word soos ‘n duif wat sy nes maak oorkant die opening van die afgrond. Ons het van die trotsheid van Moab gehoor—hy is baie trots! —van sy hoogheid en sy trotsheid en sy hoogmoed en die verheffing van sy hart. Ek ken sy grimmigheid, spreek die HERE, en sy onbehoorlike grootpratery; onbehoorlik het hulle gehandel. Daarom sal ek oor Moab huil, ja, oor die hele Moab dit uitskreeu; oor die manne van Kir-Heres sug hulle. Bo die geween van Jaéser sal ek jou beween, o wingerdstok van Sibma! Jou ranke het gegaan oor die see, tot by die see van Jaéser het hulle gekom—die verwoester het jou somervrugte en jou druiwe-oes oorval. Daarom is vreugde en gejuig weggeneem uit die land van tuine en uit die land Moab, en Ek het die wyn uit die parskuipe laat verdwyn; hulle sal dit nie trap met vreugdegeroep nie; die vreugdegeroep sal geen vreugdegeroep wees nie. Weens die geskreeu van Hesbon tot by Eleále, tot by Jahas het hulle hul stem verhef, van Soar af tot by Horonáim, Eglat-Selísia; want ook die waters van Nimrim sal ‘n woesteny word. En Ek sal in Moab ‘n einde maak, spreek die HERE, aan hom wat op die hoogte offer en rook laat opgaan vir sy god. Daarom klaag my hart oor Moab soos fluite, ja, my hart klaag oor die manne van Kir-Heres soos fluite; omdat die oorwins wat hulle verwerf het, verlore gegaan het. Want al die hoofde is kaal en al die baarde is afgeskeer; op al die hande is snye en om die heupe is ‘n roukleed. Op al die dakke van Moab en op sy pleine is net rouklag, want Ek het Moab verbreek soos ‘n ding waar ‘n mens geen behae in het nie, spreek die HERE. Hoe is hy verslae! Hulle huil. Hoe het Moab die rug gedraai met skaamte! So sal Moab dan vir almal wat rondom hom is, ‘n belagging en ‘n verskrikking word. Want so sê die HERE: Kyk, hy sal vlieg soos ‘n arend en sal sy vleuels oor Moab uitsprei. Die stede is ingeneem, en die bergvestings is verower; en die hart van die helde van Moab sal in dié dag wees soos die hart van ‘n vrou wat in nood is. En Moab sal verdelg word, dat hy geen volk meer is nie, omdat hy hom groot gehou het teen die HERE. Die skrik en die kuil en die strik oor jou, o inwoner van Moab, spreek die HERE. Hy wat vlug vir die vrees, sal val in die kuil; en hy wat uit die kuil klim, sal gevang word in die net; want Ek sal oor hom, oor Moab, bring die jaar van hulle besoeking, spreek die HERE. In die beskutting van Hesbon staan vlugtelinge sonder krag; want ‘n vuur het uitgegaan uit Hesbon en ‘n vlam uit die huis van Sihon, en het die slape van die hoof van Moab en die skedel van die rumoermakers verteer. Wee jou, Moab! Die volk van Kamos is verlore; want jou seuns is weggeneem as gevangenes en jou dogters in gevangenskap. Maar aan die einde van die dae sal Ek die lot van Moab verander, spreek die HERE. Tot sover die oordeel van Moab.” (Jer 48:10-47)
Ons leer hier dat die HERE Moab oordeel omdat hy nie die Bybel gebruik om te oordeel wat reg of verkeerd is nie. Nee, ons sal mos ons eie norme daarstel wat vir ons aanvaarbaar is. Verder sê die HERE hulle het nie in ballingskap gegaan nie, hulle is nie geskei van hulle afsaksel nie. “Moab was gerus van sy jeug af en het stil gelê op sy afsaksel, sonder dat hy leeggemaak is van vat in vat: hy het nie in ballingskap gegaan nie; daarom het sy smaak in hom gebly en sy geur nie verander nie.”  Hierdie gedeelte het my vir maande gepla, aangesien ek dit regtig nie kon uitpluis nie. Wat die HERE egter hier vir ons wil leer, is dat ons die mense probeer beïndruk met hoe skoon ons is, maar sodra iemand aan ons karring, kom al die onreinheid skielik te voorskyn. Ek moet dus toelaat dat die HERE eers nadat ek Sy slaaf geword het, my van vat na vat sal skei van dit wat vuil is in my lewe. Ek moet toelaat dat die HERE my van een vat na ‘n ander sal oorgooi en my afsaksel, dit wat verkeerd is in my lewe, agter te los in die ou vat. Indien ek dit nie doen nie, verander my geur aanhoudend aangesien ek die afsaksel se geur aanneem. Ek moet my dus self ledig van alles wat my lewe vuil maak en my besmet. U sien ons lewe mag baie mooi vertoon, maar sodra ons ‘n bietjie geroskam word, kom al die vuilheid in ons lewe te voorskyn. Dit is waarvan die profeet hier praat. Ons hou nie daarvan om self hand in eie boesem te steek nie, maar kan maklik ander mense oordeel. Dit is die mense van Thiatire.
Maar ons vind ook dat Jesus die volgende te sê het oor hulle : “almal wat hierdie leer nie het nie, en die wat die dieptes van die Satan, soos hulle dit noem, nie leer ken het nie: Ek sal op julle geen ander las lê nie. Hou maar net vas wat julle het, totdat Ek kom. En aan hom wat oorwin en my werke tot die einde toe bewaar, sal Ek mag oor die nasies gee, en hy sal hulle regeer met ‘n ysterstaf; soos erdegoed word hulle verbrysel, net soos Ek ook van my Vader ontvang het. En Ek sal hom die môrester gee. Wie ‘n oor het, laat hom hoor wat die Gees aan die gemeentes sê.” Hier leer ons weereens dat elke persoon sal geoordeel word op sy eie geloof en werke, en nie die van sy of haar kerk nie.
Sardis
“En skryf aan die engel van die gemeente in Sardis: Dít sê Hy wat die sewe Geeste van God en die sewe sterre het: Ek ken jou werke, dat jy die naam het dat jy leef en jy is dood. Wees wakker en versterk die wat oorbly, wat op die punt staan om te sterwe, want Ek het jou werke nie volkome voor God gevind nie. Onthou dan hoe jy dit ontvang en gehoor het, en bewaar dit en bekeer jou; as jy dan nie wakker word nie, sal Ek op jou afkom soos ‘n dief, en jy sal nie weet in watter uur Ek op jou afkom nie. Maar jy het enkele persone ook in Sardis wat hulle klere nie besoedel het nie, en hulle sal saam met My in wit klere wandel, omdat hulle dit waardig is. Wie oorwin, sal beklee word met wit klere, en Ek sal sy naam nooit uitwis uit die boek van die lewe nie, en Ek sal sy naam bely voor my Vader en voor sy engele. Wie ‘n oor het, laat hom hoor wat die Gees aan die gemeentes sê.” 
Hierdie mense het soos dit in Jeremia en Esegiël beskryf word, die pes. Hulle hou so ‘n goeie beeld voor dat hulle so reg is, maar eintlik is hulle dood. Hulle laat ‘n mens dink aan die van Sidon in die Ou Testament: “Mensekind, rig jou aangesig teen Sidon en profeteer teen hom en sê: So spreek die Here HERE: Kyk, Ek het dit teen jou, o Sidon, en Ek sal My verheerlik in jou midde; en hulle sal weet dat Ek die HERE is as Ek in hom strafgerigte voltrek en My in hom as die Heilige laat ken. En Ek sal die pes in hom stuur en bloed op sy strate, en die gewondes sal in hom val deur die swaard wat teen hom is van alle kante, en hulle sal weet dat Ek die HERE is.” (Ezek 28:21-23)
Die HERE verklaar hier dat Hy Homself sal verheerlik in hulle midde, met ander woorde hy sal Homself manifesteer by hulle want hulle hou so vas aan hulle manier van glo dat hulle glo dat die HERE daar eenkant is en nie midde in hulle nie. Verder verklaar Esegiël dat die HERE die pes onder hulle sal stuur, om hulle te laat omkom. Wat is die pes? Dit is wanneer ek glo dat ek reg is, en almal anders verkeerd is. Dit is waarom Johannes sê hulle het die voorkoms dat hulle lewe, maar hulle is dood.
Maar, soos met meeste van die verskillende gemeentes, is daar tog die wat reg glo, wat nie hulle klere besoedel nie. Vir die is daar versterking dat Jesus hulle naam altyd sal bely voor die Vader. Daar is egter nie ‘n beroep om vir die wat verkeerd is van hierdie groep om hulle te bekeer nie, want Jesus weet dat hulle nooit van hulle standpunt sal verander nie. Hoe tragies is dit.
Filedelfia
“En skryf aan die engel van die gemeente in Filedelfia: Dít sê die Heilige, die Waaragtige, wat die sleutel van Dawid het, wat oopmaak en niemand sluit nie, en Hy sluit en niemand maak oop nie: Ek ken jou werke. Kyk, Ek het voor jou ‘n geopende deur gegee, en niemand kan dit sluit nie, want jy het min krag en jy het my woord bewaar en my Naam nie verloën nie. Kyk, Ek gee jou uit die sinagoge van die Satan, van die wat sê dat hulle Jode is en dit nie is nie, maar lieg Ek sal maak dat hulle kom en voor jou voete neerbuig en erken dat Ek jou liefgehad het. Omdat jy die woord van my lydsaamheid bewaar het, sal Ek jou ook bewaar in die uur van beproewing wat oor die hele wêreld kom om die bewoners van die aarde op die proef te stel. Kyk, Ek kom gou! Hou vas wat jy het, sodat niemand jou kroon kan neem nie. Wie oorwin, Ek sal hom ‘n pilaar in die tempel van my God maak, en hy sal daar nooit weer uitgaan nie; en Ek sal op hom die Naam van my God skrywe en die naam van die stad van my God, van die nuwe Jerusalem, wat uit die hemel van my God neerdaal, en my nuwe Naam. Wie ‘n oor het, laat hom hoor wat die Gees aan die gemeentes sê.”
Hierdie is slegs die tweede groep wat Jesus nie oor bekommerd is nie. Hulle hou vas aan wat reg is. Soos die woord aan Smirna, moet hierdie mense vashou aan dit wat hulle het, en nie bang word as mense wat in naam Christene is, hulle aanvat nie. Hulle word daaraan herinner dat daar mense, persone met heel moontlik goeie bedoelings, hulle sal aansê dat hulle verkeerd is om te glo dat hulle hier geteister gaan word. Jesus wys daarop dat hierdie mense in naam Christene is, maar eintlik is hulle koninkryk die van Satan. Mense wat vir jou gaan sê dat die HERE soveel rykdom vir jou wil gee, as jy maar net sal glo dat dit waar jy nou deurgaan van die duiwel is. Mense wat verklaar dat jy maar net vir hulle bediening moet gee, want dan gee jy mos vir die HERE, en dan sal die HERE vir jou gee, want jy het Hom nou mos omgekoop. 
Nee, die Bybel verklaar ons moet vir die armes gee, en nie vir elke mens wat jou net wil vertel hoe die HERE hulle nou al geseën het nie. Miga stel dit as volg: “Waarmee sal ek die HERE tegemoetgaan en my buig voor die hoë God? Sal ek Hom tegemoetgaan met brandoffers, met jaaroud kalwers? Sal die HERE ‘n welbehae hê in duisende ramme en tien duisende strome van olie? Sal ek my eersgeborene gee vir my oortreding, die vrug van my liggaam vir die sonde van my siel? Hy het jou bekend gemaak, o mens, wat goed is; en wat vra die HERE van jou anders as om reg te doen en liefde te betrag en ootmoedig te wandel met jou God?” (Miga 6:6-8)
Hierdie mense word ook meegedeel dat Jesus hulle sal beskerm wanneer daar verdrukking op die aarde sal kom. Ons word so geleer deur baie persone dat daar ‘n wegraping gaan wees en dat ons nooit aan die beproewings blootgestel sal word nie. Maar hier word aan die mense verklaar dat hulle die HERE se beskerming sal geniet wanneer Hy almal op die proef sal stel. 
Die persone word net aangesê om vas te hou aan dit wat hulle het, sodat hulle nie hulle krone verloor nie.
Laodicense
“En skryf aan die engel van die gemeente van die Laodicense: Dít sê die Amen, die getroue en waaragtige Getuie, die begin van die skepping van God: Ek ken jou werke, dat jy nie koud is en ook nie warm nie. Was jy tog maar koud of warm! Maar nou, omdat jy lou is en nie koud of warm nie, sal Ek jou uit my mond spuug. Want jy sê: Ek is ryk en het verryk geword en het aan niks gebrek nie; en jy weet nie dat dit jy is wat ellendig en beklaenswaardig en arm en blind en naak is nie. Ek raai jou aan om van My te koop goud wat deur vuur gelouter is, sodat jy kan ryk word; en wit klere, dat jy jou kan aantrek en die skande van jou naaktheid nie openbaar word nie; en salf om jou oë te salf, sodat jy kan sien. Almal wat Ek liefhet, bestraf en tugtig Ek. Wees dan ywerig en bekeer jou. Kyk, Ek staan by die deur en Ek klop. As iemand my stem hoor en die deur oopmaak, sal Ek ingaan na hom toe en saam met hom maaltyd hou, en hy met My. Aan hom wat oorwin, sal Ek gee om saam met My te sit op my troon, soos Ek ook oorwin het en saam met my Vader op sy troon gaan sit het. Wie ‘n oor het, laat hom hoor wat die Gees aan die gemeentes sê.” 
Oor hierdie groep is al baie geskryf, en verwag almal dat hulle verskriklik goddeloos sal wees, maar ons leef vandag met soveel van die mense saam, sonder om hulle te kan identifiseer. Hoeveel groepe mense is daar wat net verklaar dat die HERE jou wil bederf met al die vee op ‘n duisend heuwels, met alles wat jou hart begeer. Het jy nie geweet jou voorvaders het soveel gegee en nooit beslag gelê op hulle oeste nie? Jy moet nou net die duiwel bestraf en jou erfdeel op eis, sodat jy ook in gemak kan leef. Hoe sê Jesus nou weer is hulle? “Ek is ryk en het verryk geword en het aan niks gebrek nie; en jy weet nie dat dit jy is wat ellendig en beklaenswaardig en arm en blind en naak is nie”. Hoeveel mense hang die voorspoed teologie so aan dat hulle foto’s van huise en karre op hulle yskaste plak en elke dag dit op eis van Satan. Maar Jesus sê hulle is arm en naak, want hulle het gebrek aan Hom. Hy is nie hulle God nie, maar hulle buik en hulle besittings is hul god. Hierdie groep is ook die wat verklaar dat hulle jou sal lei in gebed en dan verklaar dat jy nou kwansuis kind van God is, want u sien hulle het mag om mense te wederbaar. Dit word vir ons so gestel in Esegiël; ”Mensekind, omdat Tirus oor Jerusalem geroep het: Ha, ha! die poort van die volke is gebreek, dit is na my toe gedraai; ék sal vol word,” U sien selfs in daardie tyd het die HERE geweet dat die mense sal verklaar dat hulle kerke so vol sal word, want hulle is nou “Jerusalem”. Jy kan nou maar net by hulle aansluit, en jy is so goed soos in die hemel. Hulle sal nou almal red en na Jesus lei, maar al wat hulle maak is hulle maak dissipels van hulself want hulle het die poort van Jerusalem gebreek en na hulle gedraai.
Nog ‘n punt wat Jesus hier maak is dat hy by die deur van dié kerk staan en klop. U sien Hy is nie deel van dié kerk nie. Wanneer hulle die deur vir Hom sal oopmaak, sal Hy ingaan en saam met hulle Nagmaal vier, om sodoende hulle deel van die verbond te maak. Maar tot dit gebeur, is hulle op hulle eie missie, en sal hulle hulle kerke vol maak van mense wat hulle teologie aanhang, maar nie vir Jesus aanhang nie.
Van hulle word in die Ou Testament as volg geskryf: “Mensekind, omdat Tirus oor Jerusalem geroep het: Ha, ha! die poort van die volke is gebreek, dit is na my toe gedraai; ék sal vol word, dit is verwoes— daarom, so sê die Here HERE: Kyk, Ek het dit teen jou, o Tirus! en Ek laat baie nasies teen jou optrek soos die see sy golwe laat optrek. Húlle sal die mure van Tirus verwoes en sy torings afbreek; ja, Ek sal sy puin van hom af wegvee en hom ‘n kaal rots maak. Hy sal binne-in die see ‘n droogmaakplek van nette wees; want Ek het dit gesê, spreek die Here HERE; en hy sal ‘n buit vir die nasies wees. En sy dogters wat op die land is, sal met die swaard gedood word; en hulle sal weet dat Ek die HERE is. Want so sê die Here HERE: Kyk, Ek laat Nebukadrésar, die koning van Babel, die koning van die konings, van die noorde af teen Tirus kom, met perde en strydwaens en ruiters en ‘n menigte en baie mense. Hy sal jou dogters op die land met die swaard doodmaak en forte teen jou opstel en ‘n wal teen jou opwerp en die skilddak teen jou oprig. En hy sal die stoot van sy stormram teen jou mure rig en jou torings met sy breekysters afbreek. Vanweë die menigte van sy perde sal hulle stofwolk jou oordek; jou mure sal bewe vanweë die gedruis van ruiters en wiele en strydwaens as hy deur jou poorte intrek, soos ‘n mens indring in ‘n stad wat oopgebreek is. Hy sal met die hoewe van sy perde al jou strate vertrap; jou mense sal hy met die swaard doodmaak, en jou trotse klippilare sal op die grond val. En hulle sal jou rykdom buitmaak en jou koopware roof en jou mure afbreek en jou kosbare huise omgooi; en hulle sal jou klippe en jou houte en jou puin in die water slinger. En Ek sal die geruis van jou liedere laat ophou, en die klank van jou siters sal nie meer gehoor word nie. Ja, Ek sal jou ‘n kaal rots maak, ‘n droogmaakplek van nette sal jy wees en nooit herbou word nie; want Ek, die HERE, het dit gesê, spreek die Here HERE. So sê die Here HERE aan Tirus: Sal die kuslande nie bewe van die geluid van jou val, as die gewondes kerm, as hulle ‘n moord in jou aanrig nie? Dan sal al die vorste van die see van hulle trone afklim en hulle mantels afhaal en hulle veelkleurige klere uittrek; met siddering sal hulle beklee word, op die grond sal hulle sit en elke oomblik sidder en oor jou verbaas wees. En hulle sal ‘n klaaglied oor jou aanhef en vir jou sê: Hoe het jy vergaan wat bewoon was uit die seë, hoog geroemde stad; wat sterk was deur die see, hy en sy inwoners, wat die skrik vir hulle ingeboesem het by al die kusbewoners. Nou sal die kuslande sidder op die dag van jou val; en die kuslande wat aan die see is, sal verskrik word oor jou uiteinde. Want so sê die Here HERE: As Ek jou ‘n verwoeste stad maak, soos die stede wat nie bewoon is nie; as Ek die watervloed oor jou laat opkom en die groot waters jou oordek; dan sal Ek jou laat neerdaal saam met die wat in die kuil neerdaal, na die mense van die voortyd; en Ek sal jou laat woon in die onderste plekke van die aarde, in ewige woestenye, saam met die wat in die kuil neergedaal het, sodat jy nie bewoon word nie; en Ek sal heerlikheid gee in die land van die lewendes. Maar jou sal Ek tot ‘n voorwerp van verskrikking maak, en jy sal daar nie wees nie; jy sal gesoek word, maar vir ewig nie meer gevind word nie, spreek die Here HERE. Verder het die woord van die HERE tot my gekom en gesê: Maar jy, mensekind, hef ‘n klaaglied oor Tirus aan, en sê aan Tirus, wat woon by die ingange van die see, wat handel drywe met die volke na baie kuslande toe: So spreek die Here HERE: o Tirus, jy sê: Ek is volmaak in skoonheid. In die hart van die seë is jou gebied; jou boumeesters het jou skoonheid volkome gemaak. Van sipresse uit Senir het hulle vir jou al die plankwerk gebou; ‘n seder uit Líbanon het hulle geneem om op jou ‘n mas te maak. Van eikebome uit Basan het hulle jou roeispane gemaak; jou dek het hulle gemaak uit ivoor, ingelê in dennehout uit die kuslande van die Kittiërs. Veelkleurige fyn linne uit Egipte was jou seil, om vir jou as vlag te dien; pers en purper stowwe uit die kuslande van Elísa was jou hutbedekking. Die inwoners van Sidon en Arwad was jou roeiers; jou wyse manne was in jou, o Tirus, hulle was jou stuurmanne. Die oudstes van Gebal en sy wyse manne was in jou om jou lekplekke reg te maak; al die skepe van die see en hulle seevaarders was in jou om jou koopware te verhandel. Perse en Ludiete en Putéërs was in jou leër, jou krygsmanne; skild en helm het hulle in jou opgehang; hulle het aan jou glans gegee. Die kinders van Arwad en jou leër was op jou mure rondom, en die Gammadiete was op jou torings; hul skilde het hulle aan jou mure rondom gehang; hulle het jou skoonheid volkome gemaak. Tarsis het handel gedrywe met jou weens die menigte van allerhande goed: silwer, yster, tin en lood het hulle as handelsartikels aan jou gelewer. Jawan, Tubal en Meseg, hulle was jou koopmans; slawe en kopergoed het hulle as koopware aan jou gelewer. Uit die huis van Togarma het hulle perde en ryperde en muilesels as handelsware aan jou gelewer. Die kinders van Dedan was jou koopmans, baie kuslande die handelsgebied wat tot jou beskikking gestaan het; olifantstande en ebbehout het hulle aan jou as betaling gebring. Aram het met jou handel gedrywe weens die menigte van jou kunswerke: karbonkel, purper en veelkleurige stowwe en fyn linne en korale en robyne het hulle as handelsartikels aan jou gelewer. Juda en die land Israel, hulle was jou koopmans; koring van Minnit en meel en heuning en olie en balsem het hulle as koopware aan jou gelewer. Damaskus het met jou handel gedrywe weens die menigte van jou kunswerke, weens die menigte van allerhande goed: wyn van Helbon en wit wol. Wedan en Jawan het uit Usal aan jou smee-yster as handelsartikel gelewer; kassie en kalmoes was onder jou koopware. Dedan het met jou handel gedrywe in saalkleedjies om op te ry. Arabië en al die vorste van Kedar, hulle was die koopmans wat tot jou beskikking gestaan het; lammers en ramme en bokke—daarin het hulle met jou handel gedrywe. Die koopmans van Skeba en Raëma, hulle was jou koopmans; die fynste van allerhande speserye en allerhande edelgesteentes en goud het hulle as handelsartikels aan jou gelewer. Haran en Kanne en Eden, die koopmans van Skeba, Assur en Kilmad het met jou handel gedrywe. Hulle was jou koopmans in pragtige klerasie, in mantels van pers stof en veelkleurige goed en in bont geweefde tapyte, in gevlegte en gedraaide toue, op jou mark. Die skepe van Tarsis het jou koopware vir jou aangevoer, sodat jy vol en baie heerlik geword het in die hart van die seë. Die wat jou geroei het, het jou op groot waters gebring; die Oostewind het jou verbreek in die hart van die seë. Jou goed en jou handelsartikels, jou koopware, jou seevaarders en jou stuurmanne, die wat jou lekplekke reggemaak het en die wat jou koopware verhandel het, en al jou krygsmanne wat in jou is, saam met jou hele menigte wat in jou is—hulle sal val in die hart van die seë op die dag van jou val. Van die harde geskreeu van jou stuurmanne sal die oop velde bewe. En almal wat die roeispaan hanteer, sal van hulle skepe afklim; die seevaarders, al die stuurmanne van die see, sal op die land gaan staan. En hulle sal hul stem oor jou laat hoor en bitterlik skreeu; en hulle sal stof op hul hoofde gooi, hulle wentel in die as. En hulle sal om jou ontwil ‘n kaal plek skeer en rouklere aangord en oor jou ween met bitterheid van siel, in ‘n bitter rouklag. En hulle sal in hul weeklag oor jou ‘n klaaglied aanhef en oor jou sing: Wie was soos Tirus, die doodstille daar in die see? Toe jou handelsware uit die see voortgekom het, het jy baie volke versadig; met die menigte van jou goed en jou koopware het jy die konings van die aarde ryk gemaak. Nou is jy verbreek van die see af in die dieptes van die waters; jou koopware en jou hele menigte het saam met jou weggesink. Al die inwoners van die kuslande staan verbaas oor jou, en hulle konings huiwer van skrik, met donker aangesigte. Die handelaars onder die volke spot oor jou; jy het ‘n verskrikking geword en sal daar nie meer wees tot in ewigheid nie. Verder het die woord van die HERE tot my gekom en gesê: Mensekind, sê aan die vors van Tirus: So spreek die Here HERE: Omdat jou hart hoogmoedig was en jy gesê het: Ek is ‘n god, ek bewoon ‘n godewoning in die hart van die seë—terwyl jy tog ‘n mens is en geen god nie—en jou hart gemaak het soos die hart van ‘n god; kyk, jy is wyser as Daniël, alles wat verborge is, is vir jou nie te duister nie! Deur jou wysheid en deur jou verstand het jy vir jou rykdom verkry, ja, jy het goud en silwer in jou skatkamers verwerf; deur die grootheid van jou wysheid in jou koophandel het jy jou rykdom vermeerder, en jou hart het hoogmoedig geword deur jou rykdom; daarom, so sê die Here HERE: Omdat jy jou hart gemaak het soos die hart van ‘n god, daarom, kyk, Ek bring vreemdes oor jou, die geweldigste nasies, en hulle sal hul swaarde trek teen die skoonheid wat jou wysheid verwerf het, en jou glans ontheilig. In die kuil sal hulle jou laat neerdaal, en jy sal in die hart van die seë die bittere dood sterwe van een wat verslaan is. Sal jy werklik sê, in die aangesig van hom wat jou doodmaak: Ek is ‘n god! —terwyl jy tog ‘n mens is in die hand van hulle wat jou deurboor, en geen god nie? Jy sal die dood van onbesnedenes sterwe, deur die hand van vreemdes; want Ek het dit gesê, spreek die Here HERE. Verder het die woord van die HERE tot my gekom en gesê: Mensekind, hef ‘n klaaglied aan oor die koning van Tirus, en sê vir hom: So spreek die Here HERE: Jy was die seëlring van eweredigheid, vol wysheid en volmaak in skoonheid. Jy was in Eden, die tuin van God; allerhande edelgesteentes was jou bedekking: karneool, topaas en jaspis, chrisoliet, oniks, sardoniks, saffier, karbonkel en smarag; en van goud was die werk van jou kassies en groewe aan jou; op die dag toe jy geskape is, is hulle berei. Jy was ‘n gérub met uitgespreide vlerke wat beskut, en Ek het jou gestel op ‘n heilige berg; ‘n god was jy; jy het gewandel tussen vurige gesteentes. Jy was volkome in jou weë van die dag af dat jy geskape is, totdat daar ongeregtigheid in jou gevind is. Weens die grootheid van jou koophandel het hulle jou binneste met geweld gevul, en jy het gesondig; daarom het Ek jou as onheilige van die godeberg afgedrywe, en Ek het jou tussen die vurige gesteentes uit vernietig, o gérub wat beskut! Hoogmoedig het jou hart geword oor jou skoonheid; jy het jou wysheid verderwe weens jou glans. Ek het jou op die grond gewerp, Ek het jou oorgegee voor die aangesig van konings, dat hulle op jou neer kan sien. Weens die menigte van jou ongeregtighede, deur die onreg van jou koophandel, het jy jou heiligdomme ontheilig; daarom het Ek ‘n vuur uit jou binneste laat uitgaan; dit het jou verteer, en Ek het jou tot as gemaak op die aarde voor die oë van almal wat jou gesien het. Al jou bekendes onder die volke is ontsteld oor jou; jy het ‘n verskrikking geword en sal daar nie meer wees tot in ewigheid nie. Verder het die woord van die HERE tot my gekom en gesê: Mensekind, rig jou aangesig teen Sidon en profeteer teen hom en sê: So spreek die Here HERE: Kyk, Ek het dit teen jou, o Sidon, en Ek sal My verheerlik in jou midde; en hulle sal weet dat Ek die HERE is as Ek in hom strafgerigte voltrek en My in hom as die Heilige laat ken. En Ek sal die pes in hom stuur en bloed op sy strate, en die gewondes sal in hom val deur die swaard wat teen hom is van alle kante, en hulle sal weet dat Ek die HERE is. En daar sal vir die huis van Israel geen steekdoring en smartlike distel meer wees onder almal wat rondom hulle is nie, wat hulle verag; en hulle sal weet dat Ek die Here HERE is. So sê die Here HERE: As Ek die huis van Israel versamel uit die volke onder wie hulle verstrooi is, en Ek My in hulle as die Heilige laat ken voor die oë van die nasies, dan sal hulle in hul land woon wat Ek aan my kneg Jakob gegee het. En hulle sal daarin veilig woon en huise bou en wingerde plant; ja, hulle sal veilig woon as Ek strafgerigte voltrek teen almal wat hulle van alle kante verag; en hulle sal weet dat Ek die HERE hulle God is”. (Ezek 26:2-28:26)
Watter ontsettende woorde. Dat die HERE jou vertel dat jou god die Satan is, en dat jy die dood van onbesnedenes sal sterf. Die gedeelte bevestig dié uit Openbaring van die dier wat uit die see opkom.
Wat sal die uitverkorenes ontvang?
Ek het vroeër gesê dat ek later sal kyk wat ons as Christene se prys is wat ons sal ontvang. Die eerste Christene het as die Weg bekend gestaan, en ek wil graag die Weg vir u hier verduidelik.
Ons almal word in Egipte gebore, met ander woorde ons is verwyder van God en Sy beloftes. Teen twintigjarige ouderdom of daarna moet ek besluit of ek die weg van die HERE gaan bewandel al die dae van my lewe, en of ek dit nie gaan doen nie. Indien nie, sal ek die dood van ‘n onbesnedene sterwe, so sal ek dan saam met die duiwel ‘n ewigheid spandeer.
Indien ek besluit om die HERE se Weg te volg, moet ek my soos in Israel se tyd, by Sy volk skaar, en deel word van die verbond. Daarna moet ek uit Egipte trek die woestyn in, so ek moet gedoop word, doping in die Heilige Gees ontvang, en die HERE se wet in my hart ontvang. Dan gaan ek ‘n keuse kry om in die beloofde land in te gaan, en of ek soos Israel nie kan glo dat die HERE my deur alles sal dra nie. 
Indien ek ingaan in Kanaän in, gaan ek vir ‘n tyd op die Here vertrou vir alles, maar later sal ek tog vind dat ek maar by ‘n gemeente wil inskakel want daar sal ek baie kan leer. Dit is die konings tydperk in jou lewe, en nou sal jy jou knie onder jou koning moet buig en maak soos jou gemeente verwag. Soos ons weet kry jy beide goeie en slegte konings soos in Israel se tyd, so ons moet maar oppas waar ons inpas. 
Op ‘n dag besef jy dat jy nie meer leer by jou gemeente nie, en besluit jy om los van ‘n gemeente te staan, en sal die HERE jou in ballingskap wegvoer. Kom ons kyk na ‘n paar verse en verklarings oor ballingskap. Die eerste is die fisiese ballingskap. In die Bybelse tyd is die verloorder in ‘n oorlog altyd in ballingskap weggevoer na die oorwinnaar se land toe. Die verloorder het al sy roerende bates verloor en moes die oorwinnaar se slaaf word. Wanneer iemand dus in ballingskap gegaan het, is sy hele huis se meubels, sy skoene, sy staf ensovoorts, na buite gedra en dan het die persoon vertrek. Al wat agter gebly het was sy huis. Wat is die betekenis vir ons vandag? Ek moet die oorlog teen die HERE verloor, sodat ek Sy slaaf kan word, en weggevoer kan word na Sy land, Sy Kanaän. Ek moet my hele vertroue in hom plaas sodat ek soos ‘n slaaf ten volle van Hom afhanklik moet wees vir dit wat ek moet doen en dit wat ek nodig het om te oorleef. Hy moet soos in die tye van ouds vir my sorg vir huisvesting en vir die daaglikse voedsel. Hy het duur betaal vir my, met Sy bloed. U sien Hy het die dood wat vir my bestem was, oorwin, maar dit het Sy lewe gekos. So vir my beteken dit dat ek fisies my lewe by die kruis moet gaan neerlê, en my onderdanig aan Hom stel, sodat Hy vir my kan sorg. So sal ek dan tot die besef kom dat alles wat ek het, en alles wat ek is, net genade is en van die HERE afkomstig is.
Die tweede gedeelte, oor ons geestelike ballingskap, kom uit Jeremia 48 vanaf vers 11 : “Moab was gerus van sy jeug af en het stil gelê op sy afsaksel, sonder dat hy leeggemaak is van vat in vat: hy het nie in ballingskap gegaan nie; daarom het sy smaak in hom gebly en sy geur nie verander nie.”  Hierdie gedeelte het my vir maande gepla, aangesien ek dit regtig nie kon uitpluis nie. Wat die HERE egter hier vir ons wil leer, is dat ons die mense probeer beïndruk met hoe skoon ons is, maar sodra iemand aan ons karring, kom al die onreinheid skielik te voorskyn. Ek moet dus toelaat dat die HERE eers nadat ek Sy slaaf geword het, my van vat na vat sal skei van dit wat vuil is in my lewe. Indien ek dit nie doen nie, verander my geur aanhoudend aangesien ek die afsaksel se geur aanneem. Ek moet my dus self ledig van alles wat my lewe vuil maak en my besmet. 
Hierdie skoonmaak proses is ook nie iets wat skielik kan plaasvind nie, aangesien ek tyd moet toelaat vir die afsaksel om weer op die bodem te gaan lê voordat ek weer afgegooi kan word. Gedurende die tyd sal Hy vir jou bo-natuurlik sorg, en sal Hy jou skei van jou afsaksel. Ek kan net noem dat in dié tyd Hy jou gaan wegvat van alles wat mense al geskryf het wat jy aanhang, om sodoende Sý boodskap in jou te vestig. 
Indien jy nie van jou afsaksel geskei word nie deel Johannes ons die volgende mee: “En ‘n derde engel het hulle gevolg en met ‘n groot stem gesê: As iemand die dier en sy beeld aanbid en ‘n merk op sy voorhoof of op sy hand ontvang, sal hy self ook drink van die wyn van die grimmigheid van God wat ongemeng ingeskink is in die beker van sy toorn, en hy sal gepynig word met vuur en swawel voor die heilige engele en voor die Lam.” (Open 14:9-10)
Nadat Hy jou geskei het van jou afsaksel, Hy het dan finaal van alles van jou ontslae geraak en net Sy wil in jou gevestig, gaan Hy jou terugstuur Jerusalem toe om Sy tempel te herstel, om weer Sy Woord vir mense te leer. Eers wanneer ons hier is, sal ons saam met Hom in Jerusalem in die ewige lewe kan heers. Dan het ons bereik wat Johannes vir ons in Openbaring 20 beskryf. Die gedeelte is as volg: “En ek het trone gesien, en hulle het daarop gaan sit, en aan hulle is die oordeel gegee; en ek het die siele gesien van die wat onthoof is oor die getuienis van Jesus en oor die woord van God, en die wat die dier en sy beeld nie aanbid het nie, en die merk op hulle voorhoof en op hulle hand nie ontvang het nie; en hulle het geleef en as konings geregeer saam met Christus die duisend jaar lank. En die ander dode het nie herlewe totdat die duisend jaar voleindig was nie. Dit is die eerste opstanding. Salig en heilig is hy wat deel het aan die eerste opstanding; oor hulle het die tweede dood geen mag nie, maar hulle sal priesters van God en van Christus wees en sal saam met Hom as konings regeer duisend jaar lank.” 
Hierdie is die prys wat gelowiges wat volhard het in hulle lewe totdat hulle die tempel kan herbou, sal ontvang. Oor hulle sal die dood geen mag hê nie, en sal soos Johannes dit uitdruk, en hulle sal priesters van God en van Christus wees. Dit is die prys wat wag, maar dan moet ek die volledige Weg gevolg het. Indien nie, sal ek geoordeel word deur die HERE volgens dit wat ek wel gedoen het, maar sal ek nie deel in die eerste opstanding nie.
Ek wil graag verdere gedeeltes vir jou gee om self te gaan lees. Ek vertrou dat dit jou sal stig, en vir jou so sal laat hunker na dié dag wat Jesus op die wolke sal kom, om te oordeel die wat nog lewe, en die wat reeds gesterf het.
Hier dan die skrifte.
Jesaja 32: 1-9, 35
Esegiël 37
Daniël 12
Sefanja 3: 8-20
Sagaria 8, 9:9-17, 12, 13, 14 
Ons volgende vraag is nou wat leer die Ou Testament oor die verskillende groepe Christene? Anders gestel, aan watter volk sal ek behoort in die duisendjarige vrederyk van Christus.
In die hemel sal daar areas wees waar Christene volgens hulle geloof sal leef, met ander woorde daar sal ‘n verskil wees tussen mense op grond van hoe ons glo. Die HERE het vir ons ‘n model gegee waarvolgens ons moet lewe. Ek het dit vlugtig vroeër genoem.
Die model is as volg:
Alle mense word in Egipte gebore, ‘n lewe verwyder van en in vyandskap met die HERE. 
Soos Israel moes uitroep na die HERE vir verlossing, moet ons uitroep na die HERE vir verlossing, sodat ons van die Farao, die duiwel, gered kan word. Ons moet besef dat ons nie uit Egipte kan kom sonder dat Hy ons uitlei nie. Ek moet eers besef dat ek daar is, dat ek ‘n sondige mens is met ‘n sondige natuur, ‘n verlosser nodig het, en dan moet ek aanvaar dat Hy alleen my daar kan uithaal. Dit help nie ek verklaar myself ’n Christen nie, want nie ek of enige persoon op aarde kan my ’n Christen maak nie. Net die HERE kan my wederbaar. Ek moet besluit om my lewe neer te lê en Sy lewe te ontvang. So om ’n verklarings gebed saam met iemand te maak om Jesus aan te neem en Sy naam te bely voor mense beteken niks nie, nee, ek moet in nederigheid my lewe by die kruis van Jesus gaan neerlê en Sy lewe ontvang. Hy moet die nuwe lewe skep, en Hy sal as ek Hom vra, maar my gesindheid moet reg wees. Ek moet weet dat ek niks is nie, maar dat ek net my lewe sal behou as ek Sy lewe ontvang.
Ons moet dan besluit om ons by Sy volk, die Israel van die HERE (Gal 6:16) te voeg deur deel te word van die verbond. Dit gebeur deur Sy bloed en Sy liggaam te eet met Nagmaal. Hy sal dan soos Moses van ouds vir Israel gelei uit Egipte uit, Sy Gees stuur om ons te lei en ons Sy gebooie te leer. Deur te deel met die Nagmaal verklaar ons ook dat ons onder die Bloed van die Lam kom om nie die lewe van ‘n sondaar sal sterf nie. Dit is hier waar meeste mense vashaak, en sterf. Hulle is deel van die volk van die HERE maar sit nog in Egipte en kan nie verstaan dat hulle nog sukkel met die mag van sonde in hulle lewe nie. Hier vind ons nog steeds dat mense sal saam vergader en Dominees aanstel, Kerkrade bymekaar kom, maar almal is nog in Egipte. Hier kom die meeste strydvrae ook voort en probeer die mense antwoorde kry en gee vir vrae wat hulle eers die antwoorde in Kanaän voor gaan kry. Ons moet onthou dat die HERE vir Moses aangestel het as ‘n God vir die Farao, “En die HERE het aan Moses gesê: Kyk, Ek stel jou as ‘n god vir Farao, en jou broer Aäron sal jou profeet wees.” Eks7:1. So moet ons dus onthou dat Moses dan as verlosser opgetree het en verklaar dit ook hoekom hy nie in die beloofde land kon ingaan nie, want indien hy dit sou doen hy dan die volmaakte weg gebaan het. Nou sal Jesus ons dan lei deur Sy Gees, omdat Hy die volmaakte weg gebaan het en self in die beloofde land ingegaan het. Ons moet uit Egipte uitkom anders gaan ons net bakstene maak vir die Farao en sy koninkryk uitbrei.
Daarna moet ons uit Egipte trek, deur gedoop te word. 
“En die kinders van Israel het midde-in die see getrek op droë grond. En die waters was vir hulle ‘n muur aan hul regter— en aan hul linkerkant. Toe het die Egiptenaars hulle gejaag en agter hulle aan getrek—al Farao se perde, sy strydwaens en sy ruiters—die see in. En in die môrewaak het die HERE, in die vuur— en wolkkolom, op die leër van die Egiptenaars afgekyk en die leër van die Egiptenaars in verwarring gebring. En Hy het die wiele van hulle strydwaens laat insak en hulle met moeite laat voortgaan. Toe sê die Egiptenaars: Laat ons van Israel af wegvlug, want die HERE stry vir hulle teen die Egiptenaars. Daarop sê die HERE vir Moses: Steek jou hand uit oor die see, dat die waters kan terugvloei oor die Egiptenaars, oor hulle strydwaens en oor hulle ruiters. En Moses het sy hand oor die see uitgesteek, en die see het teen dagbreek in sy bedding teruggevloei, en die Egiptenaars het dit tegemoet gevlug. So het die HERE dan die Egiptenaars binne-in die see gestort. En toe die waters terugvloei, het hulle die strydwaens en die ruiters van Farao se hele leërmag wat agter hulle die see ingetrek het, oordek. Geeneen van hulle het oorgebly nie. Maar die kinders van Israel het binne-in die see op droë grond getrek. En die waters was vir hulle ‘n muur aan hul regter— en aan hul linkerkant. So het die HERE Israel dan dié dag uit die hand van die Egiptenaars verlos. En Israel het die Egiptenaars dood gesien aan die kant van die see. Ook het Israel die magtige daad gesien wat die HERE aan die Egiptenaars verrig het. Toe het die volk die HERE gevrees en geglo in die HERE en aan Moses, sy kneg.” (Ex 14:22-31). 
Hier leer die HERE ons dat die mag van die sonde, Farao en sy trawante, totaal gebreek word met die doop en kan ek kies om Sy wil te doen daarna. Ek sal steeds sonde doen, maar dit sal vergewe word volgens 1 Johannes 1 verse 8; 
Paulus beskryf dit as volg in Romeine 6: “So moet julle ook reken dat julle wel vir die sonde dood is, maar lewend is vir God in Christus Jesus, onse Here. Laat die sonde dan in julle sterflike liggaam nie heers dat julle aan sy begeerlikhede gehoorsaam sou wees nie. En moenie julle lede stel tot beskikking van die sonde as werktuie van ongeregtigheid nie, maar stel julleself tot beskikking van God as mense wat uit die dode lewend geword het, en julle lede as werktuie van geregtigheid in die diens van God. Want die sonde sal oor julle nie heers nie; want julle is nie onder die wet nie, maar onder die genade. Wat dan? Sal ons sonde doen, omdat ons nie onder die wet is nie maar onder die genade? Nee, stellig nie! Weet julle nie dat aan wie julle julself as diensknegte tot beskikking stel om hom gehoorsaam te wees, julle diensknegte is van hom aan wie julle gehoorsaam is nie óf van die sonde tot die dood, óf van die gehoorsaamheid tot geregtigheid? Maar ons dank God dat julle wel diensknegte van die sonde was, maar van harte gehoorsaam geword het aan die voorbeeld van die leer wat aan julle oorgelewer is, en, vrygemaak van die sonde, het julle diensbaar geword aan die geregtigheid. Ek spreek menslikerwys ter wille van die swakheid van julle vlees; want net soos julle jul lede diensbaar gestel het aan die onreinheid en wetteloosheid om wetteloos te wees, so moet julle nou jul lede diensbaar stel aan die geregtigheid tot heiligmaking. Want toe julle diensknegte was van die sonde, was julle vry van die geregtigheid. Watter vrug dan het julle toe gehad van die dinge waaroor julle jul nou skaam? Want die uiteinde daarvan is die dood. Maar nou dat julle vrygemaak is van die sonde en diensbaar geword het aan God, het julle jul vrug tot heiligmaking en uiteindelik die ewige lewe. Want die loon van die sonde is die dood, maar die genadegawe van God is die ewige lewe in Christus Jesus, onse Here.” (Rom 6:11-23)
Soos Israel by Mara, moet ons ook die doping in die Heilige Gees ontvang sodat ons lewende water kan voortbring soos genoem in Johannes 7: “En op die laaste dag, die groot dag van die fees, het Jesus gestaan en uitgeroep en gesê: As iemand dors het, laat hom na My toe kom en drink! Hy wat in My glo, soos die Skrif sê: strome van lewende water sal uit sy binneste vloei. En dit het Hy gesê van die Gees wat dié sou ontvang wat in Hom glo; want die Heilige Gees was daar nog nie, omdat Jesus nog nie verheerlik was nie”. (Joh 7:37-39)
By Sinai gaan ons tyd spandeer om die wet van die HERE in ons harte te ontvang. Ons sal Sy Tabernakel in ons harte ontvang. Hierdie is die leer gedeelte van ons lewe waar ons sal uitvind wat is reg en wat is verkeerd vir die HERE, en dit is wat ons dominee (baie selde want hulle word gewoonlik nie Dominees hier genoem nie) of pastoor of leraar moet doen. Dit is wat met Israel by Sinai gebeur het. Gedurende hierdie tyd sal party van ons ook as ouderlinge en diakens funksioneer in ons plaaslike gemeentes waar ons nog leer. 
Sodra ons opleiding verby is, sal ons ‘n keuse ontvang van die Heilige Gees om ons in Kanaän te vestig. Sommige persone sal die oproep aanvaar en Kanaän ingaan, terwyl die res sal sterf in die woestyn. Indien jy nie glo dat die HERE jou kan gebruik nie, sê ek nie dat jy hel toe gaan nie, maar dat jy nie bereik wat jy eintlik kon bereik nie. Die gedeelte sal later in die boek meer duidelik beskryf word.
Die wat in Kanaän ingaan mag hulle eie bedienings bedrywe, terwyl ander weer sal glo dat hulle ‘n koning moet dien soos Israel. (‘n Koning is iemand wat oor jou sal heers en mag ‘n geestelike vader wees of selfs jou kerkverband.) So sal ons dan gewoonlik iemand soek wat ons hoof sal dek (die Engelse gebruik ‘n goeie woord, ons “covering” sal wees). 
Meeste van die mense wat in Kanaän ingaan, sal sterf terwyl hulle hierdie koning dien, terwyl ‘n oorblyfsel geroep sal word om in ballingskap te gaan. Die persone sal deel vorm van Juda, Levi en Benjamin se stam in die duisendjarige vrederyk. 
Maar wat is ballingskap? Kom ons kyk na ‘n paar verse en verklarings oor ballingskap. 
Die eerste is die fisiese ballingskap. In die Bybelse tyd is die verloorder in ‘n oorlog altyd in ballingskap weggevoer na die oorwinnaar se land toe. Die verloorder het al sy roerende bates verloor en moes die oorwinnaar se slaaf word. Wanneer iemand dus in ballingskap gegaan het, is sy hele huis se meubels, sy skoene, sy staf ensovoorts, na buite gedra en dan het die persoon vertrek. Al wat agter gebly het was sy huis. Wat is die betekenis vir ons vandag? Ek moet die oorlog teen die HERE verloor, sodat ek Sy slaaf kan word, en weggevoer kan word na Sy land, Sy Kanaän. Ek moet my hele vertroue in hom plaas sodat ek soos ‘n slaaf ten volle van Hom afhanklik moet wees vir dit wat ek moet doen en dit wat ek nodig het om te oorleef. Hy moet soos in die tye van ouds vir my sorg vir huisvesting en vir die daaglikse voedsel. Hy het duur betaal vir my, met Sy bloed. U sien Hy het die dood wat vir my bestem was, oorwin, maar dit het Sy lewe gekos. So vir my beteken dit dat ek fisies my lewe by die kruis moet gaan neerlê, en my onderdanig aan Hom stel, sodat Hy vir my kan sorg. So sal ek dan tot die besef kom dat alles wat ek het, en alles wat ek is, net genade is en van die HERE afkomstig is.
Die tweede gedeelte, oor ons geestelike ballingskap, kom uit Jeremia 48 vanaf vers 11: “Moab was gerus van sy jeug af en het stil gelê op sy afsaksel, sonder dat hy leeggemaak is van vat in vat: hy het nie in ballingskap gegaan nie; daarom het sy smaak in hom gebly en sy geur nie verander nie.”  Hierdie gedeelte het my vir maande gepla, aangesien ek dit regtig nie kon uitpluis nie. Wat die HERE egter hier vir ons wil leer, is dat ons die mense probeer beïndruk met hoe skoon ons is, maar sodra iemand aan ons karring, kom al die onreinheid skielik te voorskyn. Ek moet dus toelaat dat die HERE eers nadat ek Sy slaaf geword het, my van vat na vat sal skei van dit wat vuil is in my lewe. Indien ek dit nie doen nie, verander my geur aanhoudend aangesien ek die afsaksel se geur aanneem. Ek moet my dus self ledig van alles wat my lewe vuil maak en my besmet. Hierdie skoonmaak proses is ook nie iets wat skielik kan plaasvind nie, aangesien ek tyd moet toelaat vir die afsaksel om weer op die bodem te gaan lê voordat ek weer afgegooi kan word. Die skrif wat my veral opgeval het en wat verduidelik het wat die HERE in my lewe gedoen het, kom uit Sefanja. “En in dié tyd sal Ek Jerusalem met lanterns deursoek en besoeking doen oor die manne wat dik geword het op hulle afsaksel, wat in hulle hart sê: Die HERE doen geen goed en Hy doen geen kwaad nie.” (Sefanja 1:12 AOV) U sien ek moes eers ontslae raak van my afsaksel. Ek het die hele tyd maar net gedink dat ek moet glo en die HERE sal vir die res sorg. Maar dit was nie so nie. Hy moes my van my afsaksel skei, sodat ek ontslae kon raak van dit wat nog verkeerd was in my lewe.
Sodra hierdie mense hulle tyd in ballingskap volbring het, sal hulle terugkeer na Jerusalem en die ware tempel van die HERE (die Kerk) herstel. 
Daar is nog gedeeltes wat volg op die model, maar dit sal ek later behandel.
Nou volg ‘n baie interessante gedeelte, wat almal oor stry. Die wat glo in die wegraping, verwag dat Jesus nou moet kom en Sy koninkryk kom vestig, n nuwe Jerusalem kom bou, kom regeer as ‘n aardse koning, Gog en Magog verslaan, en dan kom die oordeel. Afhangende van ‘n persoon se standpunt kan die wegraping voor, gedurende of na die tyd gebeur. Maar soos ek alreeds gesê het, is daar bewyse dat daar geen wegraping gaan wees nie. 
So wat sal gebeur? Al wat ek kan kry in die Bybel, is dat daar ‘n tyd sal wees waar die HERE almal sal laat opstaan uit die dood, dit is nou almal wat deel van die verbond geword het, en dan sal die duisendjarige vrederyk begin. Dit is wat Esegiël 37 vir my beteken. Wanneer gaan dit gebeur? Ek weet nie of jy direk na jou dood jou alreeds in die ryk bevind nie en of daar ’n spesifieke dag is waarop dit gaan gebeur nie. Nie een van die profete gee vir ons ’n definitiewe antwoord daaroor nie. Die een wat die naaste aan ’n antwoord kom is Sagaria in hoofstuk 14: “En julle sal vlug in die dal van my berge—want die dal van die berge sal loop tot by Asal—en julle sal vlug soos julle gevlug het vir die aardbewing in die dae van Ussía, die koning van Juda. Dan sal die HERE my God kom, al die heiliges met U! En in dié dag sal daar geen lig wees nie, die sterre sal duister wees. En dit sal ‘n enige dag wees wat aan die HERE bekend is—geen dag en geen nag nie; maar teen die aand sal dit lig word.”(Sag 14:5-7). Al wat ek weet is dat Jesus op die wolke sal kom om die wat nog lewe en die wat reeds gesterf het saam te neem na die duisendjarige vrederyk toe.
Hierdie is nie ‘n lang relaas oor wanneer en hoe dit gaan gebeur nie. Al wat ek weet is dat dit wel gaan gebeur. Al wat ek graag wil beskryf, is wat gedurende die tyd gaan gebeur, en wat met elke persoon gaan gebeur. So die res van die model is as volg: 
Die volgende wat sal gebeur gaan rondom die dood. Die van ons wat nog lewe wanneer Jesus weer op die wolke kom, sal saam met die wat reeds gesterf het in Jesus, weggevoer word na die duisendjarige vrederyk toe. (1 Tess 4:17) Hier sal ons woon in die gebied volgens wat ons op aarde geglo het. 
Indien ons aan die besprinkeling van babas glo en nooit die trek uit Egipte voltooi het deur dat ons nie as gelowiges gedoop is nie, sal in Egipte wees. Daar gaan ons die oordele van Egipte ervaar soos deur die profete verklaar. Alle mense sal iewers tussen Egipte en Jerusalem bly, afhangende van hoe hulle geglo het op aarde. So sal ons mense vind in Egipte, by Mara, en al hoe nader aan Jerusalem, en sal soos Jesaja verklaar, daar ‘n grootpad tussen Egipte en Assirië wees. Gedurende die tyd sal die mense leer wie die HERE is, en sal Hy hom openbaar aan die mensdom vir wie Hy is, en sal ons die geleentheid kry om Hom ten volle te ken. So ons sal almal leer sodat ons in eenheid kan wees oor ons geloof, dat daar geen faksies meer bestaan nie. Jesaja 2 vers 3: “En baie volke sal heengaan en sê: Kom laat ons optrek na die berg van die HERE, na die huis van die God van Jakob, dat Hy ons sy weë kan leer en ons in sy paaie kan wandel. Want uit Sion sal die wet uitgaan en die woord van die HERE uit Jerusalem.” Miga 4 vers 2: “En baie nasies sal heengaan en sê: Kom, laat ons optrek na die berg van die HERE en na die huis van die God van Jakob, dat Hy ons in sy weë kan leer en ons in sy paaie kan wandel. Want uit Sion sal die wet uitgaan en die woord van die HERE uit Jerusalem.” Die rede daarvoor is dat Jesus eers aan die einde van Sy duisendjarige vrederyk homself sal onderwerp aan die Vader en almal oorhandig aan die Vader. (1 Kor.15) Dan moet ons almal in eenheid wees, wat ons verseker nie nou is nie.
Aan die einde van die duisendjarige vrederyk sal die HERE weer vir Satan loslaat om teen die mensdom op te tree, en sal hy nog steeds mense verlei, maar dan sal die groot dag van die oordeel kom en sal die Satan saam met sy leërs, verslaan word wanneer Gog en Magog verslaan word. (Esegiël 38 en 39 en Openbaring 20)
Daarna vind die wit troon oordeel plaas, en sal ons in die Nuwe Jerusalem, of volgens Esegiël ’n Nuwe Tempel, kan kom.
So almal wat nie die uittog uit Egipte ervaar het nie, so hulle is nie gedoop nadat hulle tot bekering gekom het nie, sal in Egipte wees. So sal daar ook ander mense wees wat in die woestyn is, enige plek van Mara tot by die Jordaanrivier, afhangende van hoe ver hulle getrek het. Dit is ook waarvan ons in Markus 16 lees dat mense nie veroordeel sal word omdat hulle nie gedoop is nie, maar omdat hulle nie geglo het nie. “Hy wat glo en hom laat doop, sal gered word; maar hy wat nie glo nie, sal veroordeel word.”  (Mar 16:16)
Die Kerk in Egipte
Die eerste mense wat ek wil bespreek, is Egipte. Ons moet ook onthou dat van die oordele waarvan van die profete praat, ook vandag in die kerk in Egipte gebeur. So sal ons sien dat baie van dit wat ons vandag ervaar met mense wat so glo, alreeds besig is om te gebeur, of alreeds gebeur het. Ek sal so boek vir boek deur die profete werk, sodat ons ‘n geheel beeld kan vorm.
Jesaja:
 
“En Ek sal Egipte teen Egipte ophits, sodat hulle sal veg, elkeen teen sy broer en elkeen teen sy naaste, stad teen stad, koninkryk teen koninkryk. (Isa 19:2)”. Hier verklaar Jesaja dat die HERE die een groep van Egipte teen die ander sal ophits. Hoeveel keer sien ons nie hoeveel geskille daar tussen die kerke is wat nog in Egipte is nie. Daar word gestry oor allerhande twispunte wat die sinodes oor uitspraak moet lewer, om nie te praat van die tweespalt tussen die verskillende groeperings nie. So vind ons dat die Doppers nie gesange wil sing nie, en die NG Kerk nie kan ooreenkom met die vorige gekleurde groepe nie. Wat nog van enigheid tussen die verskillende taal groepe, daaraan kan ons nie eers dink nie. Dan is daar die ou geliefde gestryery oor wat is reg en wat is verkeerd. Ons hoef net te kyk na die verskillende sienswyses oor seksualiteit. Mag die dominee mense van dieselfde geslag in die huwelik bevestig? Mag dominees so wees? Dit is waarvan Jesaja hier praat. Die een sal teen die ander opstaan, maar ons moet onthou dat die persone nog in Egipte is, en nou probeer hulle oplossings kry vir leerstellings wat eers in Israel tuishoort.
Verder in die gedeelte verklaar Jesaja die volgende: “Waar is hulle dan, jou wyse manne? Laat hulle jou tog te kenne gee, dat ‘n mens kan weet wat die HERE van die leërskare oor Egipte besluit het. Die vorste van Soan het dwase geword, die vorste van Nof is bedroë; Egipte is op ‘n dwaalweg gebring deur hulle wat die hoeksteen van die stamme is. Die HERE het daarin ‘n gees van bedwelming gegiet, en Egipte is op ‘n dwaalweg gebring in al sy werk, soos ‘n dronkaard tuimel in sy uitbraaksel. So is daar dan vir Egipte geen werk wat gedoen word deur kop of stert, palmtak of biesie nie. In dié dag sal die Egiptenaars wees soos die vroue: hulle sal bewe en vrees vir die handgeswaai van die HERE van die leërskare wat Hy teen hulle swaai. En die land Juda sal vir die Egiptenaars ‘n skrik wees: as iemand daarvan melding maak by hulle, bewe hulle vanweë die besluit van die HERE van die leërskare wat Hy teen hulle geneem het. (Isa 19:12-17)”
Tog voorspel Jesaja genesing vir die in Egipte. “In dié dag sal daar vyf stede in Egipteland wees wat die taal van Kanaän spreek en by die HERE van die leërskare sweer; een sal genoem word: Stad van verwoesting. In dié dag sal daar ‘n altaar wees vir die HERE binne-in Egipteland en ‘n gedenksteen vir die HERE by die grens. En dit sal wees ‘n teken en ‘n getuie vir die HERE van die leërskare in Egipteland; as hulle die HERE aanroep vanweë die verdrukkers, sal Hy aan hulle ‘n redder stuur en ‘n stryder wat hulle sal verlos. En die HERE sal Hom aan die Egiptenaars bekend maak, en die Egiptenaars sal die HERE ken in dié dag; en hulle sal Hom dien met slagoffers en spysoffers en geloftes doen aan die HERE en dit betaal. En die HERE sal die Egiptenaars slaan, slaan en genees; en hulle sal hul tot die HERE bekeer, en Hy sal hulle verhoor en hulle genees. In dié dag sal daar ‘n grootpad wees van Egipte na Assirië, en Assiriërs sal in Egipte kom en Egiptenaars in Assirië; en Egipte sal saam met Assirië die HERE dien. (Isa 19:18-23)”
Jeremia:
“Hou die klein en die groot skild klaar, en kom aan na die geveg! Span die perde in, en klim op, o ruiters! En staan reg, met die helms op; maak blink die spiese, trek die pantsers aan. Waarom sien ek—hulle is verslae, hulle wyk agteruit? Ja, hulle helde is verslaan en vlug al verder sonder om om te draai. Daar is skrik rondom, spreek die HERE. Die wat gou is, kan nie ontvlug nie, en die held kan nie ontkom nie; teen die noorde, aan die kant van die Eufraatrivier, het hulle gestruikel en geval. Wie is dit wat daar oprys soos die Nyl, waarvan die waters klots soos strome? Egipte rys op soos die Nyl en sy waters klots soos strome; en hy sê: Ek sal optrek, die aarde oordek, ek wil die stad verwoes en die wat daarin woon. Trek op, perde, en raas, waens! En laat die helde uittrek: Kusiete en Putéërs wat die skild hanteer, en Ludiete wat die boog hanteer en span. Maar dié dag behoort aan die Here HERE van die leërskare, ‘n dag van wraak, om wraak te neem op sy teëstanders; en die swaard sal verslind en versadig en dronk word van hulle bloed; want die Here HERE van die leërskare het ‘n slagoffer in die Noordland, by die Eufraatrivier. “(Jer 46:3-10) Hier word Egipte gewaarsku dat die HERE teen hulle oorlog sal maak met die swaard. Die swaard van die HERE is Sy Woord, en wanneer ons nie ag gee op dit wat in die Bybel staan nie, sal die Woord ons veroordeel die dag wat ons voor die HERE verskyn. Soos Amos vir ons medeel, maak jou klaar om jou God te ontmoet. Indien jy nie deur die swaard geoordeel wil word nie, maak seker dat jy verstaan en weet wat in die Woord staan, en volg dit na eerder as om te luister na jou koning, jou dominee, wat oor jou heers in Egipte.
Esegiël:
Esegiël 29: “Spreek en sê: So spreek die Here HERE: Kyk, Ek het dit teen jou, o Farao, koning van Egipte, jou groot draak wat in jou strome lê, wat sê: My stroom is myne, en ek het dit vir my gemaak. Maar Ek sal hake in jou kakebene slaan en die visse van jou strome aan jou skubbe laat klewe; en Ek sal jou uit jou strome optrek, saam met al die visse van jou strome wat aan jou skubbe klewe. En Ek sal jou wegwerp in die woestyn, jou en al die visse van jou strome; op die oop veld sal jy val; jy sal nie bymekaargemaak of versamel word nie; aan die wilde diere van die aarde en aan die voëls van die hemel gee Ek jou as voedsel. En al die inwoners van Egipte sal weet dat Ek die HERE is, omdat hulle vir die huis van Israel ‘n rietstok is— as Israel jou met die hand aanvat, knak jy en skeur hulle hele skouer oop; en as hulle op jou leun, dan breek jy en laat al hulle lendene wankel. Daarom, so sê die Here HERE: Kyk, Ek bring die swaard oor jou en sal mens en dier uit jou uitroei. En Egipteland sal ‘n wildernis en puinhoop word, en hulle sal weet dat Ek die HERE is. Omdat hy sê: Die Nyl is myne, en ek het dit gemaak— daarom, kyk, Ek het dit teen jou en teen jou strome; en Ek sal Egipteland ‘n volkome puinhoop maak, ‘n wildernis van Migdol af tot by Siëne, en tot by die grens van Kus. Geen mens se voet sal daar deurgaan nie, en geen dier se poot sal daar deurgaan nie, en dit sal veertig jaar lank onbewoond wees. En Ek sal Egipteland ‘n wildernis maak tussen verwoeste lande in, en sy stede sal ‘n wildernis wees tussen verwoeste stede in, veertig jaar lank; en Ek sal die Egiptenaars verstrooi onder die nasies en hulle versprei in die lande. “ (Eze 29:3-12) Hierdie uitspraak lyk vir my sal gebeur in die einde van die huidige aarde, so na die duisendjarige vrederyk en is van toepassing op die Christene wat dan nog steeds nie sal glo dat hulle moes trek nie. 
Maar gelukkig hou die profesie van die profeet nie daar op nie. Dit gaan aan en word die volgende woorde gespreek: “En Ek sal die lot van die Egiptenaars verander en hulle laat teruggaan na die land Patros, na die land van hulle oorsprong; en daar sal hulle ‘n koninkryk van geringe betekenis wees. En dit sal geringer wees as die ander koninkryke en hom nie meer bo die nasies verhef nie; en Ek sal hulle klein maak, sodat hulle nie heers oor die nasies nie. En dit sal vir die huis van Israel geen voorwerp van vertroue meer wees, wat die ongeregtigheid in gedagtenis bring as Israel omdraai agter hulle aan nie; en hulle sal weet dat Ek die Here HERE is.” (Eze 29:14-16) Hier wys die profeet daarop dat alhoewel Israel, of in ons geval die Kerk van vandag in die breëre, na die Kerk opkyk wat in Egipte is en sy menigte, daar ‘n tyd sal kom dat dit nie meer so sal wees nie. Gaan lees maar gerus hoofstuk 30 en 31 om te sien wat die HERE alles met Egipte sal doen. Dit is skrikwekkend. Een vers wat ek graag wil uitlig is vers 18 van hoofstuk 31, en sal dit in Afrikaans aanhaal maar ook uit die Amplified. “Na wie lyk jy so in heerlikheid en grootheid onder die bome van Eden? En tog sal jy neergewerp word saam met die bome van Eden na die onderste van die aarde; tussen die onbesnedenes sal jy lê, saam met die wat verslaan is deur die swaard. Dit is Farao en sy hele menigte, spreek die Here HERE.”  (Eze 31:18) “To whom [O Egypt] among the trees of Eden are you thus like in glory and in greatness? Yet you [also] shall be brought down with the trees of Eden to the netherworld. You shall lie among the uncircumcised heathen with those who are slain by the sword. This is how it shall be with Pharaoh and all the multitude of his strength, his tumult, and his store [of wealth and glory], says the Lord God.” Ons lees hier dat selfs die bome, Kerke, wat in Eden staan, so hulle was nog altyd in die teenwoordigheid van die HERE, het die groot Kerk bejeen omdat hy so groot was, maar tog sal hy neergewerp word en die wat vashou aan die feit dat hulle Kerk reg is en hulle sal red, sal saam met die heidene wees, omdat die swaard, die Woord van die HERE, hulle sal dood.
Ander profete
Joël: “Egipte sal ‘n woesteny word, en Edom ‘n woeste wildernis wees, weens die geweld wat hulle die kinders van Juda aangedoen het, dat hulle onskuldige bloed in hul land vergiet het.”  (Joe 3:19). Hier bevestig Joël baie van die ander profete wat verklaar dat Egipte geweld sal gebruik teen die kinders van Israel. Dit sien ons daagliks in die werklike lewe, dat indien enige persoon wat nie aan die Egiptiese kerke behoort nie, maar wel uit Egipte getrek het die Egiptiese Kerk aanvat, so ‘n persoon onmiddelik aangevat word oor hoe hulle nie weet wat in die Bybel staan nie, want ons moet dit nie so opvat nie.
Sagaria: “En wie uit die geslagte van die aarde nie na Jerusalem optrek om voor die Koning, die HERE van die leërskare, te aanbid nie—hulle sal geen reën kry nie. En as die geslag van Egipte nie optrek en nie kom nie, op wie geen reën sal val nie, dan sal tog die plaag hulle tref waarmee die HERE die nasies tref wat nie opgaan om die huttefees te vier nie. Dit sal die straf van Egipte wees en die straf van al die nasies wat nie optrek om die huttefees te vier nie.” (Zec 14:17-19). Hier wys die HERE vir Sagaria dat in die einde van die tyd, daar nog mense in Egipte sal woon, maar hulle sal verplig word om die huttefees saam met Israel te vier, al het hulle nooit uit Egipte getrek nie. Indien hulle dit nie doen nie, sal hulle geen reen ontvang nie. So die HERE sal Sy seën van hulle weerhou.
Dit dan ‘n kort opsomming van wat met Egipte en die Kerk in Egipte sal gebeur.
Filistynse Kerk.
Net soos daar ‘n Egiptiese Kerk bestaan, bestaan daar ook ’n Filistynse Kerk. Die mense van die Kerk het wel die pad gevolg wat deur die HERE aangewys is om in Kanaän te kom, maar het nie die Filistyne in hul gebied oorwin nie, en so het die Filistyne hulle oorwin. Daar is ook twee dele van die Kerk. Die eerste deel is die van Sidon, en die tweede deel is die van Tirus. Die gedeeltes was die erfdeel van Aser en Sèbulon, twee van die twaalf stamme van Israel. Indien ons reg onthou van die kinders van Jakob, sal ons onthou dat Sèbullon se erfdeel teen die see is, ‘n gedeelte wat later as Tirus bekend geword het, en Aser se erfdeel Sidon was. Hulle gebied is later deur die Filistyne oorgeneem aangesien die twee stamme se mense nie die Filistyne uitgeroei het soos deur die HERE verwag nie. Hoe is die mense dan wat aan die Kerke behoort, en wat is hulle oordele? 
Hiervoor moet ons kyk na die oordele wat oor die gedeeltes in die Bybel uitgespreek word.  Dit sal dan vir ons riglyne gee oor wie aan die Kerk behoort, want hulle het die pad gevolg wat die HERE aangewys het, hulle het selfs hulle erfdeel ontvang, maar hulle het nie al hulle begeertes gekruisig nie. Kom ons kyk na wat die profete profeteer:
Jesaja.  “Godspraak oor Tirus. Huil, skepe van Tarsis! want dit is verwoes, sodat daar geen huis, geen terugkeer meer is nie. Uit die land van die Kittiërs het dit aan hulle openbaar geword. Staan verstom, inwoners van die kusland! Die koopmans van Sidon wat oor die see vaar, het jou vroeër gevul. En op groot waters is die saad van Sigor, die oes van die Nyl, in hom ingebring; en so het hy ‘n handelswins vir die nasies geword. Staan beskaamd, Sidon, want die see, die vesting van die see, spreek en sê: Ek het geen weë gehad en nie gebaar nie, en ek het geen jongmanne grootgemaak of jongedogters opgevoed nie. As die tyding na Egipte kom, beef hulle daar van angs by die tyding aangaande Tirus. Vaar na Tarsis oor, huil, inwoners van die kusland! Is dít julle uitgelate stad wat in die dae van die voortyd sy oorsprong het, wie se voete hom ver weggedra het om in vreemde lande te vertoef? Wie het dit besluit oor Tirus, die uitdeler van krone, wie se koopmans vorste, wie se handelaars die edeles van die aarde was? Die HERE van die leërskare het dit besluit, om te ontheilig al die pralende trots, om die edeles van die aarde in veragting te bring. Stroom oor jou land soos die Nyl, dogter van Tarsis! Daar is geen gordel meer wat hinder nie. Hy het sy hand uitgestrek oor die see, koninkryke laat sidder! Die HERE het bevel gegee met betrekking tot Kanaän, dat sy vestings verwoes moet word. En Hy het gesê: Jy sal verder nie meer uitgelate wees nie, o onteerde jonkvrou, dogter van Sidon! Maak jou klaar, vaar oor na die Kittiërs toe; ook daar sal jy geen rus hê nie. Kyk, die land van die Chaldeërs—dit is die volk wat tot niet gegaan het: Assur het dit bestem vir die woestyndiere, het sy wagtorings daarteen opgerig, het die paleise daarvan verwoes, het dit ‘n puinhoop gemaak. Huil, skepe van Tarsis, want julle vesting is verwoes! En in dié dag sal Tirus vergeet word, sewentig jaar lank, soos die dae van een koning. Aan die einde van sewentig jaar sal dit met Tirus gaan volgens die hoerelied: Neem die siter, gaan rond in die stad, vergete hoer! Speel mooi, sing baie, dat hulle aan jou kan dink. En aan die einde van sewentig jaar sal die HERE op Tirus ag gee, en sy sal terugkeer na haar hoereloon en hoereer met al die koninkryke van die aarde wat op die aardbodem is. Maar haar handelswins en haar hoereloon sal aan die HERE heilig wees; dit sal nie opgehoop of weggesit word nie; maar haar wins sal wees vir die wat voor die aangesig van die HERE woon, om te eet tot versadiging en vir pragtige klere.” (Isa 23:1-18) 
Hier sien ons dat daar nie onderskeid gemaak word tussen Sidon en Tirus nie. Hulle word basies gesamentlik aangespreek. Die een punt wat uitstaan is dat dit ‘n volk is wat daarvan hou om handel te dryf, en baie goed daarmee is. Hulle hou daarvan om geld te maak uit hulle transaksies, en doen besigheid met enige iemand, net terwyl daar ‘n wins aan die einde van die dag is. Die HERE spreek egter hulle aan dat daar totale verwoesting oor hulle sal kom, maar eindig tog die oordeel oor hulle dat hulle handelswins wat hulle in hoerery verkry, gebruik sal word om te sorg vir die wat werklik voor die HERE woon, en vir pragtige klere, met ander woorde, mense wat die HERE regtig ken en rein klere aanhet. Wie die Kerk is, word later in Esegiël vir ons uitgelig, maar wat hier duidelik is dat hulle deel van die hoer van Openbaring gaan wees in die laaste dae, omdat hulle met almal in die wereld hoereer. 
Hieruit kan ons aflei dat dit by hulle gaan oor geld, en dat hulle nie omgee met wie hulle saamwerk nie. Dit maak nie saak of die mense werklik die HERE ken nie, net terwyl hulle hul tiende betaal by die Kerk is alles reg. Ek het eenmaal gevind dat een van die leraars in so ‘n gemeente my gevra het of ek sal omgee as daar Moslems of Hindu’s ook na my Bybelskool gestuur word, want hulle betaal hulle tiende aan die HERE en daaroor kan hy nie weier dat hulle nie mag deelneem aan al die gemeentelike byeenkomste nie. Die groep klink so half vir my of hulle deel kan wees van die Pinkster/Charismatiese beweging, wat glo daarin dat die HERE hulle finansieël sal vergoed vir hulle geloof. Daar is hoevele mense wat fotos van die motors en allerhande ander items wat hulle wil hê op hulle yskaste plak en glo dat hulle dit sal ontvang, want hulle geloof is nie altyd ‘n geloof in Jesus as die Christus nie, maar geloof in hulle geloof. Hulle sal altyd vir jou verklaar dat jy dit net moet verwag en die HERE sal dit vir jou gee. Hulle volg die sogenaamde “name it claim it en frame it” teologie. Mense soos Kenneth Copeland en ander spesialiseer daarin. Jy moet net jou tiende betaal, want dan sal die HERE jou seën. Die feit dat Jesus alle offers afgestel het met Sy sterfte, en so ‘n einde gebring het aan tiendes, word nie geleer nie. Verder vind ons dat baie Pinkster leraars oorgaan na die Charismatiese beweging omdat hulle dan nie meer nodig het om ‘n deel van hulle inkomste aan ander te gee nie, nee alles kan dan plaaslik aangewend word. Die een goeie punt wat wel uit die gedeelte kom is dat die beweging wel baie mense leer van die HERE, en dat hulle sorg dat baie mense wel met rein klere voor die HERE sal verskyn. Dit is wat bedoel word met die gedeelte oor die handelswins wat vir die doel van die HERE gebruik word. 
Jeremia: “Die woord van die HERE wat aangaande die Filistyne tot die profeet Jeremia gekom het voordat Farao Gasa verslaan het. So sê die HERE: Kyk, die waters rys op uit die noorde en hulle sal ‘n oorlopende stroom word; ja, hulle oorstroom die land en sy volheid, die stad en die wat daarin woon; en die mense sal skreeu, en al die inwoners van die land sal huil, weens die stampgeluid van sy perde se pote, weens die geraas van sy waens, die gedreun van sy wiele. Die vaders kyk nie om na die kinders nie—so slap is die hande— weens die dag wat kom om al die Filistyne tot niet te maak, om van Tirus en Sidon die laaste een uit te roei wat kan help; want die HERE maak die Filistyne tot niet, die oorblyfsel van die eiland Kaftor. ‘n Kaal plek het op Gasa gekom; Askelon is vernietig, die oorblyfsel van hulle dal. Hoe lank sal jy jou stukkend kerwe? Wee, swaard van die HERE, hoe lank sal jy geen rus hê nie? Keer terug in jou skede, rus en wees stil. Hoe sou dit rus hê, terwyl die HERE daaraan bevel gegee het teen Askelon en teen die seekus? Daar het Hy dit bestel.” (Jer 47:1-7). 
Hier vind ons skielik waar ek aan die naam van die Filistynse Kerk gekom het. U sien dat Sidon en Tirus in die land van die Filistyne val, en omdat Jakob se kinders nie die Filistyne uitgeroei het nie maar hulle slegs onderdanig gemaak het, het die Filistyne so met Israel vermeng dat hulle slegs Filistyne geword het. Een punt wat ek wel wil maak is dat dit nie net sleg is in die Filistynse Kerk nie. Baie goeie mense kom daarvaandaan. Tarsis val ook in die streek, en dit is die dorp waarvandaan Paulus gekom het.
Esegiël: Hy is die profeet wat die meeste oordele oor die Filistynse Kerk uitspreek. Hy begin by die Filistyne wat wraaksugtig gehandel het teen die nakomelinge van Jakob in hoofstuk 25, en gaan dan deur tot aan die einde van hoofstuk 28, waar hy eindig met die profesie teen Sidon. Ek gaan dus nie die hele gedeelte aanhaal nie, maar sal slegs enkele gedeeltes uitlig. Ek stel voor dat u maar u Bybel nader trek en self die drie hoofstukke lees om die volle impak van die oordeel te kry. 
In die begin van hoofstuk 26 vind ons hoekom die HERE hulle aanspreek. “Mensekind, omdat Tirus oor Jerusalem geroep het: Ha, ha! die poort van die volke is gebreek, dit is na my toe gedraai; ék sal vol word, dit is verwoes— “(Eze 26:2) Hier sien ons dat die Filistynse Kerk die poort van die volke na hom toe gedraai het. Wat beteken die gedeelte? Jerusalem is die ware Kerk, maar die Filistynse Kerk het, inplaas daarvan om mense te wen vir die ware Kerk, mense gewen vir hulself, om hulle eie gemeentes vol te maak. Kyk maar om u en sien hoeveel persone woon die dienste van die Kerk by, want al wat jy moet doen om deel te word van die Koningkryk van God is om ‘n gebedtjie na te luister en dan is jy deel van die Kerk. Van dit wat die Bybel ons leer oor hoe ons as Christene dissipels van Jesus moet maak, is daar geen sprake van gedurende die oproep wat gewoonlik net na die preek gedoen word nie. Eers wanneer die persoon dalk by ‘n selgroep inskakel, sal dalk genoem word dat daar sekere leerstellings is wat gevolg moet word. Verder is die poort na die volke toe gedraai, so enige persoon kan maar inkom, daar word nie verwag van die persoon om ‘n keuse te maak om hom of haar by Israel te voeg nie.  
Vers 13 is ook ‘n baie bekende sleutel van die Filistynse kerk, deurdat Esegiël as volg verklaar: “En Ek sal die geruis van jou liedere laat ophou, en die klank van jou siters sal nie meer gehoor word nie.” (Eze 26:13) Die Kerk word gekenmerk deur hulle musiek wat absoluut alle aspekte van die diens oorheers. Vir van die ouer gemeentes is dit aanvaarbaar as daar vier vinnige en drie stadige liedjies gesin word, maar meeste van die mega gemeentes het spanne wat die gemeente in sang moet lei. Ek weet waar van die musikante in sonde verval het, gay is en dit goedpraat, en dan Sondae die gedeelte van die diens lei.
‘n Verdere eienskap van die Filistynse Kerk is dat hulle goed kan handel dryf. Ons hoef maar net te kyk hoe word daar handel gedryf met dit wat eintlik veronderstel is om rein te wees. Daar word van elke versie ‘n armbandjie of ‘n T hemp gemaak en verkoop. Van die Kerke het groot boekwinkels waar jy vertrap word op ‘n Sondag voor of na die dienste. Van die gemeentes het selfs hul eie winkels in groot winkelsentrums want hulle wil hulle gedeelte van die geld wat spandeer word nie mis loop nie. Alles word natuurlik gedoen omdat hulle die Woord aan die wereld wil uitdra. Dit is die handeldryf waarvan Esegiël praat. ‘n Voorbeeld wat ek self ervaar het is dat my een dogter in so ‘n winkel gewerk het, en toe ons haar die dag voor Kersfees om drieuur die middag wou gaan haal, is ons meegedeel dat sy eers die winkel om sesuur mag sluit, al was al die ander winkels, en dit sluit plekke soos Game en Checkers in, alreeds om tweeuur die middag gesluit. Dan word daar romanse geskryf oor die eindtyd en mense koop dit by die miljoene, en alhoewel dit nie ‘n greintjie waarheid bevat nie, bou mense hulle lewe daarop en indien jy met hulle praat oor die eindtyd, is hulle verbaas en wil jou nie glo as jy sê dat dit net ‘n storie is nie. 
Hoofstuk 28 is seker die verdoemenste hoofstuk wat aan diè Kerk gerig word. Daar word die vors van die Kerk geïdentifiseer. “Mensekind, hef ‘n klaaglied aan oor die koning van Tirus, en sê vir hom: So spreek die Here HERE: Jy was die seëlring van eweredigheid, vol wysheid en volmaak in skoonheid. Jy was in Eden, die tuin van God; allerhande edelgesteentes was jou bedekking: karneool, topaas en jaspis, chrisoliet, oniks, sardoniks, saffier, karbonkel en smarag; en van goud was die werk van jou kassies en groewe aan jou; op die dag toe jy geskape is, is hulle berei. Jy was ‘n gérub met uitgespreide vlerke wat beskut, en Ek het jou gestel op ‘n heilige berg; ‘n god was jy; jy het gewandel tussen vurige gesteentes. Jy was volkome in jou weë van die dag af dat jy geskape is, totdat daar ongeregtigheid in jou gevind is. Weens die grootheid van jou koophandel het hulle jou binneste met geweld gevul, en jy het gesondig; daarom het Ek jou as onheilige van die godeberg afgedrywe, en Ek het jou tussen die vurige gesteentes uit vernietig, o gérub wat beskut! Hoogmoedig het jou hart geword oor jou skoonheid; jy het jou wysheid verderwe weens jou glans. Ek het jou op die grond gewerp, Ek het jou oorgegee voor die aangesig van konings, dat hulle op jou neer kan sien. Weens die menigte van jou ongeregtighede, deur die onreg van jou koophandel, het jy jou heiligdomme ontheilig; daarom het Ek ‘n vuur uit jou binneste laat uitgaan; dit het jou verteer, en Ek het jou tot as gemaak op die aarde voor die oë van almal wat jou gesien het. Al jou bekendes onder die volke is ontsteld oor jou; jy het ‘n verskrikking geword en sal daar nie meer wees tot in ewigheid nie.” (Eze 28:12-19). 
Watter verskriklike woorde om aan te hoor, dat jou koning wat eintlik oor jou heers, wat agter dit alles gesit het in jou lewe, die Satan is. Onthou dat Jesus gesê het dat die liefde vir geld, en nie geld self, die probleem is.
Ons moet ook onthou dat nie alle Pinkster/Charismatiese Kerke deel is van die Filistynse Kerk nie. Geen persoon sal geoordeel word volgens wat sy Kerk glo nie. Elkeen sal sy eie pak dra. So, die Filistynse Kerk word opgemaak uit die persone wat die Kerk, in ‘n sentrum van handeldryf verander het en in die meeste gevalle die voorspoedsleer soos hierbo verduidelik, aanhang.
Esegiël gaan verder en rig ook ‘n profesie aan teen Sidon. “Mensekind, rig jou aangesig teen Sidon en profeteer teen hom en sê: So spreek die Here HERE: Kyk, Ek het dit teen jou, o Sidon, en Ek sal My verheerlik in jou midde; en hulle sal weet dat Ek die HERE is as Ek in hom strafgerigte voltrek en My in hom as die Heilige laat ken. En Ek sal die pes in hom stuur en bloed op sy strate, en die gewondes sal in hom val deur die swaard wat teen hom is van alle kante, en hulle sal weet dat Ek die HERE is. En daar sal vir die huis van Israel geen steekdoring en smartlike distel meer wees onder almal wat rondom hulle is nie, wat hulle verag; en hulle sal weet dat Ek die Here HERE is. So sê die Here HERE: As Ek die huis van Israel versamel uit die volke onder wie hulle verstrooi is, en Ek My in hulle as die Heilige laat ken voor die oë van die nasies, dan sal hulle in hul land woon wat Ek aan my kneg Jakob gegee het.”  (Eze 28:21-25) 
Die profeet maak dit hier duidelik dat die HERE die mense van die Kerk sal oordeel, want hulle gee die indruk dat hulle reg is, maar tog is hulle dood. Dit is waarom hulle die pes sal kry, want dit beteken dat die mense dink hulle is reg, maar tog is hulle verkeerd. Verder sal hy ook met die swaard oordeel, met ander woorde Hy sal hulle oordeel met die Woord, want hulle interpretasie van die Woord is foutief. Maar tog soos die ander profete, word daar gesê dat die HERE die uit die Filistynse Kerk wat Hom getrou gedien het, sal versamel saam met Hom.
Amos. Ek wil graag net een verdere profesie aanhaal teen die Filistynse Kerk. Dit is in die boek van Amos, hoostuk een vers nege: “So sê die HERE: Oor drie oortredinge van Tirus, ja, oor vier, sal Ek dit nie afwend nie; omdat hulle ‘n ganse bevolking as ballinge aan Edom uitgelewer het en nie gedink het aan die broederverbond nie.” (Amo 1:9) Ons vind hier dat hulle aangespreek word omdat hulle Christene uitlewer aan die Jode. Hoeveel keer sien ons nie vandag dat die Kerk van Filistea die mense aanraai om die gebruike van Israel na te volg, om te help dat die Jode weer ‘n tempel kan bou, en nog vele meer, maar hulle vergeet dat hulle deel met die mense wat Jesus verwerp het en so Edom geword het. Hulle reel reise na Israel om te sien hoe die Jode leef, en word aangemoedig om die bewoners te ondersteun in wat hulle ookal doen, maar niemand probeer hulle oortuig dat Jesus die Christus was en is, en dat niemand na die Vader kan gaan sonder Jesus nie.
Wat leer die Bybel oor die Israel van vandag?
Die volgende groep waarna ek wil kyk is Israel self as Ou Testamentiese volk. Onthou dat hulle die oorspronklike uitverkorenes was, maar dat hulle Jesus verwerp het. Net soos Esau sy eersgeboorte reg verruil het, het Israel sy eersgebore reg aan ons as Kerk afgestaan. Dus moet ons kyk na Edom, wat Esau se afstammelinge was, om te verstaan wat met die hededaagse Jode sal gebeur. Ons sal dit weer so van profeet na profeet doen.
Jesaja: “Kom nader, o volke, om te hoor; en nasies, luister! Laat die aarde hoor, en die volheid daarvan, die wêreld en alles wat daaruit voortkom. Want die toorn van die HERE is oor al die nasies, en grimmigheid oor al hulle leërskare; Hy het hulle met die banvloek getref, Hy het hulle oorgegee om geslag te word. En hulle gesneuweldes sal weggewerp word, en die stank van hulle lyke gaan op, en die berge smelt van hulle bloed. En al die leërskare van die hemel vergaan, en die hemel word inmekaar gerol soos ‘n boek en al sy leërskare val af soos ‘n blad van die wingerdstok afval en soos vye afval van die vyeboom. Want my swaard het dronk geword in die hemel; kyk, dit kom af op Edom en op die volk van my banvloek, om geoordeel te word. Die swaard van die HERE is vol bloed, dit drup van vet, van die bloed van lammers en bokke, van die niervet van ramme; want die HERE het ‘n slagoffer in Bosra en ‘n groot slagting in die land Edom.” (Isa 34:1-6) 
Hier sien ons dat die HERE hulle ‘n voorbeeld maak vir die nasies. Die swaard wat drup van bloed bevestig ook die woord in Jesaja 63. ‘Wie is dit wat daar aankom uit Edom, met bloedrooi klere uit Bosra? Hy daar, pragtig in sy gewaad, wat agteroor buig in die volheid van sy krag? Dit is Ek wat in geregtigheid spreek, wat magtig is om te verlos. Waarom is u gewaad so rooi, en u klere soos dié van een wat die wynpers trap? Ek het die pers alleen getrap, en van die volke was niemand by My nie; en Ek het hulle getrap in my toorn en hulle vertrap in my grimmigheid, sodat hulle lewensap op my klere gespat en Ek my hele gewaad bevlek het. Want die dag van wraak was in my hart, en die jaar van my verlossing het gekom. En Ek het uitgekyk, maar daar was geen helper nie; en Ek het My verbaas, maar daar was niemand wat ondersteun nie. Toe het my arm My gehelp en my grimmigheid het My ondersteun. En Ek het volke vertrap in my toorn en hulle dronk gemaak in my grimmigheid; en Ek het hulle lewensap op die aarde laat afloop.” (Isa 63:1-6) Hier sien ons vir Jesus terugkeer uit Bosra nadat Hy hulle geoordeel het, en Sy klere was rooi van die bloed, soos iemand wat druiwe getrap het op die wynpers. U sien Hy wil dat Hyself oor hulle oordeel omdat hulle Hom verwerp het.
Jeremia: “Oor Edom. So sê die HERE van die leërskare: Is daar geen wysheid meer in Teman nie? Ontbreek raad by die verstandiges? Is hulle wysheid uitgeput? Vlug, draai om, skuil diep weg, o inwoners van Dedan! Want Ek het die ondergang van Esau oor hom gebring, die tyd dat Ek oor hom besoeking doen. As daar druiwesnyers na jou kom, sal hulle geen na-oes laat oorbly nie; of diewe in die nag—hulle sal verniel totdat hulle genoeg het. Want Ek het Esau ontbloot, Ek het sy skuilplekke oopgemaak, sodat hy hom nie kan wegsteek nie; sy geslag is verwoes, ook sy broers en sy bure, en hy is daar nie. Laat jou wese agterbly, en Ék sal hulle in die lewe hou, en laat jou weduwees op My vertrou. Want so sê die HERE: Kyk, hulle wat eintlik die beker nie moes drink nie, moet sekerlik drink; en jy, sou jy heeltemal ongestraf bly? Jy sal nie ongestraf bly nie, maar sekerlik drink. Want Ek het by Myself gesweer, spreek die HERE, dat Bosra ‘n voorwerp van verbasing, van smaad, ‘n woestheid en ‘n vervloeking sal word; en al sy stede sal ewige puinhope wees. Ek het ‘n tyding van die HERE gehoor, en ‘n boodskapper is gestuur onder die nasies om te sê: Versamel julle en kom aan teen hom en maak julle gereed vir die oorlog. Want kyk, Ek het jou klein gemaak onder die nasies, verag onder die mense. Jou vreeslikheid het jou bedrieg, die vermetelheid van jou hart, o jy wat woon in die rotsklowe, jy wat die top van die heuwel in besit hou! Al maak jy jou nes so hoog soos die arend—daarvandaan sal Ek jou neerwerp, spreek die HERE. So sal Edom dan ‘n voorwerp van verbasing word; elkeen wat by hom verbytrek, sal hom verbaas en spot oor al sy plae. Soos die omkering van Sodom en Gomorra met hulle bure, sê die HERE, sal daar niemand woon en geen mensekind daar vertoef nie. Kyk, soos ‘n leeu uit die pronkbosse van die Jordaan sal daar een optrek teen die vaste woning; want in ‘n oomblik sal Ek hulle daaruit wegjaag; en hom wat uitgekies is, sal Ek daaroor aanstel. Want wie is soos Ek? En wie sal My dagvaar? En wie is tog ‘n herder wat voor my aangesig kan standhou? Daarom, hoor die raadsbesluit van die HERE wat Hy teen Edom geneem en sy planne wat Hy teen die inwoners van Teman beraam het: Waarlik, die kleinstes van die kudde sal weggesleep word; waarlik, hulle weiveld sal oor hulle verslae wees. Van die geluid van hulle val bewe die aarde; daar is ‘n geskreeu—by die Skelfsee word die geluid daarvan gehoor. Kyk, een sal opstyg en vlieg soos ‘n arend en sy vlerke oor Bosra uitsprei; en die hart van die helde van Edom sal in dié dag wees soos die hart van ‘n vrou wat in nood is.” (Jer 49:7-22). 
Die HERE bevestig dat hulle wat eintlik Sy volk was en nie geoordeel moes word nie tog geoordeel gaan word, en dat hulle ‘n verbasing word vir al die ander nasies, of in ons tyd kerkgroepe. Ons wat so kyk na Israel en verwag dat die HERE iets met hulle sal doen om hulle weer terug te bring na Hom toe, sal die oordeel van die HERE ontvang omdat hulle Jesus nie gesien het vir wie Hy is nie.
Esegiël 25:12-14: “So sê die Here HERE: Omdat Edom wraaksugtig gehandel het teen die huis van Juda en hom baie skuldig gemaak het en hom op hulle gewreek het— daarom, so sê die Here HERE: Ek sal my hand uitstrek teen Edom en daaruit mens en dier uitroei; en Ek sal dit ‘n puinhoop maak van Teman af, en tot by Dedan sal hulle deur die swaard val. En Ek sal my wraak op Edom in die hand van my volk Israel gee, en hulle sal met Edom handel volgens my toorn en my grimmigheid; so sal hulle dan my wraak gewaar word, spreek die Here HERE.” Esegiël spreek Edom twee keer aan. Hierdie, die eerste keer, word hulle aangespreek omdat hulle wraaksugtig teenoor Juda, die Kerk, opgetree het, word aan hulle gesê dat alle mense uit hul land uitgeroei sal word en dat hul land ‘n puinhoop sal word. Die tweede gedeelte kom uit hoofstuk 35 van vers 1 tot en met 15. Hier word die woord van die vorige oordeel herhaal, en word hulle weereens daarop gewys dat hulle land ‘n wildernis sal word. Die rede, soos voorheen genoem, omdat hulle teen die Kerk opgetree het, en hulle vol van hulleself is.
Daniël 11:39-41: “So sal hy dan optree teen die versterkte vestings met behulp van ‘n vreemde god; diegene wat hy erken, sal hy baie eer en hulle oor baie laat heers en grond as beloning uitdeel. Maar in die tyd van die einde sal die koning van die Suide met hom in botsing kom, en die koning van die Noorde sal op hom afstorm met strydwaens en perderuiters en baie skepe, en hy sal daarmee in die lande inkom en instroom en dit oorvloei. Hy sal ook kom in die Pragtige Land, en baie sal struikel; maar hierdie volke sal uit sy hand vryraak: Edom en Moab en die beste deel van die kinders van Ammon.”  
Hier word die wyse waarop die koning van die Noorde sal optree gewys. Die noorde verteenwoordig die voorspoedsleer van die Christene, aangesien hulle alle skatte van die volke sal wegneem vir hulself. Maar ons leer ook hieruit dat die voorspoedsleer nie die huidige Jode, asook die afstammelinge van Lot, Moab en Ammon, of die mense van die suide sal beïnvloed nie. Ons hoef maar net te kyk hoe die Jode optree om agter te kom dat hulle hulleself nie steur aan die voorspoed boodskap van vandag nie. 
Joël 3:19: “Egipte sal ‘n woesteny word, en Edom ‘n woeste wildernis wees, weens die geweld wat hulle die kinders van Juda aangedoen het, dat hulle onskuldige bloed in hul land vergiet het.” Hier word weereens bevestig dat die HERE hulle sal oordeel omdat hulle teen die Christene opgetree het.
“Die gesig van Obadja. So sê die Here HERE aangaande Edom: Ons het ‘n tyding van die HERE gehoor, en ‘n boodskapper is uitgestuur onder die nasies om te sê: Staan op, en laat ons klaarmaak om teen hom te veg! Kyk, Ek het jou klein gemaak onder die nasies, jy is baie verag. Die vermetelheid van jou hart het jou bedrieg, o jy wat woon in die rotsklowe, op hoë plekke bly, en in jou hart sê: Wie sal my op die aarde neerwerp? Al woon jy so hoog soos die arend en al was jou nes tussen die sterre gestel—daarvandaan sal Ek jou neerwerp, spreek die HERE. As daar diewe, as daar nagrowers na jou gekom het—hoe is jy vernietig! —sou hulle nie net soveel gesteel het as wat vir hulle genoeg was nie? As daar druiwesnyers na jou gekom het, sou hulle nie die na-oes laat oorbly het nie? Hoe is Esau deursoek! Is sy verborge skatte deursnuffel! Al jou bondgenote het jou tot by die grens gestuur; die manne met wie jy vriendskap gehou het, het jou bedrieg, jou oorweldig; hulle lê ‘n strik onder jou as jou brood. Daar is geen verstand in hom nie! Sal Ek nie in dié dag, spreek die HERE, die wyse manne uit Edom verdelg nie en die verstand uit die gebergte van Esau? En jou helde sal verskrik wees, o Teman, sodat elkeen deur moord uit die gebergte van Esau uitgeroei sal word. Weens die geweld teen jou broer Jakob gepleeg, sal skande jou bedek, en jy sal uitgeroei word vir ewig. Die dag toe jy daarby gestaan het, die dag toe vreemdes sy rykdom weggevoer en uitlanders deur sy poorte gedring en die lot oor Jerusalem gewerp het—toe was jy ook soos een van hulle! En tog moes jy nie met genot die dag van jou broer aanskou het nie, die dag van sy onheil, en jou nie verheug het oor die kinders van Juda op die dag van hulle ondergang nie en nie gespog het op die dag van benoudheid nie! Tog moes jy nie in die poort van my volk gekom het op die dag van hulle nood nie, moes jy ook nie met genot aanskou het sy onheil op die dag van sy nood nie en nie die hand uitgesteek het na sy rykdom op die dag van sy nood nie! En jy moes nie gestaan het op die kruispad om sy vlugtelinge uit te roei nie en nie sy vrygeraaktes uitgelewer het op die dag van benoudheid nie. Want die dag van die HERE is naby oor al die nasies; soos jy gedoen het, sal aan jou gedoen word, jou daad sal op jou hoof neerkom. Want net soos julle gedrink het op my heilige berg, sal al die nasies gedurigdeur drink, ja, hulle sal drink en swelg en word asof hulle nooit bestaan het nie. Maar op die berg Sion sal daar ontkoming wees, en dit sal ‘n heiligdom wees; en die huis van Jakob sal sy besittings in besit neem. Dan sal die huis van Jakob ‘n vuur wees en die huis van Josef ‘n vlam, maar die huis van Esau ‘n stoppel; en dié sal hulle aan die brand steek en hulle verteer, sodat daar geen oorblyfsel vir die huis van Esau sal wees nie, want die HERE het dit gespreek. Dan sal dié van die Suidland die gebergte van Esau, en dié van die Laeveld die land van die Filistyne in besit neem; en hulle sal die veld van Efraim en die veld van Samaría, en Benjamin Gílead in besit neem. Die ballinge van hierdie leërmag van die kinders van Israel sal die wat Kanaäniete is, tot by Sarfat verower; en die ballinge van Jerusalem, wat in Sefárad is, sal die stede van die Suidland in besit neem. Dan sal daar verlossers die berg Sion opgaan om die gebergte van Esau te oordeel, en die koninkryk sal aan die HERE toebehoort.” (Oba 1:1-21) 
Ek het hier die hele boek van Obadja ingesluit met die doel dat u dit sal lees, en tot die besef kom dat daar nooit weer ‘n Joodse volk op aarde sal wees nie. Al ons politieke en geestelike leiers werk so hard om net weer vir Israel van die Bybel te herstel, maar die HERE verklaar self dat hulle nooit weer herstel sal word nie. Hoekom nie? Hulle het immers vir Jesus verloën al het hulle Hom gesien. Hulle het hul geleentheid gekry as eerste uitverkore volk van die HERE, maar het hul eersgeboortereg verkoop aan die Kerk.
Tot hier dan die oordeel oor Israel, die staat soos ons dit vandag ken.
Die laaste Kerk waarna ek wil kyk is die Kerk in Jerusalem, of die Kerk van Jesus Christus.
4.  Die Kerk in Jerusalem
Wie behoort nou aan diè kerk? Almal wat getrek het uit Egipte, aanvaar het wat die HERE vir hulle ingedagte gehad het, en Kanaän binne gegaan het. Ons sal wel mense kry wat verskillende konings, of soos ons vandag hulle ken as kerkgroepe, aanhang, maar hulle is immers in Kanaän. 
Is daar dan oordele oor hulle ook? Verseker. Onthou dat die oordeel van die HERE begin by Sy volk, of soos ons vandag bekend staan as Sy Kerk. Nou mag u vir my vra dat as ons dan alles gedoen het wat ons moes, en ons is dan nou in die beloofde land, hoekom moet daar dan nog oordele oor ons uitgespreek word, of ander gestel, hoekom moet ons dan nog getugtig word? Hebreërs 12 gee vir ons die antwoord. “Want julle moet ag gee op Hom wat so ‘n teëspraak van die sondaars teen Hom verdra het, sodat julle in jul siele nie vermoeid word en verslap nie. Julle het nog nie ten bloede toe weerstand gebied in julle stryd teen die sonde nie. En julle het die vermaning heeltemal vergeet wat tot julle as seuns spreek: My seun, ag die tugtiging van die Here nie gering nie en beswyk nie as jy deur Hom bestraf word nie; want die Here tugtig hom wat Hy liefhet, en Hy kasty elke seun wat Hy aanneem. As julle die tugtiging verdra, behandel God julle as seuns; want watter seun is daar wat die vader nie tugtig nie? Maar as julle sonder tugtiging is, wat almal deelagtig geword het, dan is julle onegte kinders en nie seuns nie.” (Heb 12:3-8) Baie interesante woorde wat ons hier vind. Baie male word ons as Christene aangevat omdat ons swaarkry, want die HERE sal nou mos nie Sy bloedjies laat swaarkry nie. Die gedeelte bevestig net mooi die teëndeel.
Meeste van ons glo ook verskillend van mekaar. Dit beteken maar net dat ons onder verskillende konings staan. So word elke groep dan gewys op wat verkeerd is met hulle, want ons sal nogsteeds volgens ons werke geoordeel word. Esegiël 18 bevestig juis dat indien ek doen wat reg is, ek nie probleme sal kry nie, maar dat indien ek afdwaal ek nie dieselfde bestemming sal kry nie. Ook word daar geleer dat die vader nie gestraf sal word vir die seun se oortredings nie, en die seun nie vir die vader s’n nie.
Omdat daar so baie goed genoem word wat verkeerd is met die mense in Jerusalem, sal ek slegs enkele gedeeltes aanhaal. Ek stel voor dat u vir uself ‘n studie gaan maak met wat elke profeet gesê het wat fout met Jerusalem is.
Kom ons begin maar weer by Jesaja en werk dan so deur die boeke van die profete.
Jesaja: Ek gaan hier net gedeeltes aanhaal wat ek voel nodig is, sonder groot kommentaar. Ek glo dat elkeen wat dit lees, sal verstaan wat die HERE vir ons wil sê. Hoofstuk 1: “‘n Os ken sy besitter en ‘n esel die krip van sy eienaar, maar Israel het geen kennis nie, my volk verstaan nie. Wee die sondige nasie, die volk swaar van skuld, die geslag van kwaaddoeners, die kinders wat verderflik handel! Hulle het die HERE verlaat, die Heilige van Israel verag, hulle het agtertoe weggedraai. Waar wil julle nog geslaan word, dat julle voortgaan met af te wyk? Die hele hoof is siek, en die hele hart is krank. Van die voetsool af tot die hoof toe is daar geen heel plek aan nie, maar wonde en kwesplekke en vars houe! Hulle is nie uitgedruk of verbind of met olie versag nie. Julle land is ‘n wildernis, julle stede is met vuur verbrand, vreemdes verteer julle landerye in jul teenwoordigheid, en dit is ‘n wildernis soos by ‘n omkering deur vreemdes. En die dogter van Sion het oorgebly soos ‘n skermpie in ‘n wingerd, soos ‘n slaapplekkie in ‘n komkommertuin, soos ‘n beleërde stad. As die HERE van die leërskare vir ons nie ‘n klein oorblyfsel oorgelaat het nie—soos Sodom sou ons geword het, ons sou net soos Gomorra gewees het. Hoor die woord van die HERE, owerstes van Sodom! Luister na die wet van onse God, volk van Gomorra! Wat het Ek aan die menigte van julle slagoffers? sê die HERE. Ek is sat van die brandoffers van ramme en die vet van vetgemaakte kalwers; en Ek het geen behae in die bloed van stiere of lammers of bokke nie. As julle kom om voor my aangesig te verskyn, wie het dit van julle hand geëis—om my voorhowe te vertrap? Bring nie meer skynheilige offergawes nie; gruwelike reukwerk is dit vir My. Nuwemane en sabbatte, die uitroep van samekomste—Ek verdra geen ongeregtigheid en feestyd nie! Julle nuwemane en julle feestye haat my siel; hulle is My ‘n oorlas. Ek is moeg om dit te dra. En as julle jul hande uitbrei, bedek Ek my oë vir julle; ook as julle die gebed vermenigvuldig, luister Ek nie: julle hande is vol bloed. Was julle, reinig julle, neem die boosheid van julle handelinge voor my oë weg, hou op om kwaad te doen, leer om goed te doen, soek die reg, beteuel die verdrukker, doen reg aan die wees, verdedig die saak van die weduwee. Kom nou en laat ons die saak uitmaak, sê die HERE: al was julle sondes soos skarlaken, dit sal wit word soos sneeu; al was dit rooi soos purper, dit sal word soos wol. As julle gewillig is en luister, sal julle die goeie van die land eet. Maar as julle weier en wederstrewig is, sal julle deur die swaard geëet word; want die mond van die HERE het dit gespreek. Ag, hoe het die getroue vesting ‘n hoer geword! Dit was vol reg, geregtigheid het daarin vernag—en nou moordenaars!” (Isa 1:3-21) 
Lees maar die gedeeltes in vetdruk weer ‘n keer, sodat dit by u kan insink. Uit hierdie gedeeltes kom daar ‘n paar punte na vore. Die eerste gedeelte verklaar Jesaja wat verkeerd is met die volk. Hulle het geen kennis nie, hulle verstaan nie. Ons praat nie hier van ‘n wereldse kennis of verstaan nie, maar hulle is soos ons vandag. Ons gaan studeer vir jare en dan dink ons dat ons die Bybel en Sy boodskap verstaan, want ons het mos die nodige kennis opgedoen. Wat ons egter vergeet, is dat ons dit binne ons eie dogma dalk verstaan. Maar Jesus verklaar self dat dit nie is wat Hy wil deurgee nie. Johannes hoofstuk een verklaar die skrywer dat die Woord het vlees geword en onder ons kom woon. Dit was natuurlik Jesus self. Jesus verklaar self die volgende oor wat gebeur het toe die Woord, Jesus, self weggaan het. “Dit het Ek tot julle gespreek terwyl Ek by julle bly; maar die Trooster, die Heilige Gees, wat die Vader in my Naam sal stuur, Hy sal julle alles leer en sal julle herinner aan alles wat Ek vir julle gesê het.” (Joh 14:25-26). So Jesus verklaar dat ons die Heilige Gees nodig het om te verstaan wat Hy gesê het, en om ons te leer. Paulus verklaar weer die volgende in die boek aan die Efesiërs: “Daarom—vandat ek gehoor het van die geloof in die Here Jesus wat onder julle is en die liefde tot al die heiliges— hou ek ook nie op om vir julle te dank as ek aan julle in my gebede dink nie, dat die God van onse Here Jesus Christus, die Vader van die heerlikheid, aan julle die Gees van wysheid en openbaring in kennis van Hom mag gee, verligte oë van julle verstand, sodat julle kan weet wat die hoop van sy roeping en wat die rykdom van die heerlikheid van sy erfdeel onder die heiliges is; en wat die uitnemende grootheid van sy krag is vir ons wat glo, na die werking van die krag van sy sterkte wat Hy gewerk het in Christus toe Hy Hom uit die dode opgewek het en Hom laat sit het aan sy regterhand in die hemele, bo alle owerheid en mag en krag en heerskappy en elke naam wat genoem word, nie alleen in hierdie wêreld nie, maar ook in die toekomstige.” (Eph 1:15-21) 
Ons kan dus aflei uit die vorige twee gedeeltes dat ons alles net sal verstaan wanneer ons verligte oë van die verstand kry. Geen wereldse kennis is daarmee vergelykbaar nie. Hoekom het ons dan Sy Gees van Wysheid nodig? Jesaja 6 verklaar die HERE die volgende aan Jesaja: “En Hy het gespreek: Gaan sê aan hierdie volk: Hoor altyddeur, maar verstaan nie, en sien altyddeur, maar bemerk nie. Maak die hart van hierdie volk vet en maak hulle ore swaar en bestryk hulle oë, sodat hulle nie sien met hul oë en met hul ore nie hoor en hul hart nie verstaan nie, en hulle hul nie bekeer en gesond word nie.” (Isa 6:9-10). Dit is hoekom ons nie hoor of sien wat gebeur nie.
Wat leer ons dan uit Jesaja een. Die profeet wys wat fout is met die volk, gee vir hulle die gevolge van hulle handelinge wat in die fisiese manifesteer, lig hulle in oor wat verander moet word, wat die resultaat sal wees indien hulle verander, en wat vir hulle wag as hulle nie gehoor gee nie. Die gedeelte is vir ons ‘n voorbeeld van hoe die HERE met die volk praat. Dieselfde volgorde word altyd gevolg. So indien u ‘n gedeelte lees oor ‘n vermaning of oordeel oor Israel of Jerusalem, gebruik die vorige gedeelte as riglyn om te verstaan wat die HERE probeer deurgee.
So wat sê Jesaja is fout, en wat is die gevolge? “‘n Os ken sy besitter en ‘n esel die krip van sy eienaar, maar Israel het geen kennis nie, my volk verstaan nie, (vers 3), hulle is ‘n sondige nasie, (vers 4), hulle hele hoof is siek, (vers 5), hulle is vol wonde van die straf wat hulle verduur, (vers 6), hulle land is ‘n wildernes, (vers 7).
Wat moet dan verander? Vers 11-15: “Wat het Ek aan die menigte van julle slagoffers? sê die HERE. Ek is sat van die brandoffers van ramme en die vet van vetgemaakte kalwers; en Ek het geen behae in die bloed van stiere of lammers of bokke nie. As julle kom om voor my aangesig te verskyn, wie het dit van julle hand geëis—om my voorhowe te vertrap? Bring nie meer skynheilige offergawes nie; gruwelike reukwerk is dit vir My. Nuwemane en sabbatte, die uitroep van samekomste—Ek verdra geen ongeregtigheid en feestyd nie! Julle nuwemane en julle feestye haat my siel; hulle is My ‘n oorlas. Ek is moeg om dit te dra. En as julle jul hande uitbrei, bedek Ek my oë vir julle; ook as julle die gebed vermenigvuldig, luister Ek nie: julle hande is vol bloed. Was julle, reinig julle, neem die boosheid van julle handelinge voor my oë weg, hou op om kwaad te doen, leer om goed te doen, soek die reg, beteuel die verdrukker, doen reg aan die wees, verdedig die saak van die weduwee.” Hier vroeg in Jesaja leer ons ‘n baie belangrike les, en dit is dat die HERE geen behae het in wat ons ons godsdiens noem nie. Nee, ek kan nie verklaar dat ek dan so getrou alles gedoen het nie, maak nie saak of dit die uitroep van spesiaale biddae is of spesiaale offers of wat ek ookal probeer doen nie. Die HERE het geen behae daarin nie. Die rede is dat ons hande vol bloed is.
Verse 16 en 17 wys wat ons moet doen: “Was julle, reinig julle, neem die boosheid van julle handelinge voor my oë weg, hou op om kwaad te doen, leer om goed te doen, soek die reg, beteuel die verdrukker, doen reg aan die wees, verdedig die saak van die weduwee.” Bekeer jou van jou verkeerde weë, doen reg aan alle mense, en dan sal jy guns in Sy oë verkry.
Verse 18 en 19 lig ons in oor wat die gevolge van die daat van bekering sal wees: “Kom nou en laat ons die saak uitmaak, sê die HERE: al was julle sondes soos skarlaken, dit sal wit word soos sneeu; al was dit rooi soos purper, dit sal word soos wol. As julle gewillig is en luister, sal julle die goeie van die land eet.” Wat ‘n fees om na uit te sien, om te weet dat jy sonder sonde voor die Vader sal verskyn, en dat jy die goeie van die land sal eet.
Wat wag vir ons as ons nie gehoor gee nie: “Maar as julle weier en wederstrewig is, sal julle deur die swaard geëet word; want die mond van die HERE het dit gespreek. Ag, hoe het die getroue vesting ‘n hoer geword! Dit was vol reg, geregtigheid het daarin vernag—en nou moordenaars!”  Die HERE verklaar dat die swaard, met ander woorde die Woord van God ons sal veroordeel indien ons nie ons weg regmaak nie. Verder sal ons dan as deel van die hoer gereken word. Gaan lees maar in die Openbaring van Johannes wat met haar sal gebeur.
Met die hoofstuk as agtergrond, wil ek graag vra dat u al die profete deur lees, en self ontdek wat die oordele van die HERE oor ons as Kerk is. Miskien sal u verstaan dat dinge nie so goed gaan soos wat ons dalk almal dink nie. Ek sal in elk geval poog om tog sekere gedeeltes verder uit te lig.
Jeremia: “Die woord wat van die HERE tot Jeremia gekom het: Staan in die poort van die huis van die HERE, en roep hierdie woord daar uit en sê: Hoor die woord van die HERE, o hele Juda, wat deur hierdie poorte ingaan om die HERE te aanbid! So sê die HERE van die leërskare, die God van Israel: Maak julle weë en julle handelinge goed, dat Ek julle kan laat woon in hierdie plek. Vertrou nie op bedrieglike woorde nie—wat sê: Die HERE se tempel, die HERE se tempel, die HERE se tempel is dit! Maar as julle jul weë en julle handelinge waarlik goed maak, as julle waarlik reg doen onder mekaar; vreemdeling, wees en weduwee nie verdruk nie en geen onskuldige bloed in hierdie plek vergiet nie en agter ander gode nie aan loop tot julle eie skade nie— dan sal Ek julle laat woon in hierdie plek, in die land wat Ek aan julle vaders gegee het, van eeu tot eeu. Kyk, julle vertrou op bedrieglike woorde wat nie baat nie.” (Jer 7:1-8) “So sê die HERE van die leërskare, die God van Israel: Voeg julle brandoffers by julle slagoffers en eet vleis. Want Ek het met julle vaders, op die dag dat Ek hulle uit Egipteland uitgelei het, nie gespreek nie en hulle geen bevel gegee in verband met brandoffer of slagoffer nie. Maar hierdie saak het Ek hulle beveel, naamlik: Luister na my stem, dan sal Ek vir julle ‘n God wees, en julle sal vir My ‘n volk wees; en wandel net in die weg wat Ek julle beveel, dat dit met julle goed kan gaan. Maar hulle het nie geluister en geen gehoor gegee nie, maar gewandel in wat hulle in die verharding van hul bose hart beraadslaag het, en hulle het agteruitgegaan en nie vooruit nie. Van die dag af dat julle vaders uit Egipteland uitgetrek het tot vandag toe het Ek na julle al my knegte, die profete, gestuur, daagliks, vroeg en laat; maar hulle het na My nie geluister en geen gehoor gegee nie, maar hul nek verhard; hulle het dit erger gemaak as hul vaders. Ook moet jy al hierdie woorde aan hulle meedeel, maar hulle sal na jou nie luister nie; en jy moet na hulle roep, maar hulle sal jou nie antwoord nie. Sê dan vir hulle: Dit is die nasie wat na die stem van die HERE hulle God nie geluister het nie en die tugtiging nie aangeneem het nie; die opregtheid het verdwyn en is uitgeroei uit hulle mond.” (Jer 7:21-28). Jeremia roep Jerusalem, die Kerk, op om hulle weë reg te maak, nie op hulle tempel of kerk te vertrou nie, ook nie op hulle offers nie, maar dat hulle moet luister na die profete. Dit stryk met wat Jesaja ook vir die volk meegedeel het. So ons kan werklik die erns van die HERE sien uit dit wat die profete verklaar, dat ons ons weë moet regmaak. 
Jeremia het ook ‘n verdere profesie teen die mense van Jerusalem. Die profesie spreek die mense an om hulle te vra om uit Jerusalem uit te kom en oor te loop na die Chaldeërs. “En aan hierdie volk moet jy sê: So spreek die HERE: Kyk, Ek hou julle die weg van die lewe voor én die weg van die dood: hy wat in hierdie stad bly, sal sterwe deur die swaard of die hongersnood of die pes; maar hy wat uitgaan en oorloop na die Chaldeërs wat julle beleër, sal lewe, en sy lewe sal vir hom ‘n buit wees.” (Jer 21:8-9) Hierdie is ‘n baie ongewone handeling wat die HERE verwag. Indien ons in Jerusalem is, is alles mos reg en sal die HERE ons nooit kwaad aan doen nie. Die verskil is dat die volk verwag dat die koning wat oor hulle heers, hulle sal verlos van die vyand wat hulle beleer. Die HERE wil egter dat die mense weg kom van die koning, want aardse verlossing kan nie ewige verlossing bring nie. Ons kan nie vertrou dat ons lidmaatskap van ‘n Kerkgroep ons kan red nie. Nee, ons moet onder die verkeerde idee uitkom en besluit dat slegs die HERE ons kan verlos. Daarna sal ons vry moet kan wees van ons kerkverband, en by die Heilige Gees alleen leer, om sodoende die ware Kerk te herstel. Indien ons dit nie doen nie, sal ons sterf deur die swaard, die Woord sal ons veroordeel omdat ons nie gehoor gegee het nie, of die hongersnood, ons sal elke keer dienste toe gaan maar nooit leer nie, of deur die pes, deur die lewe wat in sonde verval is. Nie goeie woorde nie, maar dit stem ooreen met wat Johannes verklaar in Openbaring: “En ek het ‘n ander stem uit die hemel hoor sê: Gaan uit haar uit, my volk, sodat julle nie gemeenskap met haar sondes mag hê en van haar plae ontvang nie. (Rev 18:4). 
‘n Verdere punt wat Jeremia maak is dat hy die Israeliete waarsku om nie weer terug te keer na Egipte toe nie. Hoekom nie? Want indien jy eenkeer uit Egipte getrek het, en jy die vrug van Kanaän geproe het, en jy terugkeer na die leerstellings van Egipte, is dit onmoontlik om weer tot bekering te kom. Dit is ook wat Jeremia aan die volk verkondig, dat hulle nooit weer uit Egipte sal terugkeer indien hulle na Egipte gaan. “daarom hoor dan nou die woord van die HERE, o oorblyfsel van Juda! So sê die HERE van die leërskare, die God van Israel: As julle werklik julle aangesig rig om na Egipte te trek en weggaan om daar as vreemdelinge te vertoef, dan sal die swaard waar julle voor vrees, julle daar in Egipteland inhaal; en die honger waar julle voor bang is, sal daar in Egipte kort agter julle aankom, en julle sal daar sterwe. Ja, al die manne wat hulle aangesig gerig het om na Egipte te trek om daar as vreemdelinge te vertoef, sal sterwe deur die swaard, die hongersnood en die pes; en daar sal vir hulle niemand wees wat vryraak of ontvlug van die onheil wat Ek oor hulle bring nie. Want so sê die HERE van die leërskare, die God van Israel: Soos my toorn en my grimmigheid uitgestort is oor die inwoners van Jerusalem, so sal my grimmigheid oor julle uitgestort word as julle na Egipte trek; en julle sal wees ‘n voorwerp van verwensing, van verbasing, van vervloeking en van smaad, en julle sal hierdie plek nie meer sien nie. Die HERE het oor julle gespreek, o oorblyfsel van Juda: Trek nie na Egipte nie! Weet verseker dat ek julle vandag waarsku.” (Jer 42:15-19) Hoekom sal hulle sterf deur die swaard, die hongersnood en die pes? Eerstens sal die swaard hulle oordeel, die Woord van God, omdat hulle nie luister nie. Dan sal die hongersnood hulle tref, want hulle sal geen geestelike voedsel kry nie, behalwe dit wat hulle herders vir hulle wil gee, en dit is gewoonlik net mooi verhaaltjies, want ons wil die mense nie omkrap nie. Derdens sal hulle sterf deur die pes, want hulle sal dink dat hulle altyd reg is en geen ander Christen weet wat reg is nie.
Jeremia verklaar ook een van die beste oordele wat ons kan wens om te hoor: “Die woord wat van die HERE tot Jeremia gekom het. So spreek die HERE, die God van Israel: Skryf vir jou in ‘n boek al die woorde wat Ek met jou gespreek het; want kyk, daar kom dae, spreek die HERE, dat Ek die lot van my volk Israel en Juda sal verander, sê die HERE; en Ek sal hulle terugbring in die land wat Ek aan hulle vaders gegee het, en hulle sal dit in besit neem.” (Jer 30:1-3) Om te hoor dat ons weer terug sal keer na die Kanaän wat die HERE vir Israel ingedagte gehad het, en dat ons die land in besit sal neem, ons eie sal maak. 
Esegiël: Die profeet beskryf vir ons in groot detail wat hy gesien het en wat die oordele is wat die HERE oor Sy volk uitspreek. Ek sal in die volgende hoofstuk tyd aan die profeet afstaan wanneer ons ‘n vergelyking doen tussen Esegiël en die boek van Openbaring.
Ander profete. 
Hosèa. Die hele boek van Hosèa handel oor die verhouding wat die HERE met Israel en dus met ons as Kerk, het. Lees dit gerus deur en sien die rol van Hosèa as die van God, en die van sy vrou, as die Kerk.
Ander profete. Lees maar al die boeke deur en kyk spesifiek na die oordele oor Israel en Jerusalem om te sien hoe die HERE sal optree omdat ons nie luister na Sy woord nie.
Gelukkig vir ons is dit nie waar dit eindig nie, maar vind ons ook wonderlike gedeeltes oor wat vir ons bestem is wanneer ons terugkeer na die HERE. Van die gedeeltes is as volg:
Jesaja. “HERE, U is my God! U sal ek verhoog; u Naam sal ek loof; want U het wonders gedoen, raadsbesluite uit ver tye, waarheid en trou. Want U het van ‘n stad ‘n hoop klippe gemaak, van ‘n versterkte vesting ‘n puinhoop; ‘n paleis van vreemdes, dat dit geen stad meer is nie; vir ewig sal dit nie herbou word nie. Daarom sal ‘n magtige volk U eer, die vesting van tirannieke nasies U vrees. Want U was ‘n vesting vir die arme, ‘n vesting vir die behoeftige toe hy benoud was; ‘n skuilplek teen die stortreën, ‘n skaduwee teen die hitte—want die geblaas van die tiranne is soos ‘n stortreën teen ‘n muur. Soos hitte in ‘n dor land het U die rumoer van vreemdes gedemp, soos hitte deur die skaduwee van ‘n wolk; die triomfsang van die tiranne moes verstom. En die HERE van die leërskare sal op hierdie berg vir al die volke berei ‘n maaltyd van vetspyse, ‘n maaltyd van ou wyn, van vetspyse vol murg, van gesuiwerde ou wyn. En Hy sal op hierdie berg vernietig die uitgespreide sluier wat al die volke omsluier, en die omhulsel waarmee al die nasies bedek is. Hy sal die dood vir ewig vernietig, en die Here HERE sal die trane van alle aangesigte afvee; en Hy sal die smaad van sy volk van die hele aarde af wegneem; want die HERE het dit gespreek. En hulle sal in dié dag sê: Kyk, dit is onse God op wie ons gewag het, dat Hy ons kan verlos; dit is die HERE op wie ons gewag het: laat ons juig en bly wees oor sy hulp. Want die hand van die HERE sal rus op hierdie berg; maar Moab sal vertrap word op sy plek soos strooi vertrap word in die water van ‘n miskuil. En as hy sy hande daarin uitsprei soos ‘n swemmer dit uitsprei om te swem, dan sal Hy sy trotsheid afdruk tegelyk met die kunsgrepe van sy hande. En die steil versterkings van jou mure werp Hy neer, gooi Hy af, laat Hy kom tot op die grond, tot in die stof.” (Isa 25:1-12)
Ander kosbare gedeeltes vind ons in Hoofstukke 29, 51, 54, 56, 60, en 62.
Esegiël: “En jy, mensekind, profeteer tot die berge van Israel en sê: Berge van Israel, hoor die woord van die HERE! So sê die Here HERE: Omdat die vyand ha, ha! oor julle roep; en: Die ewige hoogtes het vir ons ‘n besitting geword! — daarom profeteer en sê: So spreek die Here HERE: Omdat, ja, omdat hulle julle van alle kante verwoes en vertrap het, sodat julle vir die oorblyfsel van die nasies ‘n besitting kan wees, en julle in opspraak gekom het en deur die mense beskinder is— daarom, o berge van Israel, hoor die woord van die Here HERE. So spreek die Here HERE tot die berge en die heuwels, tot die klowe en die dale, tot die verwoeste puinhope en die verlate stede wat ‘n buit en ‘n spot geword het vir die oorblyfsel van die nasies wat rondom is— daarom, so sê die Here HERE: Waarlik, in die vuur van my ywer spreek Ek teen die oorblyfsel van die nasies en teen die hele Edom wat my land vir hulleself as besitting bestem het—in volle vreugde van die hart, met diepste veragting—sodat die weiveld daarvan ‘n buit sou wees. Daarom, profeteer oor die land van Israel, en spreek tot die berge en die heuwels, tot die klowe en die dale: So spreek die Here HERE: Kyk, Ek spreek in my ywer en in my grimmigheid, omdat julle die smaad van die nasies gedra het. Daarom, so sê die Here HERE, hef Ek my hand op: Waarlik, die nasies wat rondom julle is—hulle sal hul smaad dra. Maar julle, o berge van Israel, sal jul takke gee en jul vrugte dra vir my volk Israel; want hulle koms is naby. Want kyk, Ek kom na julle en wend My na julle toe, en julle sal bewerk en besaai word. En Ek sal mense op julle vermenigvuldig, die hele huis van Israel, almal saam; en die stede sal bewoon en die puinhope opgebou word. Ja, Ek sal mense en diere op julle vermenigvuldig, en hulle sal vermenigvuldig en vrugbaar wees; en Ek sal julle laat bewoon soos in jul voortyd en aan julle weldoen meer as in julle vroeër dae, en julle sal weet dat Ek die HERE is. En Ek sal mense op julle laat loop, my volk Israel; en hulle sal jou in besit neem, en jy sal vir hulle ‘n erfenis wees en hulle verder nie meer kinderloos maak nie. So spreek die Here HERE: Omdat hulle vir julle sê: ‘n Menseter is jy en een wat sy eie nasie kinderloos maak— daarom sal jy nie meer mense opeet en jou nasie nie meer laat struikel nie, spreek die Here HERE. En Ek sal nie meer teen jou laat hoor die skimp van die nasies nie, en die smaad van die volke sal jy nie meer dra nie; en jy sal jou nasie nie meer laat struikel nie, spreek die Here HERE. Verder het die woord van die HERE tot my gekom en gesê: Mensekind, toe die huis van Israel in hulle land gewoon het, het hulle dit verontreinig met hul wandel en met hul handelinge; hulle wandel was voor my aangesig soos die besoedeling van die maandelikse onreinheid. Daarom het Ek my grimmigheid oor hulle uitgegiet, vanweë die bloed wat hulle in die land vergiet het, terwyl hulle dit met hul drekgode verontreinig het. En Ek het hulle verstrooi onder die nasies en hulle is versprei in die lande; Ek het hulle geoordeel volgens hul wandel en hul handelinge. En toe hulle by die nasies kom waarheen hulle getrek het, het hulle my heilige Naam ontheilig deurdat van hulle gesê is: Hierdie mense is die volk van die HERE, en hulle moes uit sy land uittrek. Toe het dit My ter harte gegaan om my heilige Naam ontwil wat die huis van Israel ontheilig het onder die nasies waar hulle gekom het. Daarom, sê vir die huis van Israel: So spreek die Here HERE: Ek doen dit nie om julle ontwil nie, o huis van Israel, maar ter wille van my heilige Naam wat julle ontheilig het onder die nasies waar julle gekom het. En Ek sal my grote Naam heilig wat onder die nasies ontheilig is, wat julle onder hulle ontheilig het; en die nasies sal weet dat Ek die HERE is, spreek die Here HERE, as Ek My in julle voor hul oë as die Heilige laat ken. En Ek sal julle uit die nasies gaan haal en julle uit al die lande bymekaar laat kom, en Ek sal julle in jul land bring. Dan sal Ek skoon water op julle giet, sodat julle rein kan word; van al jul onreinhede en van al jul drekgode sal Ek julle reinig. En Ek sal julle ‘n nuwe hart gee en ‘n nuwe gees in jul binneste gee; en Ek sal die hart van klip uit julle vlees wegneem en julle ‘n hart van vlees gee. En Ek sal my Gees in jul binneste gee en sal maak dat julle in my insettinge wandel en my verordeninge onderhou en doen. En julle sal woon in die land wat Ek aan jul vaders gegee het; en julle sal vir My ‘n volk en Ek sal vir julle ‘n God wees. En Ek sal julle verlos van al jul onreinhede; en Ek sal roep na die koring en dit vermenigvuldig, en Ek sal geen hongersnood op julle lê nie. En Ek sal die vrugte van die bome en die opbrings van die veld vermenigvuldig, sodat julle die smaad van hongersnood nie meer hoef te verdra onder die nasies nie. Dan sal julle dink aan jul verkeerde weë en aan jul handelinge wat nie goed was nie; en julle sal vir julleself walglik wees oor jul ongeregtighede en oor jul gruwels. Ek doen dit nie om julle ontwil nie, spreek die Here HERE; laat dit julle bekend wees! Skaam julle en bloos oor jul weë, o huis van Israel. So sê die Here HERE: In die dag as Ek julle reinig van al jul ongeregtighede, sal Ek die stede laat bewoon, en die puinhope sal opgebou word. En die verwoeste land sal bewerk word, in plaas dat dit ‘n wildernis is voor die oë van almal wat verbygaan. En hulle sal sê: Hierdie land wat verwoes was, het geword soos die tuin van Eden; en die stede wat in puin gelê het en verwoes en afgebreek was, is versterk en bewoon. Dan sal die nasies weet wat rondom julle oorgebly het, dat Ek, die HERE, opgebou het wat afgebreek was, beplant het wat verwoes was; Ek, die HERE, het dit gespreek en sal dit doen. So sê die Here HERE: Ook dit sal Ek My laat vra deur die huis van Israel om dit vir hulle te doen: Ek sal hulle mense vermenigvuldig soos skape. Soos die geheiligde skape, soos die skape van Jerusalem op sy feestye, so sal die stede wat in puin lê, vol wees van kuddes van mense; en hulle sal weet dat Ek die HERE is.”(Eze 36:1-38)
Sagaria: “En die woord van die HERE van die leërskare het gekom en gesê: So spreek die HERE van die leërskare: Ek ywer oor Sion met ‘n groot ywer, ja, Ek ywer met groot grimmigheid daarvoor. So sê die HERE: Ek keer terug na Sion en sal midde-in Jerusalem woon; en Jerusalem sal genoem word: Die stad van trou, en die berg van die HERE van die leërskare: Die heilige berg. So sê die HERE van die leërskare: Daar sal weer ou manne en ou vroue op die pleine van Jerusalem sit—elkeen met sy stok in sy hand vanweë die veelheid van hulle dae. En die pleine van die stad sal vol wees van seuntjies en dogtertjies wat op die pleine daarvan speel. So sê die HERE van die leërskare: As dit te wonderbaar is in die oë van die oorblyfsel van hierdie volk in dié dae, sal dit ook in my oë te wonderbaar wees? spreek die HERE van die leërskare. So sê die HERE van die leërskare: Kyk, Ek gaan my volk verlos uit die land van die ooste en uit die land van die weste en hulle aanbring; en hulle sal midde-in Jerusalem woon. Dan sal hulle vir My ‘n volk wees, en Ék sal vir hulle ‘n God wees, in trou en geregtigheid. So sê die HERE van die leërskare: Laat julle hande sterk wees, julle wat in hierdie dae sulke woorde gehoor het uit die mond van die profete op die dag toe die fondament gelê is van die huis van die HERE van die leërskare, die tempel, om gebou te word. Want vóór hierdie dae het die mense geen loon getrek nie, ook vir die diere was daar geen loon nie; en vir die wat uit— en ingaan, was daar weens die teëstander geen veiligheid nie; want Ek het al die mense die een teen die ander losgelaat. Maar nou sal Ek vir die oorblyfsel van hierdie volk nie wees soos in vroeër dae nie, spreek die HERE van die leërskare. Want die saad van vrede, die wingerdstok, sal sy vrug gee, en die aarde sy opbrings lewer, en die hemel sal sy dou skenk; en die oorblyfsel van hierdie volk sal Ek al hierdie dinge laat beërwe. En soos julle ‘n vloek gewees het onder die nasies, o huis van Juda en huis van Israel, so sal Ek julle verlos, dat julle ‘n seën kan wees. Wees nie bevrees nie, laat julle hande sterk wees. Want so sê die HERE van die leërskare: Soos Ek My voorgeneem het om julle kwaad aan te doen, toe julle vaders My vertoorn het, sê die HERE van die leërskare, en Ek daar geen berou van gehad het nie— so het Ek My weer voorgeneem om in hierdie dae goed te doen aan Jerusalem en die huis van Juda. Wees nie bevrees nie. Dit is die dinge wat julle moet doen: Spreek die waarheid met mekaar; beoefen waarheid en ‘n regspraak van vrede in julle poorte! En julle moet nie mekaar se onheil in jul hart versin nie, en nie die valse eed liefhê nie. Want dit alles haat Ek, spreek die HERE. En die woord van die HERE van die leërskare het tot my gekom en gesê: So sê die HERE van die leërskare: Die vasdag in die vierde en die vasdag in die vyfde en die vasdag in die sewende en die vasdag in die tiende maand moet vir die huis van Juda ‘n vreugde en blydskap wees en vrolike feestye, maar julle moet die waarheid en die vrede liefhê. So sê die HERE van die leërskare: Nog sal volke aankom en die inwoners van baie stede. En die inwoners van die een stad sal gaan na die ander en sê: Kom, laat ons heengaan om die aangesig van die HERE om genade te smeek en die HERE van die leërskare te soek. Ek wil ook gaan! So sal dan baie volke en magtige nasies kom om die HERE van die leërskare in Jerusalem te soek en die aangesig van die HERE om genade te smeek. So sê die HERE van die leërskare: In dié dae sal tien man uit al die tale van die nasies die slip van ‘n Joodse man gryp en dit vashou en sê: Ons wil met julle saamgaan, want ons het gehoor dat God met julle is.” (Zec 8:1-23)
Wat moet ek dan doen om die genade van die HERE te verkry? 
Ek moet sorg dat ek my geloof bou op die Woord van God, en nie op die oorlewering van mense nie. Dit mag dalk vir u snaaks klink, maar ek moet elke boodskap wat ek hoor, dit maak nie saak van wie dit is nie, gaan naslaan om te verseker dat dit inpas by die boodskap van die Bybel. Ek is bewus dat meeste gemeentes nie eers sal toelaat dat u dit doen nie, want die dominee of pastoor het dan op universiteit gaan leer om te verstaan wat en hoe die Bybel geinterpreteer moet word. Maar soos ek vroeër aangehaal het uit Efesiërs 1, het ons verligte oë van die verstand nodig, en nie ‘n doktorsgraad in hermeneutiek nie. Dit is ook waarvan Jesus gepraat het met die dissipels: “Laat hulle staan; hulle is blinde leiers van blindes. En as ‘n blinde ‘n ander blinde lei, sal altwee in die sloot val.” (Mat 15:14) So maak seker dat u nie ‘n blinde volg op die pad wat hy loop nie. Gaan terug na die Woord, en maak seker dat die Heilige Gees u sal leer. Hy wag net vir die vraag van u kant af om u te leer. 
Wat is dan die boodskap wat ek moet leer?
Jesaja het dit vir ons so pragtig opgeteken in Jesaja 58. Ek wil dit graag aanhaal uit die Message weergawe, aangesien die hoofstuk dit wat die HERE wil hê, baie goed vir ons saamvat. Hier dan Jesaja 58: "Shout! A full-throated shout! Hold nothing back--a trumpet-blast shout! Tell my people what's wrong with their lives, face my family Jacob with their sins! They're busy, busy, busy at worship, and love studying all about me. To all appearances they're a nation of right-living people-- law-abiding, God-honoring. They ask me, 'What's the right thing to do?' and love having me on their side. But they also complain, 'Why do we fast and you don't look our way? Why do we humble ourselves and you don't even notice?' "Well, here's why: "The bottom line on your 'fast days' is profit. You drive your employees much too hard. You fast, but at the same time you bicker and fight. You fast, but you swing a mean fist. The kind of fasting you do won't get your prayers off the ground. Do you think this is the kind of fast day I'm after: a day to show off humility? To put on a pious long face and parade around solemnly in black? Do you call that fasting, a fast day that I, GOD, would like? "This is the kind of fast day I'm after: to break the chains of injustice, get rid of exploitation in the workplace, free the oppressed, cancel debts. What I'm interested in seeing you do is: sharing your food with the hungry, inviting the homeless poor into your homes, putting clothes on the shivering ill-clad, being available to your own families. Do this and the lights will turn on, and your lives will turn around at once. Your righteousness will pave your way. The GOD of glory will secure your passage. Then when you pray, GOD will answer. You'll call out for help and I'll say, 'Here I am.' "If you get rid of unfair practices, quit blaming victims, quit gossiping about other people's sins, If you are generous with the hungry and start giving yourselves to the down-and-out, Your lives will begin to glow in the darkness, your shadowed lives will be bathed in sunlight. I will always show you where to go. I'll give you a full life in the emptiest of places-- firm muscles, strong bones. You'll be like a well-watered garden, a gurgling spring that never runs dry. You'll use the old rubble of past lives to build anew, rebuild the foundations from out of your past. You'll be known as those who can fix anything, restore old ruins, rebuild and renovate, make the community livable again. "If you watch your step on the Sabbath and don't use my holy day for personal advantage, If you treat the Sabbath as a day of joy, GOD's holy day as a celebration, If you honor it by refusing 'business as usual,' making money, running here and there-- Then you'll be free to enjoy GOD! Oh, I'll make you ride high and soar above it all. I'll make you feast on the inheritance of your ancestor Jacob." Yes! GOD says so!”  (Isa 58:1-14).
Indien die boodskap wat u hoor van die kansel nie bevat wat hier weergegee word nie, moet u wonder of die boodskap in die Bybel verskyn. Hoekom? Want dit is wat Jesus kom doen het vir ons, en ons as Sy dissipels moet dieselfde optree as wat Hy opgetree het. Die boodskap van die Bybel gaan nie oor my nie, dit gaan oor Jesus en wat Hy kom doen het.
Wat dan as ek weet dat ek ‘n verkeerde boodskap ontvang?
U sal die besluit moet neem of u verder onder die herder wil dien wat nie die Woord reg bring nie, en of u wil gaan na waar die Woord opreg verkondig word, of dalk om die Heilige Gees toe te laat om in u en deur u te werk. Die keuse is u s’n. 
Die persoon wat as u herder optree sal geoordeel word volgens Esegiël hoofstuk 34. Die hoofstuk kan basies in drie dele ingedeel word. Die eerste gedeelte van verse een tot ses handel eksklusief oor wat die herders verkeerd gedoen het: “En die woord van die HERE het tot my gekom en gesê: Mensekind, profeteer teen die herders van Israel; profeteer en sê vir hulle, die herders: So spreek die Here HERE: Wee die herders van Israel wat aan hulleself weiding verskaf! Moet die herders nie die skape laat wei nie? Julle eet die vet en beklee julle met die wol; julle slag die vettes, maar die skape laat julle nie wei nie; julle versterk die swakkes nie en maak die siekes nie gesond nie en die wat gewond is, verbind julle nie en wat weggedryf is, bring julle nie terug nie en wat verlore is, soek julle nie; maar met strengheid heers julle oor hulle en met hardheid. So het hulle dan verstrooid geraak, omdat daar geen herder was nie; en hulle het die voedsel geword vir al die wilde diere van die veld en het verstrooid geraak. My skape dwaal rond op al die berge en op al die hoë heuwels; ja, oor die hele oppervlakte van die aarde is my skape verstrooi, sonder dat iemand na hulle vra of hulle soek.”  (Eze 34:1-6).
Die tweede gedeelte handel oor die straf van die herders en die herstel van die volk: “Daarom, o herders, hoor die woord van die HERE: So waar as Ek leef, spreek die Here HERE, gewis, omdat my skape ’n prooi geword het en my skape as voedsel gedien het van al die wilde diere van die veld, omdat daar geen herder was nie, en my herders na my skape nie vra nie; en die herders aan hulleself weiding verskaf, maar my skape nie laat wei nie— daarom, o herders, hoor die woord van die HERE! So sê die Here HERE: Kyk, Ek het dit teen die herders! En Ek sal my skape van hulle hand eis en maak dat hulle geen skape meer oppas nie, sodat die herders aan hulleself nie meer weiding sal verskaf nie; en Ek sal my skape uit hulle mond uitruk, sodat dit hulle nie as voedsel sal dien nie. Want so sê die Here HERE: Kyk, hier is Ek, en Ek sal na my skape vra en vir hulle sorg. Soos ‘n herder vir sy trop skape sorg op die dag as hy onder sy verspreide skape is, so sal Ek vir my skape sorg; en Ek sal hulle red uit al die plekke waarheen hulle verstrooi is, op die dag van wolke en donkerheid. En Ek sal hulle uitlei uit die volke en versamel uit die lande en hulle bring in hul land; en Ek sal hulle laat wei op die berge van Israel, in die klowe en in al die bewoonbare plekke van die land. Op ‘n goeie weiveld sal Ek hulle laat wei, en op die hoë berge van Israel sal hulle weiplek wees. Daar sal hulle lê op ‘n goeie plek en wei in ‘n geil weiveld op die berge van Israel. Ek self sal my skape oppas, en Ek self sal hulle laat lê en rus, spreek die Here HERE. Die wat verlore is, sal Ek soek, en wat weggedryf is, sal Ek terugbring, en wat gewond is, sal Ek verbind, en die siekes sal Ek versterk; maar die vettes en die sterkes sal Ek verdelg: Ek sal hulle oppas soos dit reg is.” (Eze 34:7-16)
Die derde gedeelte handel oor die Herder wat ons sal op pas in die lewe hierna: “En wat julle aangaan, my skape, so sê die Here HERE, kyk, Ek sal oordeel tussen skape en skape, die ramme en die bokramme. Is dit vir julle nie genoeg dat julle die goeie weiveld afwei nie? En moet julle die orige van jul weiveld met jul pote vertrap? En moet julle die helder water drink, terwyl julle die wat oorbly, met jul pote troebel maak? En moet my skape afwei wat met julle pote vertrap is, en drink wat met julle pote troebel gemaak is? Daarom, so sê die Here HERE vir hulle: Kyk, hier is Ek, en Ek sal oordeel tussen die vet skape en die maer skape. Omdat julle al die swakkes met skof en skouer wegdruk en met julle horings stoot, totdat julle hulle uitgejaag het, daarom sal Ek my skape red, sodat hulle nie meer ‘n prooi sal wees nie; en Ek sal oordeel tussen skape en skape. En Ek sal een enkele herder oor hulle verwek, en hy sal hulle laat wei, naamlik my kneg Dawid; hy sal hulle laat wei, en hy sal vir hulle ‘n herder wees. En Ek, die HERE, Ek sal vir hulle ‘n God wees, en my kneg Dawid ‘n vors in hulle midde. Ek, die HERE, het dit gespreek. En Ek sal ‘n verbond van vrede met hulle sluit en die wilde diere uit die land laat verdwyn; en hulle sal veilig bly in die woestyn en slaap in die bosse. En Ek sal hulle en die plekke rondom my heuwel tot ‘n seën maak en die stortreën laat val op sy tyd; stortreëns van seën sal dit wees. En die bome van die veld sal hulle vrugte gee, en die land sal sy opbrings gee, en hulle sal veilig wees in hul land; en hulle sal weet dat Ek die HERE is as Ek hulle jukskeie stukkend breek en hulle red uit die hand van die wat hulle diensbaar gemaak het. En hulle sal nie meer ‘n prooi vir die nasies wees nie, en die wilde diere van die land sal hulle nie opeet nie; maar hulle sal veilig woon sonder dat iemand hulle verskrik. En Ek sal vir hulle plante van naam verwek, sodat hulle nie meer deur hongersnood in die land weggeruk sal word nie en die smaad van die nasies nie meer sal dra nie. Maar hulle sal weet dat Ek, die HERE hulle God, met hulle is, en dat hulle, die huis van Israel, my volk is, spreek die Here HERE. En julle is my skape, die skape van my weide; julle is mense, Ek is julle God, spreek die Here HERE.” (Eze 34:17-31)
Om die gedeelte dan saam te vat. Daar word verskeie kerke uitgelig vir ons in die Ou Testament, en kan ons leer waar ons in gaan funksioneer, deur na ons manier van glo te kyk. Die verskillende Kerke sal strek van Egipte, tot in Jerusalem. Om uit te vind waar ek in pas, moet ek uitvind wat die leerstellings is van die Kerk waar ek in tuis is, en dan sal ek vasstel waar ek in pas. So is die Egiptiese Kerk die Kerk vir die mense wat nie glo in die doop van gelowiges nie, die Kerk by die see, tipies die Baptiste Kerk wat wel glo in die doop, maar nie verder wil beweeg en die gawe van die Heilige Gees ontvang nie. En, dan is daar die Kerk in Filistea, en uiteindelik die Kerk in Jerusalem.
 
Moses 5 vers 4 – Die eindtyd soos gesien deur Esegiël
Een iets wat ek oor die jare geleer het van die Bybel, is dat alles wat in die Nuwe Testament beskryf word, alreeds in die Ou Testament beskryf is. Daarom, as iemand my iets wil meedeel en vir my laat verstaan dat dit ‘n Nuwe Testamentiese lering is en dit nie uit die Ou Testament kan bewys nie, dan het ek geleer ek kan dit maar ignoreer. Onthou net dat Jesus verklaar het dat Hy gekom het om te vervul, en nie om nuwe lerings te bring nie.
Baie van ons sukkel dan om die Openbaring van Johannes te verstaan, en veral hoe en wanneer die duisendjarige vrederyk sal wees en waar dit gaan inpas, en hoe ons die gedeelte moet interpreteer oor die Nuwe Jerusalem. 
Ek wil graag Esegiël gebruik om die eindtyd vir u in te kleur.  Die boek begin met ‘n gesig van die profeet wat die HERE sien. Vir baie jare in Israel se tyd was die priesters verbied om die gedeelte in die tempel te lees, en moes die mans eers op ouderdom dertig daaraan blootgestel word. Dit was omdat ons as mense nie veronderstel is om te weet hoe die HERE lyk nie, en omdat die HERE self verklaar dat indien jy Hom sien, jy sal stref. Gelukkig het Jesus gekom en het Hy aan sovele mense verskyn tydens sy verblyf op aarde en daarna, dat ons vandag die gedeelte kan lees en interpreteer. Om u ‘n idee te gee van hoe dit gelyk het, plaas ek graag die foto van ‘n kunswerk deur Pat Marvenco Smith wat dit as ‘n skildery gedoen het. Haar werke, wat meestal oor Openbaring handel, is op die internet beskikbaar by haar webtuiste, www.revelationillustrated.com. 

Esegiël gee ons dan ‘n agtergrond oor hoe hy geroep is en die doel waarvoor hy geroep is, naamlik om as wag vir Israel op te tree. Die volgende klomp hoofstukke handel dan oor dit wat verkeerd is met die mense van Israel, soos wat Openbaring handel oor wat verkeerd is in die verskillende gemeentes en word baie oordele uitgespreek oor verskille groepe mense. Die een oordeel wat ek graag wil uitlig, is die oordeel van hoofstuk 16 wat oor Jerusalem uitgespreek word. Ons leer dat die HERE verklaar dat Hy Jerusalem, die Kerk, geneem het onder Sy vleuels, haar bedek met fyn linne en sy.  Maar, sy het omgedraai en ‘n hoer geword deurdat die Kerk agter ander gode aan gegaan het. Die gedeelte stem ooreen met wat Johannes in Openbaring behandel in hoofstukke 17,18, en 19, waar Johannes die hoer beskryf en die val van Babilon. Gelukkig sluit Esegiël die hoofstuk af met ‘n pragtige gedeelte oor die herstel van die Kerk. “Ewenwel sal Ek dink aan my verbond met jou in die dae van jou jeug, en Ek sal met jou ‘n ewige verbond oprig. Dan sal jy aan jou weë dink en skaam wees, as jy jou susters aanneem wat groter is as jy, by dié wat kleiner is as jy, en Ek hulle aan jou as dogters gee; al is dit nie kragtens die verbond met jou nie. En Ek sal my verbond met jou oprig, en jy sal weet dat Ek die HERE is; sodat jy kan nadink en beskaamd staan en jou mond nie meer oopmaak vanweë jou skande nie, as Ek vir jou versoening sal bewerk oor alles wat jy gedoen het, spreek die Here HERE.” (Eze 16:60-63) Die volgende hoofstuk in Esegiël gaan verder oor die oordeel oor die Kerk omdat hulle nie na Hom toe gekom het in tye van verdrukking nie.
In hoofstuk 18 bevestig die profeet dat elkeen ‘n persoonlike verantwoordelikheid het en nie kan skuil agter die goeie of slegte woorde en dade van die ouers nie. Hoofstuk 19 gebruik die profeet weer die voorbeeld van hoe die HERE met Israel gehandel het tydens en na die uittog uit Egipte, en hoe ons daarop moet let. Die volgende gedeeltes handel dan weereens oor die oordeel van die HERE oor die Kerk, en wat ons kan verwag.
Hoofstuk 23 is vir ons ‘n baie interessante hoofstuk, omdat dit handel oor twee susters Ohòla en Ohòliba. Die betekenis van die twee name, is dat Ohòla beteken haar tent, en die van die suster, My tent in haar. Die betekenis wat ek dus daarin kan lees is dat die eerste suster verwys na Israel van die Ou Testament, waar hulle ‘n fisiese tabernakel by hulle gehad het en later ‘n tempel, terwyl die tweede suster se naam verwys na ons as nuwe Israel, aangesien die HERE Sy tempel binne ons vestig. Die verhaal gaan dan oor hoe die eerste suster haar rug gekeer het op die HERE, en hoe die tweede suster, alhoewel sy gesien het en geweet het hoe die eerste suster opgetree het, tog dieselfde pad gevolg het. So wil dit vir my lyk of die Kerk dieselfde pad gevolg het as die Jode van ouds, en ook van die HERE af weg beweeg het. Ons hoef maar net die koerante en tydskrifte oop te maak om te sien hoe die teoloë en lidmate saam verval in ‘n vorm godsdiens, ‘n godsdiens sonder Krag. Daar word geleer dat die HERE so lankmoedig is dat hy nie meer sonde sal straf nie, dat ons moet ondersoek instel of ons die bestaan van die Satan kan regverdig, en of hy enigsins nodig is in ons godsdiens. Die volgende hoofstuk handel dan oor die oordeel teenoor Jerusalem, die Kerk, wat sal volg as gevolg van die feit dat die Kerk weg hoereer het van die HERE af.
Dan volg die oordele oor die sewe verskillende volke, of soos ons dit behandel het, Kerkgroepe. Dit val saam met Johannes se briewe aan die sewe gemeentes. Hoofstuk 33 is ‘n basiese herhaling van hoofstuk drie, in sover dit gaan dat die HERE ‘n wag aanstel om die volk te waarsku oor die komende oordele. Hoofstuk 34 het ons in die vorige hoofstuk behandel, en dit handel oor die val van die herders, en die herstel van die Kerk. Hoofstuk 35 vind ons nie ‘n gelyke in Openbaring nie, maar dit handel oor die oordeel van die Jode van vandag.
Die volgende hoofstuk beskryf vir ons hoe die Kerk en die gebied van die Kerk sal herstel word, en ons weer guns sal vind by die HERE. Daarna volg die opstanding van die dooies in hoofstuk 37, waar die profeet moet profeteer oor die dooie bene om lewendig te word. Dit is ook die aanbreek van die duisendjarige vrederyk.
Hierna volg weer twee hoofstukke wat baie mense laat kop krap. Dit handel oor die optrede van Gog en Magog, en die uiteindelike vernietiging van beide. Die gedeelte beskryf vir ons twee gebeurtenisse - die duisendjarige vrederyk, en die eindelike verwoesting van Satan en sy leërs. Aan Satan word die volgende meegedeel: “Ná baie dae sal jy bevel ontvang; aan die einde van die jare sal jy ‘n land intrek wat van die swaard weer reggekom het, wat versamel is uit baie volke, op die berge van Israel wat gedurigdeur as puinhoop daar gelê het—ja, dit is uit die volke uitgebring, en hulle woon almal in veiligheid. Dan sal jy optrek soos ‘n onweer wat aankom, jy sal wees soos ‘n wolk om die land te oordek, jy en al jou leërs en baie volke saam met jou. So sê die Here HERE: In dié dag sal daar gedagtes in jou hart opkom, en jy sal ‘n listige plan beraam en sê: Ek sal optrek teen die land wat ooplê, ek sal kom by rustige mense wat in veiligheid woon; wat almal woon sonder muur en geen grendel of poorte het nie;” (Eze 38:8-11) Hier gee die profeet te kenne dat die volk van die HERE in rustigheid sal woon, maar aan die einde van die dae sal die Satan weer opstaan om die volk aan te vat, presies soos ons lees in Openbaring 20. 
Ons lees hier dat daar soveel hout sal wees dat die volk van die HERE vir sewe jaar vuur sal maak daarmee, en die getal van die mense wat in Satan se leërs gesneuwel het sal sewe maande lank neem om te begrawe.
Daarna in die volgende nege hoofstukke beskryf Esegiël die nuwe tempel en hoe alles daarin sal funksioneer, en Johannes sien ‘n nuwe Jerusalem wat uit die hemel neerdaal. Die HERE het elkeen op sy vlak van verwagting gewys wat gaan gebeur, die een in die tyd van die tempel, en die ander in die tyd van Jerusalem.
Soos ons dus kan sien uit Esegiël het Johannes nie nuwe leerstellings of iets bygevoeg wat nie in die eerste verbond was nie, maar slegs verder geborduur in ingekleur rondom dit wat Esegiël gesien het.
Dit dan ‘n samevatting van die profete vir vandag. Ek vertrou dat u met nuwe oë sal kyk na die inhoud van die Ou Testament, en daaruit sal leer. 
Ek vertrou dat ek so oor die volgende paar maande en jare, verder sal kan gaan op die pad van ontdekking wat die HERE in my begin het, en dat ons almal kan leer hoe dit in die lewe vandag en hierna gaan wees.
 
 
Moses 5 vers 5 - Jesaja se siening van die eindtyd
 
Ons almal ken gedeeltes van die boek baie goed. Daar is gedeeltes wat ons altyd met Kersfees lees en gedeeltes wat met Nagmaal gelees word en dan is daar ook gedeeltes wat gelees word wanneer ’n nuwe dominee of pastoor in ’n gemeente bevestig word. Maar wat van die res van die boek?
Kom ons begin met hoofstuk een. Die hoofstuk begin sommer met ’n oordeel oor Israel, of soos ons dit eerder ken vandag, as die Kerk, met ander woorde almal wat deel is van die HERE se volk, deel in Sy verbond, maak nie saak aan watter groepering jy behoort nie. Jesaja beskryf hier wat is alles fout. Hierdie hele gedeelte is van toepassing op ons as Christene vandag. 
“Hoor, o hemele, en luister, o aarde, want die HERE spreek: Ek het kinders grootgemaak en verhoog, maar húlle het teen My oortree. ‘n Os ken sy besitter en ‘n esel die krip van sy eienaar, maar Israel het geen kennis nie, my volk verstaan nie. Wee die sondige nasie, die volk swaar van skuld, die geslag van kwaaddoeners, die kinders wat verderflik handel! Hulle het die HERE verlaat, die Heilige van Israel verag, hulle het agtertoe weggedraai. Waar wil julle nog geslaan word, dat julle voortgaan met af te wyk? Die hele hoof is siek, en die hele hart is krank. Van die voetsool af tot die hoof toe is daar geen heel plek aan nie, maar wonde en kwesplekke en vars houe! Hulle is nie uitgedruk of verbind of met olie versag nie. Julle land is ‘n wildernis, julle stede is met vuur verbrand, vreemdes verteer julle landerye in jul teenwoordigheid, en dit is ‘n wildernis soos by ‘n omkering deur vreemdes. En die dogter van Sion het oorgebly soos ‘n skermpie in ‘n wingerd, soos ‘n slaapplekkie in ‘n komkommertuin, soos ‘n beleërde stad. As die HERE van die leërskare vir ons nie ‘n klein oorblyfsel oorgelaat het nie—soos Sodom sou ons geword het, ons sou net soos Gomorra gewees het. Hoor die woord van die HERE, owerstes van Sodom! Luister na die wet van onse God, volk van Gomorra! Wat het Ek aan die menigte van julle slagoffers? sê die HERE. Ek is sat van die brandoffers van ramme en die vet van vetgemaakte kalwers; en Ek het geen behae in die bloed van stiere of lammers of bokke nie. As julle kom om voor my aangesig te verskyn, wie het dit van julle hand geëis—om my voorhowe te vertrap? Bring nie meer skynheilige offergawes nie; gruwelike reukwerk is dit vir My. Nuwemane en sabbatte, die uitroep van samekomste—Ek verdra geen ongeregtigheid en feestyd nie! Julle nuwemane en julle feestye haat my siel; hulle is My ‘n oorlas. Ek is moeg om dit te dra. En as julle jul hande uitbrei, bedek Ek my oë vir julle; ook as julle die gebed vermenigvuldig, luister Ek nie: julle hande is vol bloed. “(Isa 1:2-15)
Nogal ernstige woorde hier. Ons probeer almal altyd so mooi optree, gebedskettings maak en bid vir mekaar, onsself te offer vir die HERE, om te doen net wat ons glo Hy wil hê ons moet doen, na die dienste toe gaan met elke geleentheid, dae van verootmoediging aankondig, maar Hy sê Hy verdra dit nie, ons is ‘n oorlas vir Hom. Ons hande is vol bloed, want ons doen nie wat ons moet doen nie. Ons is deur Hom gekastei, van ons voetsole tot ons hoof is daar geen heel plek soos Hy ons slaan om ons op die regte pad te kry, maar ons luister nie. Dan volg die gedeelte oor wat ons moet doen. Vers 16 en 17 “Was julle, reinig julle, neem die boosheid van julle handelinge voor my oë weg, hou op om kwaad te doen, leer om goed te doen, soek die reg, beteuel die verdrukker, doen reg aan die wees, verdedig die saak van die weduwee.” So ons almal kry die geleentheid om ons lewe te verander en dit beteken om by ‘n doen Christenskap uit te kom, ’n lewe waar ek begin om liefde aan my naaste te bewys. Johannes stel dit soos volg in 1 Johannes 4 : “20  As iemand sê: Ek het God lief—en sy broeder haat, is hy ‘n leuenaar; want wie sy broeder wat hy gesien het, nie liefhet nie, hoe kan hy God liefhê wat hy nie gesien het nie? En hierdie gebod het ons van Hom dat hy wat God liefhet, ook sy broeder moet liefhê.” U sien die Vader het Sy beste, Sy enigste vir ons gegee sonder dat ons dit verdien het of daarvoor gevra het. En dit is wat die HERE van ons verwag, om onsself vir ons medemens te gee sonder dat hy dit verdien of vra. So ek moenie wag tot ek gevra word om mense te help nie, ek moet hulle gaan uitsoek en vir hulle help, al dink ek hulle verdien dit nie, of al het hulle nie gevra nie. Hierdie is die sleutel tot Christenskap. Ek moenie rondloop en vir mense vertel hoe die HERE my seën nie, nee ek moet dit wat ek van die HERE kry aanwend om ander te help.
Nou gaan Jesaja verder; “Kom nou en laat ons die saak uitmaak, sê die HERE: al was julle sondes soos skarlaken, dit sal wit word soos sneeu; al was dit rooi soos purper, dit sal word soos wol. As julle gewillig is en luister, sal julle die goeie van die land eet. Maar as julle weier en wederstrewig is, sal julle deur die swaard geëet word; want die mond van die HERE het dit gespreek.”(Isa 1:18-20) Dit is die gedeelte wat ons almal ken, maar dit beteken ek moet erken dat ek verkeerd optree, en dan sal Hy my vergewe. Indien nie, sal Sy swaard, die Bybel, ons veroordeel en, verder, is daar sommer met die intrap slag ‘n woord wat min mense wil glo. Vers 21 “Ag, hoe het die getroue vesting ‘n hoer geword! Dit was vol reg, geregtigheid het daarin vernag—en nou moordenaars!” Nou wonder ons nog waar die hoer van Openbaring vandaan kom. Hier word dit vir ons uitgespel, dat indien ek my nie aan die HERE onderwerp nie en aangaan met my lewe waar ek nie omgee vir my mede gelowige nie, is ek deel van die hoer. As ek aanhou met my vorm godsdiens, is dit wat my lot gaan wees, deel van die hoër. Ek wil graag vra dat jy deur die boek van Amos sal werk om te sien wat die HERE van my gedrag en optrede as vorm Christen dink.
Maar is dit nie wat die gemeente moet doen om vir die weduwee en wese te sorg nie?. Wat sê Jesaja daarvan. “Jou vorste is opstandelinge en metgeselle van diewe; elkeen van hulle het omkoopgeskenke lief en jaag beloninge na. Aan die wees doen hulle geen reg nie, en die saak van die weduwee kom nie voor hulle nie. “(Isa 1:23) Hoeveel keer het ek dit nie self in gemeentes ondervind nie. Sodra jy in ‘n leierskap posisie kom, word daar vir jou gesorg as leier, maar dan moet jy ook weet waar jou vleisie of jou kar of jou geld aan die einde van die maand vandaan kom. Nou sal jy maak soos hulle wil en nie meer soos die HERE wil nie, want hulle is die gesiene lede van die gemeenskap en gemeente. As hulle sê spring, dan moet jy spring. Maar die oomblik wat jy nie doen soos hulle wil nie, dan gaan jou gemeente ten gronde. So, die leiers moet optree soos die gemeente wil hê dat hulle optree. En dit is verseker nie om na die weduwee en wees om te sien nie, want die gebou moet betaal word, die leraars moet betaal word, ens.
Gelukkig sluit die hoofstuk af met ‘n gedeelte wat die HERE sal doen in die tydperk hierna. “En Ek sal jou weer regters gee soos vroeër en raadsmanne soos in die begin; daarna sal jy ‘n stad van geregtigheid, ‘n getroue vesting genoem word.”(Isa 1:26) Dit is wat die HERE beplan in die duisendjarige ryk wat voorlê.
En die was maar hoofstuk een.
Hoofstuk twee begin met ‘n baie interessante gedeelte. Dit verklaar vir ons dat aan die einde van die dae, met ander woorde in die duisendjarige vrederyk, sal die HERE se huis op Sion staan en sal die mense almal opgaan sodat Hy hulle kan leer van Sy weë en almal in Sy paaie kan wandel. “En aan die einde van die dae sal die berg van die huis van die HERE vasstaan op die top van die berge en verhewe wees bo die heuwels, en al die nasies sal daarheen toestroom. En baie volke sal heengaan en sê: Kom laat ons optrek na die berg van die HERE, na die huis van die God van Jakob, dat Hy ons sy weë kan leer en ons in sy paaie kan wandel. Want uit Sion sal die wet uitgaan en die woord van die HERE uit Jerusalem.” Nogal baie interessant dat ons dan sal leer hoe om Hom te eer en in Sy weë te wandel. Meeste van ons dink dat dit is wat ons op aarde moet doen, maar met soveel verskillende faksies, moet ons verseker almal leer sodat ons in eenheid Hom kan dien. Hoe anders gaan ons almal kan saamleef in die Nuwe Jerusalem as ons nie eers almal geleer het wat reg en verkeerd is aangaande ons lering nie?
Maar nou volg ‘n gedeelte wat my vir jare besig gehou het. “En Hy sal oordeel tussen die nasies en regspreek oor baie volke; en hulle sal van hul swaarde pikke smee en van hul spiese snoeimesse; nie meer sal nasie teen nasie die swaard ophef nie, en hulle sal nie meer leer om oorlog te voer nie.” Wanneer ek weer na die model van Israel kyk, sien ek dat ons dan in verskillende gedeeltes woonagtig sal wees volgens wat ons glo. Dit is wat vir ons hier duidelik gemaak word. Ons sal nie almal in dieselfde plek woonagtig wees in die duisendjarige vrederyk nie, maar sal bly in streke wat ooreenkom met hoe ons glo. Daarna, nadat ons geleer het wat ons moet, sal die HERE oordeel en reg spreek oor almal, en sal daar nie meer ‘n bakleiery wees oor wie is reg en wie is verkeerd nie.
Hoekom sal dit gebeur? Wat is dan fout met ons as Christene? Die volgende verse maak dit redelik duidelik. Onthou net die oordeel begin by die Kerk.
“Hulle is vol van wat die ooste aanbied”. Hoeveel gebruike vind ons nie vandag wat van ander gelowe oorgewaai het na Christenskap nie, soos New Age, joga, meditering om maar net ‘n paar te noem. Al hierdie Hindu en Boeddhistiese gewoontes het hul plek in Christenskap gekry en word aanvaar. 
Die volgende gedeelte in dieselfde vers gaan oor goëlaars, met ander woorde mense wat vreemde goeters doen in die naam van Christenskap. Ek was eendag by ’n byeenkoms waar die persoon wat homself as ’n apostel uitgemaak het, vir ons vertel het hoe hy die vorige dag vir mense gewys het hoe hy stoele op mekaar stapel sonder dat hy daaraan raak, en dit natuurlik uitgemaak as ‘n wonderwerk. Al wat hy gedoen het, is gebruik gemaak van psigiese kragte, wat afkomstig is van die Ooste. Ander weer wys hoe hulle hul hare skud en goud uitval en ander bring weer edelgesteentes voort. 
Die laaste gedeelte van die vers sê dat die Christene met kinders van vreemdes handel dryf. So die gemeentes het die Woord van die HERE gebruik om mense wat nie deel is van die verbond in die gemeentes op te neem ter wille van geld.
Vêrder word daar ook vir hulle vertel dat hulle vol van silwer en goud is en dat daar geen einde is aan hulle skatte nie. Dit is mos hoe dit met ons gemeentes gaan. Daar moet altyd geld weggesit word en gespaar word, want ons moet mos voorsiening maak vir die maer jare, maar om dit uit te deel vir die wat vandag tekort kom, dit is nie die kerk se probleem nie. En dan aan die anderkant van die spektrum kry jy weer die wat glo dat net terwyl hulle hul tiende gee, moet die HERE hulle seën en indien jy nie geseën word nie, is die fout by jou, want die HERE sal jou ryk maak.
Dan volg ’n gedeelte waar nog verkeerde handelinge uitgelig word, soos die wins maak uit die Woord van die HERE en nog baie ander verkeerde gewoontes.
Van vers 9 af in die hoofstuk behandel die HERE dié een probleem wat alle mense raak, naamlik, hoogmoed. Jesaja stel voor dat die mense hulle gaan wegsteek in ’n rots sodat die HERE se oordeel hulle nie tref nie. Dit is dieselfde woorde wat in Openbaring 6 verse 15 -17 gebruik word. “en die konings van die aarde en die grotes en die rykes en die owerstes oor duisend en die magtiges en al die slawe en al die vrymense het hulle weggesteek in die spelonke en in die rotse van die berge, en vir die berge en die rotse gesê: Val op ons en verberg ons vir die aangesig van Hom wat op die troon sit, en vir die toorn van die Lam; want die groot dag van sy toorn het gekom, en wie kan bestaan?” Hoogmoed is seker die grootste probleem vandag, wat alle mense, oud en jonk, arm en ryk, mee sukkel. Dit is hoe Jesaja dit stel. “Die hoë oë van die mense sal verneder word, en die hoogheid van die manne neergebuig word; en die HERE alleen sal in dié dag verhewe wees. Want ‘n dag is daar vir die HERE van die leërskare oor al wat trots en hoog is, en oor al wat verhewe is, sodat dit verneder kan word; en oor al die hoë en verhewe seders van die Líbanon en oor al die eikebome van Basan; en oor al die hoë berge en oor al die verhewe heuwels; en oor al die hoë torings en oor al die versterkte mure; en oor al die skepe van Tarsis en oor al die kosbare pronkstukke. Dan sal die hoogheid van die mense neergebuig en die trotsheid van die manne verneder word; en die HERE alleen sal in dié dag verhewe wees”. (Isa 2:11-17)
Die hele stuk tot aan die einde van hoofstuk vyf gaan daaroor dat omdat ons as mense nog steeds verkeerd doen, sal die HERE ons deur Sy oordele bring tot by die plek waar ons finaal ons voor Hom sal buig en Sy heerskappy aanvaar. Hierdie gedeelte sal oor die Kerk kom, nie oor die mense wat nie die HERE ken nie. Onthou net Israel en Juda was Sy volk en daarom sal dit met ons as Sy nuwe volk, ook gebeur.
’n Kort opsomming van sommige van die punte is as volg:
Hoofstuk 3. Hy sal alles waar ons op steun wegneem van ons af. Hy sal seuns ons vorste maak en kinders sal oor ons heers. Is dit nie wat al vandag die geval is nie? ’n Mens hoef maar net te luister en winkel toe te gaan op ’n Saterdag of Sondag en dan sal jy gou agterkom wie is in beheer van die situasie. Ouer of kind? Vers 12 gaan verder en sê die vroue heers oor die kinders en dit sien ons daagliks hoe vrouens hulle sin kry deur kinders as wapen te gebruik. Vêrder het die leiers, en dit sluit ons kerkleiers in, verleiers geword. Dit hoor ’n mens daagliks van die preekstoel of podium af, ’n boodskap sonder enige ware liefde, wat net jou gerus stel dat jy nie hoef te verander nie. Jesus het mos alles gedoen, maar van gehoorsaamheid is daar nie sprake nie.
Hoofstuk 4. Hier leer ons dat in die dag Jesus as sieraad sal wees in Sion en die wat oorgebly het in Sy Kerk, sal heiliges genoem word. Die HERE sal weer soos in die woestyn ’n wolk wees wat beskerm teen die son en ’n rookkolom met vuur in die nag, so Hy sal weer alleen ons beskerming wees. Niks van ons verkeerde leërings sal oorbly nie.
Hoofstuk 5. Hier gebruik die profeet vir ons ’n gelykenis, soos wat Jesus gedoen het. Dit gee ons die rede waarom daar oordele sal kom oor Sy kinders en wat met hulle sal gebeur. Vir meeste sal dit wees as gevolg van ’n gebrek aan kennis van hoe ons as Christene moet optree. “Laat my tog sing van my Beminde; ‘n lied van my Beminde oor sy wingerd! My Beminde het ‘n wingerd op ‘n vrugbare heuwel. En Hy het dit omgespit en die klippe daar uitgehaal en dit beplant met edel wingerdstokke; en Hy het ‘n toring daar binne-in gebou en ook ‘n parskuip daarin uitgekap; en Hy het verwag dat dit druiwe sou dra, maar dit het wilde druiwe voortgebring. Nou dan, inwoners van Jerusalem en manne van Juda, oordeel tog tussen My en my wingerd. Wat is daar meer te doen aan my wingerd wat Ek daar nie aan gedoen het nie? Waarom het Ek verwag dat dit druiwe sou dra, en dit het wilde druiwe voortgebring? Laat My julle dan nou te kenne gee wat Ek met my wingerd gaan doen: Ek sal sy doringheining wegneem, sodat dit verwoes word; Ek sal sy muur stukkend breek, sodat dit vertrap word. En Ek sal dit ‘n wildernis maak: dit sal nie gesnoei of omgespit word nie, maar opskiet met dorings en distels; en Ek sal die wolke gebied om nie daarop te reën nie. Want die wingerd van die HERE van die leërskare is die huis van Israel, en die manne van Juda is die tuin van sy verlustiging; en Hy het gewag op reg, maar kyk, dit was bloedvergieting; op geregtigheid, maar kyk, dit was geskreeu! Wee hulle wat huis aan huis trek, akker aan akker voeg, totdat daar geen plek meer is nie, en julle alleen grondeienaars in die land is. In my ore het die HERE van die leërskare gespreek: Waarlik, baie huise sal ‘n woesteny word, die grotes en mooies sonder inwoner. Want tien morg wingerd sal een enkele bat oplewer, en ‘n homer saad sal ‘n efa opbring. Wee hulle wat vroeg in die môre klaarmaak om sterk drank na te jaag, wat in die nag láát opbly terwyl die wyn hulle verhit. En daar is siter en harp, tamboeryn en fluit en wyn by hulle maaltyd; maar op die dade van die HERE gee hulle geen ag nie, en die werk van sy hande sien hulle nie. Daarom gaan my volk in ballingskap weens gebrek aan kennis, en hulle aansienlikes word hongerlyers en hulle menigte versmag van dors. Daarom het die doderyk sy keel wyd oopgemaak en sy mond uitgerek sonder maat, en daarin sink hulle adel en hulle menigte en hulle luidrugtigheid en diegene onder hulle wat uitgelate is”. (Isa 5:1-14) Hier vertel Jesaja ons hoe die HERE voel oor ons as Sy kinders. Hy het ons net die beste gegee, maar ons vrugte wat ons dra, pas nie by ons nie. Ons vat alles wat ons van Hom ontvang vir onsself en dink nie aan ons naaste nie. Dan gaan Jesaja verder: “Wee hulle wat die ongeregtigheid nader trek met koorde van goddeloosheid, en die sonde soos met wa-toue; wat sê: Laat Hy gou maak, laat Hy sy werk verhaas, dat ons dit kan sien! En laat die raad van die Heilige van Israel naby wees en kom, dat ons dit kan ken! Wee hulle wat sleg goed noem en goed sleg, wat die duisternis lig maak en die lig duisternis, wat bitter soet maak en soet bitter. Wee hulle wat in eie oë wys en na eie oordeel verstandig is. Wee hulle wat helde is om wyn te drink en wakker manne om sterk drank te meng; wat vir ‘n omkoopgeskenk die skuldige regverdig verklaar en die reg van die regverdige hom ontneem”. (Isa 5:18-23) Hoeveel mense kan nie wag vir die einde van die wêreld nie, maar het nie ‘’n idee wat gaan dan gebeur nie? Dit is wat Jesaja probeer deurgee.
Hoofstuk 6. Jesaja word as profeet geroep. Hier sien ons ’n beeld soos wat Esegiël gesien het. Johannes het ook na die beeld verwys as Jesus in Johannes 12: “En alhoewel Hy so baie tekens voor hulle gedoen het, het hulle nie in Hom geglo nie; sodat die woord van die profeet Jesaja vervul sou word wat hy gesê het: Here, wie het ons prediking geglo, en aan wie is die arm van die Here geopenbaar? Daarom kon hulle nie glo nie, omdat Jesaja óók gesê het: Hy het hulle oë verblind en hulle hart verhard, sodat hulle nie met die oë sou sien en met die hart verstaan en hulle bekeer en Ek hulle genees nie. Dit het Jesaja gesê toe hy sy heerlikheid gesien en van Hom gespreek het.” (Joh 12:37-41) Hoe lank gaan dit aanhou? Tot die einde toe. Hoeveel mense is afgestomp oor die Woord van die HERE. Ek lees daagliks van mense wat alles in die Bybel bevraagteken, want hulle kan hulle nie met so ’n God vereenselwig nie. Nee, hulle het ‘n keuse gedoen om nie te luister na dit wat hulle moes luister nie. Van die mense het hulle moeg gewerk vir hulle gemeente, maar het op die uit einde besluit hulle het nie die HERE gesien in dit wat hulle gedoen het nie. Dit is seker so, maar hulle het Hom gesoek in hulle manier van dien en nie Hom gesoek waar hulle hom sou vind nie, en dit is met ’n verslae gees, en ’n gebroke hart. (Ps 34:19, Ps 51:19) 
Hoofstuk 7. In die hoofstuk moet Jesaja sy seun saamvat na die koning Agas. Hier is van die min gevalle waar die koning nie die profeet laat kom het nie, want hy het nie sy vertroue in die HERE gestel nie. Hy het ook nie tempel toe gegaan nie, maar by die water om uit te werk hoe hulle kan verseker dat indien die vyand hulle aanval of beleer, dat hulle steeds water binne die stad sou hê. Die HERE gee wel aan Agas die versekering dat dit waarvoor hy bang is nie sal gebeur nie. Maar nou volg ’n gedeelte wat ons baie hoor. Die HERE vra dat hy ’n teken moet vra van die Hom, maar hy wil nie, want dan verklaar hy dat hy sy vertroue in die HERE stel. So eintlik is dit ‘n klap in die gesig van die HERE. Maar die HERE sê Hy sal ’n teken gee. “Daarom sal die HERE self aan julle ‘n teken gee: Kyk, die maagd sal swanger word en ‘n seun baar en hom Immánuel noem”. (Isa 7:14) Wat beteken Immánuel? Dit beteken dat die HERE saam met ons is elke dag, iets wat Agas nie wou hoor nie. Dan volg ’n gedeelte waar die HERE weer vir Agas laat weet dat daar dae sal kom wat hulle nie wil hê nie, want die HERE sal hulle oordeel omdat hulle nie op die HERE vertrou nie. So is dit ook met ons. Ons moet vashou aan Sy beloftes en weet Hy is altyd met ons.
Hoofstuk 8. Die hoofstuk bevat vêrdere oordele oor Jerusalem. Dit spel ook uit dat dit skielik sal gebeur, nog voordat sy seun wat hy moes saamvat na Agas kan Vader of Moeder sal sê, sal Jerusalem besoek word deur die HERE. Dit het ook so gebeur. Vêrder hou die mense ook nie van die rustigheid van die HERE se ryk nie, want hulle verag die waters van Siloam. Die waters van die stroom het rustig gevloei, terwyl die van die Eufraat met fors vorentoe gegaan het en dit is wat hulle in hul koninkryk gesoek het. Nou sê die HERE Hy sal hulle oordeel deur die water oor hulle te laat spoel. So omdat hulle nie tevrede was met ’n klein koninkryk nie, maar ’n magtige koninkryk wou hê, sal Hy hulle oordeel. Dan volg woorde wat my nog altyd na aan die hart lê. “Julle mag nie alles ‘n sameswering noem wat hierdie volk ‘n sameswering noem nie, en julle mag nie bevrees wees vir wat hulle vrees, of verskrik wees nie. Die HERE van die leërskare—Hom moet julle heilig, en laat Hy julle vrees en Hy julle verskrikking wees! Dan sal Hy vir julle ‘n heiligdom wees, maar ‘n klip waar ‘n mens teen stamp en ‘n rots waar ‘n mens oor struikel, vir die twee huise van Israel, ‘n vangnet en ‘n strik vir die inwoners van Jerusalem. En baie onder hulle sal struikel en val en verbreek en verstrik en gevang word. Bind die getuienis toe, verseël die wet in die hart van my leerlinge. En ek sal wag op die HERE, wat sy aangesig verberg vir die huis van Jakob, en op Hom hoop. Hier is ek en die kinders wat die HERE my gegee het—tot tekens en sinnebeelde is ons in Israel, vanweë die HERE van die leërskare wat op die berg Sion woon. En as hulle vir julle sê: Raadpleeg die geeste van afgestorwenes en die geeste wat waarsê, wat piep en mompel—moet ‘n volk nie sy God raadpleeg nie; moet vir die lewendes die dooies gevra word? Tot die wet en tot die getuienis! As hulle nie spreek volgens hierdie woord nie, is hulle ‘n volk wat geen dageraad het nie.”(Isa 8:12-20) Die gedeelte lig vir ons uit dat indien ons leer nie dit is wat in die Bybel voorkom nie, ons in die duisternis. Die laaste vers sê dat hulle nie meer in duisternis sal wandel nie. Dan begin hoofstuk 9.
Hoofstuk 9. Ek hoop u sal nou verstaan waaroor die Lig gaan wat Jesaja hiervan praat. Want omdat hulle in die duisternis was, sal ’n Lig vir hulle opkom. “Die volk wat in duisternis wandel, het ‘n groot lig gesien; die wat woon in die land van die doodskaduwee, oor hulle het ‘n lig geskyn”. (Isa 9:1) Hier begin die gedeelte wat ons almal ken, waar die koms en doel van Jesus verduidelik word. Nou word daar aan ons meegedeel dat Sy koninkryk ’n ewige een sal wees. “Want ‘n Kind is vir ons gebore, ‘n Seun is aan ons gegee; en die heerskappy is op sy skouer, en Hy word genoem: Wonderbaar, Raadsman, Sterke God, Ewige Vader, Vredevors—tot vermeerdering van die heerskappy en tot vrede sonder einde, op die troon van Dawid en oor sy koninkryk, om dit te bevestig en dit te versterk deur reg en deur geregtigheid, van nou af tot in ewigheid. Die ywer van die HERE van die leërskare sal dit doen.” Hier word die duisendjarige vrederyk se begin aangekondig en bevestig dit dat die wat die tweede dood nie sien nie sal vir ewig saam met Jesus in Sy ryk wees. Maar voordat dit gebeur, sal daar eers afrekening van die volk se sondes moet kom. So daar sal na ons lewens gekyk word en alles wat verkeerd is uitgeroei woord. “(9:12) Maar die volk bekeer hulle nie tot Hom wat hulle slaan nie, en hulle soek nie die HERE van die leërskare nie.” Lees maar die res van die hoofstuk, want dit is nie goeie woorde nie. As voorbeeld net twee verse: “Die oudste en aansienlike, dié is die kop, en die profeet wat leuens profeteer, dié is die stert; en die leiers van hierdie volk het verleiers geword, en dié van hulle wat gelei word, is op ‘n dwaalweg gebring.”(Isa 9:15-16) Dit is wat ons vandag elke dag in baie gemeentes ervaar.
Hoofstuk 10. Die hoofstuk vervolg van hoofstuk 9 oor dit verkeerde wat gedoen word. Dit begin sommer met dit wat baie mense na aan die hart lê, al die moets en moenies van Christene. “Wee hulle wat heillose insettinge tot wet maak, en die skrywers wat moeite ywerig voorskrywe, om die armes van die gereg weg te stoot en om die ellendiges onder my volk van die reg te beroof, sodat die weduwees hulle buit kan word en hulle die wese kan plunder. Maar wat sal julle doen op die dag van besoeking en by die verwoesting wat van ver af sal kom? Na wie sal julle vlug om hulp, en waar julle rykdom wegbêre? Hulle kan net maar buig soos geboeides en val soos diegene wat gedood is. Ondanks dit alles is sy toorn nie afgewend nie, maar sy hand is nog uitgestrek.(Isa 10:1-4)” Hier hoor ons presies waaroor Christenskap gaan vandag. Jy mag nie dit doen nie, jy mag nie so optree nie, nee, jy moet so optree want dit is hoe ‘’n Christen maak. Maar om te kyk na wat regtig saak maak, is daar nie sprake nie. Dit is die einde van die oordele oor Israel vir nou. 
Hierna skuif die oordele na Assur. Maar hoekom Assur, en wie is die Assiriërs van vandag? In my soeke het ek gevind dat die Assiriërs afstammelinge van Kus was, Noag se seun, en het Kus en sy afstammelinge Babel en Nineve as stede aangelê. Daar is baie oor sy seun Nimrod geskryf, veral buite die Bybel. Wat ek wel weet is dat dit is waar die moeder en kind afbeelding vandaan kom. En dit vind ons by die Roomse Katolieke kerk van vandag, asook by meeste van die Ortodokse kerke van Europa. So dit is my antwoord van vandag. Die oordeel sal oor die mense van die RKK en die Ortodokse kerke van Europa sal kom. Een aspek wat ek hier duidelik wil stel, is dat ek nie die of enige van die ander nasies wat ek nog sal bespreek, as heidene beskou nie, maar ons is almal kinders van die HERE, al bly ons in verskillende lande. Al wat gaan verskil, is die oordele wat ons sal ontvang en die oordele is gebaseer op die manier wat ons glo in die HERE. Ons kan nie verwag dat ons almal dieselfde oordele moet ontvang as ons nie dieselfde foute gemaak het met die manier van glo nie. Nou kan ons aangaan met die hoofstuk. So kan ons dus hoofstuk na hoofstuk behandel om uit te vind wat daar werklik staan en wat die verskillende oordele sal wees.
Ek het intussen die eerste 35 hoofstukke van Jesaja as ‘n volledige kommentaar opgestel as ‘n aparte boek wat u op my webtuiste kan aflaai.
 
 
Donations / Donasies
We are trying to raise funds to buy a vehicle in order for us to be able to get to the shops 60 km away on our own. We lost our car due to what I would call absolutely bad service from a person at a Volvo dealership who would not let us use our warrantee when I had to get someone to stop a water leak from the air conditioner into the driver side footwell. I was told when I took it in to get fixed that I should have used a MIF accredited dealer of which there apparently was two that I could have used. They were Tiger Wheel and Tyre and SupaQuick. Now I do not know how someone who fits tyres could work as a workshop to temporarily fix my car 120 km from the agent. So I ended up giving the car back to the bank when even after paying out of my own pocket to get the car working after it blew a gasket originally after the temporary fix, the same thing happened while driving it six months later and blowing the top gasket again. So I referred Nedbank to Volvo Eastern Cape and that was the end of the story. But it left me without a car, as I am totally disabled due to NET cancer. 
I would also like to say that all my savings for my retirement went down the drain due to Black Economic Empowerment (BEE) which is a racially inclusive programme launched by the South African government to redress the inequalities of apartheid by giving black people (African, Coloureds and Indians) South African citizens economic privileges that were taken away from Whites. As I am white I could not continue with my business and when you are dismissed at 49 years old, your savings only last for a few years, especially when it was used it to start my own business and was stopped for a second time when I was told that I could not continue my business on my own and I had to use consultants that my clients wanted which would have bankrupted me within six months.
So now after 23 years after being diagnosed the first time with NET cancer and nearly six years after having had to stop working all together as my condition has deteriorated to a point where I cannot leave home without a wheelchair, we would like to get an older car, before electronics, that we can use to move around. 
So our aim is to raise around R45,000 or $ 3,000 to be able to achieve this. I was hoping by making my books available for free on my website that it would supply us with an income, but now ten years after starting it I have only received 1 donation of R50 ($3) despite the fact that more than 1000 books are downloaded on a monthly basis. I also designed and made calendars available to our worldwide NET cancer community which has now been downloaded more that 1000 per annum without any donation.
You can either donate on our website which will accept funds in US $ up to a maximum of around $ 600, or at our donation page at Payfast which will allow you to donate in ZAR.
The links are: US Dollars: http://shamaministries.org.za/wp/shop/
South African Rands: https://www.payfast.co.za/donate/go/shamaministries
 
Wie is ons?
Ons is Louwrens en Hettie Erasmus, persone wat deur die HERE geroep is om ‘n verskil in mense se lewens te maak. Hettie doen al vir byna haar hele lewe innerlike genesing met stukkende mense, en het verskeie formele kursusse bygewoon en kwalifikasies ontvang, maar word nog steeds dag vir dag deur die Heilige Gees gelei en geleer.
Ekself is maar die ou wat die skryfwerk doen. So het ek heelwat geskryf oor wat Hy vir my gewys het, en ook hoe die Heilige Gees my gelei het om op die regte tyd die boodskap wat ek gekry het, neer te skryf.
Ongelukkig het ek Carcinoid kanker vir die afgelope 21 jaar al, maar dit het nou ‘n drastiese verandering aan my lewenskwaliteit en ander omstandighede tot gevolg, soveel so dat ek nie meer my normale werk kan doen en so ‘n inkomste vir ons kan verdien nie. Ons het ‘n fondsinsameling van stapel gestuur om te help met onkostes en daaglikse oorlewing aangesien ons eie fondse dit nie meer kan dek nie, en ek geen werk kan verrig nie. Indien u ‘n bedrae wil maak kan u dit doen op twee plekke. Die eerste plek is by die mense wat ons betalings hanteer op ons webtuiste en ons so ondersteun. Hulle bladsy is by 
https://www.payfast.co.za/donate/go/shamaministries
U kan ook op ons webtuiste bydra by http://shamaministries.org.za/wp/product/carcinoid-cancer-project/
Ek kan net noem dat van die meer as 30,000 boeke wat afgelaai is, teen ‘n tempo van so tussen 200 en 400 per maand, ek graag ander persone se name wil sien as net die een persoon van Nieu- Seeland wat oor die afgelope 7 jaar een bydrae vir ons gegee het.
Meeste van die boeke is vir uitgewers voorgelê vir publikasie, maar hulle publiseer slegs dagstukkies en boeke van bekende persone wat NIE mense laat dink of bestaande beginsels bevraagteken nie.
Alle kwotasies uit die 1953 vertaling, beklemtoning self bygevoeg
Webtuiste: http://www.shama.org.za
Bediening Blog: www.shamaministries.blogspot.com
Persoonlike Blog: http://louwrense.blogspot.com Wat in my lewe aangaan en hoe ek my stryd teen kanker veg.
Epos adres: louwrens at shama dot org dot za Vervang maar die woorde met die tekens soos in ‘n normale epos adres. Dit word maar gedoen om gemorspos tot ‘n minimum te beperk.
Gratis boeke beskikbaar wat ek geskryf het:
Nuutste boek – Jesaja se verklaring van die Kerk in die tyd van die Nuwe Verbond. In die boek behandel ek hoofstuk vir hoofstuk die eerste 35 hoofstukke van Jesaja om vir ons te wys wat Jesaja gesien het, en hoe dit vir ons as Christene vandag gebruik kan word om nie net die geskiedenis te beskryf nie, maar ook hoe hy die eindtyd van die wêreld en die oordele van die verskillende gemeente tipes gesien het, asook wat met die ongelowiges gaan gebeur. Laai dit hier af.
Die boek van Moses. Die boek neem u stap vir stap deur die hele proses wat ek hier in kort verduidelik het. Verder beantwoord dit ook baie ander vrae wat ek as Christen elke dag het. So is die boek ingedeel in hoofde wat handel oor die beginsels waarop ons geloof gebaseer is, wat beteken bekering, geloof, doop, liefde ens. Verder kyk ek ook na meer algemene vrae soos hoe maak ek my kinders volgens die Bybel se standaarde en riglyne groot, oor my finansies en die Kerk, oor seksualisme, Vigs ens. Dan is daar ook ‘n gedeelte wat ek kyk na wie of wat Kerk is, hoe ek as lidmaat ‘n leraar kan beoordeel en sommer nog baie ander vrae. Die laaste gedeelte kyk ek na hoe die hemel daarna uitsien, gebaseer op dit wat ek in die boek vinnig aangeraak het. Laai dit hier af.
Is Egipte in die Hemel? Die boek is gebaseer op my lewe, wat ek ervaar het die eerste keer wat ek ‘n baie groot operasie gehad het om kanker te verwyder, en is deels waar, en dan so ‘n bietjie fiksie om te verduidelik wat ons in die hemel kan verwag. Laai dit hier af.
Ontwaak jy wat slaap. Die boek kyk na die uitverkiesingsleer, en dan wat die gevolge daarvan is. Dit is ook die ingesluit in die Boek van Moses as ‘n aparte gedeelte, maar is ook afsonderlik beskikbaar. Laai dit hier af.
Kenmerke van ‘n Christen. Hoe moet my optrede as Christen wees. Moet die wêreld kan sien dat ek ‘n Christen is? Wat is die invloed van die HERE op my daaglikse lewens wandel. Laai dit hier af.
Die Verbond van Geregtigheid. Die boek beskryf vir ons volledig wat die verbond vir ons as Christene beteken. Jesus het gesê dat Hy gekom het om te vervul, en nie om nuwe lerings te bring nie. Die boek neem u stap vir stap deur die proses van wat Jesus kom doen het om die verbond te vervul, asook wat die uitwerking daarvan op ons huidige groeperings binne Christendom beteken. Glo my, na u die boek gelees het en besef wat Jesus kom doen het, sal u lewe nooit weer dieselfde wees nie. Dit is as deel 2 van die boek ingesluit. Laai dit hier af.
Die Openbaring van die Openbaring van Johannes. Die boek bekyk die boek deur die bril van Israel as voorbeeld vir ons en wat die gevolge is vir ons as Christene is. Dit is nie ‘n boek oor al vandag se gebeure en wie en wanneer die antichris gaan verskyn nie, maar neem Israel as voorbeeld, en hoe dinge dan vandag daar uit sien. Ek kan net noem dat dit absoluut verskillend is van enige van die sienspunte wat vandag gehuldig word. Maar, dan moet ons onthou dat meeste van die standpunte vandag iewers in die Roomse Kerk hul oorsprong het. Almal gebruik glad nie Israel as voorbeeld nie, want dan maak ons ‘n hele boks vol wurms oop. Laai dit hier af.
Op ‘n drafstap deur Romeine. Die boek neem u op ‘n tog deur Romeine en lig uit hoekom Paulus die boek geskryf het, vir wie dit bedoel was, en wat hy graag persoonlik vir hulle wil oordra aangesien daar verskille onder die mense alreeds was. Die gemeentes is reeds deur ander persone begin, en het Paulus vir hulle geskryf dat hy graag self wou kom om hulle te leer, maar dat hy dit ook per brief aan hulle kan oordra. U kan die boek hier aflaai.
Die eerste boek vir 2018 is getiteld Oor Strykelblokke en Hoekstene. Ek ky na wat die Bybel vir ons uitwys as struikelblokke, en wie die ware Hoeksteen is waarop ons moet bou as Kerk. Dit kyk op ‘n kritiese wyse na Christendom oor die jare, wie en wat die eerste Kerk was, en wat Kerk vir ons vandag beteken. Ek kyk na die eerste jare van Paulus, Barnabas en Petrus, die reformasie gedurende die tyd van Luther en Calvyn, en dan beskryf ek wat Jesus as hoeksteen beteken, en hoe ons verder kan bou op Petrus, waarvan Jesus gesê het dat Hy op Petrus sy Kerk sal bou. Dit kan hier afgelaai word.
Matteus 24 en 25 – Olyfberg boodskap van Jesus verduidelik. In die kort gedeelte verduidelik ek die twee hoofstukke uit ‘n oogpunt soos ek glo Jesus dit bedoel het. Eerstens kyk ek na hoe Jesus die geskiedenis sien tot en met die wederkoms, en dan watter maatstawwe Hy gaan gebruik om Sy skape van die bokke te skei. U kan die boek hier aflaai.
Jode – Kerk of Nasie? In die kort oorsig kyk ek na die verwysings na Israel as nasie, of was hulle die Ou Verbond se Kerk? Daar is sovele verkeerde boodskappe wat die wêreld ingestuur word, ek glo ek dat hierdie studie u net so sal skok soos dit my geskok het. Dit is seker ook die grootste rede vir die bestaan van die antichris leerstelling van die wegraping. U kan dit hier aflaai.
Boeke deur ander skrywers wat ook hier beskikbaar is. Die uitleg van drome is altyd ‘n onderwerp wat redelike debatte ontketen. Ek het ‘n boek wat Bybelse tekste en beelde as basis gebruik hier beskikbaar, asook een boek wat ek na verwys binne van my boeke, “The Epistle of Barnabas by Mark” ook hier beskikbaar. Verder sal u ook die handleiding vind wat ek by ons Bybelskool gebruik het hier
Dan is daar ook ‘n klomp korter artikels wat beskikbaar is op my webtuiste by ander onderwerpe.
Israelvisie of British-Israel World Federation 
Hoe versprei ek die evangelie van Jesus Christus?  
Die agt deugde van die mees suksesvolste Christenne    
Wie verkondig jy? Die vermoorde of die moordenaar? 
Begrawe of veras?    
Die Huwelik – my trou preek    
Die Sabbat? Wat is dit en wat beteken dit vir ons as Christene?  
Hoe beoordeel ek as Christen die dinge van die dag?    
Hoe gemaak met mense wat hulle self as Christene uitgee, maar tog ander Christene uitbuit 
Die Jode in Handelinge
Hoe tree jy as Christen op?    
DVD’s Daar is ook ‘n hele paar van die boeke wat ek as DVD’s opgeneem het, en wat gebaseer is op die eboek met dieselfde naam, maar waar addisionele inligting ook beskikbaar is. Die DVD’s is self opgeneem en is beskikbaar in volledige HD (high definition) formaat. Dit kan as volledige DVD’s bestel word deur my te kontak by louwrens at shama dot org dot za. Die kostes beloop R400 per stel van 3 DVD’s en word deur Speed Services van poskantoor na poskantoor gestuur.
Youtube Die videos wat ek opgeneem het kan ook gratis gekyk word op youtube by https://www.youtube.com/user/LouwErasmus

